title: বেগম রোকেয়া স্মৃতি কেন্দ্র

text:
বেগম রোকেয়া স্মৃতি কেন্দ্র ঊনবিংশ শতাব্দীর খ্যাতিমান বাঙালি সাহিত্যিক ও সমাজ সংস্কারক রোকেয়া সাখাওয়াত হোসেনের নামে স্থাপিত একটি গণউন্নয়নমূলক প্রতিষ্ঠান। বাংলাদেশের রংপুর জেলার মিঠাপুকুর উপজেলার পায়রাবন্দ গ্রামে বেগম রোকেয়ার পৈতৃক ভিটায় ৩ দশমিক ১৫ একর ভূমির ওপর এই কেন্দ্রটি অবস্থিত। একটি সরকার প্রতিষ্ঠান। এতে আছে অফিস ভবন, সর্বাধুনিক গেস্ট হাউজ, ৪ তলা ডরমেটরি ভবন, গবেষণা কক্ষ, লাইব্রেরি ইত্যাদি। সরকারী উদ্যোগে নির্মিত এই কেন্দ্রটির পরিচালনায় বর্তমানে নিয়োজিত রয়েছে বাংলাদেশ সরকারের শিশু ও মহিলা বিষয়ক মন্ত্রণালয়।
নারী জাগরণের অগ্রদূত বেগম রোকেয়ার আদর্শ, কর্ম ও জীবন সম্পর্কে নতুন প্রজন্মকে অবহিতকরণ এবং এবং তাঁর যুগস্রষ্টা অবদানকে স্মরণীয় ক’রে রাখার উদ্দেশ্য নিয়ে বাংলাদেশ সরকারের সংস্কৃতি মন্ত্রণালয় এই গবেষণা ও প্রশিক্ষণ কেন্দ্র স্থাপনের পরিকল্পনা গ্রহণ করে নব্বুই দশকের মাঝামাঝি। এর জন্য বাজেট ধরা হয় ৫ কোটি টাকা্। এই কেন্দ্র স্থাপনের দায়িত্ব দেয়া হয় বাংলা একাডেমীকে। ১৯৯৭ খ্রিস্টাব্দের ২৮ জুন ‘বেগম রোকেয়া স্মৃতি কেন্দ্রের’ ভিত্তি প্রস্তর স্থাপন করা হয়। নির্মাণ সমাপনান্তে ২০০১ খ্রিস্টাব্দের ১ জুলাই ক্নেদ্র আনুষ্ঠানিকভাবে চালু করা হয়। স্মৃতি কেন্দ্রটিতে রয়েছে ২শ ৬০ আসন বিশিষ্ট একটি আধুনিক মিলনায়তন, ১শ আসন বিশিষ্ট একটি সেমিনার কক্ষ, ১০ হাজার পুস্তক ধারণ ক্ষমতা সম্পন্ন লাইব্রেরী, ৪ হাজার বিভিন্ন বইপত্র-পত্রিকা, গবেষণা কেন্দ্র, সংগ্রহশালা, ২৫টি সেলাই মেশিনসহ একটি প্রশিক্ষণ কেন্দ্র, কর্মকর্তা-কর্মচারীদের অফিস, কেন্দ্র চত্বরে বেগম রোকেয়ার ভাস্কর্য ও উপ-পরিচালকসহ কর্মচারীদের আবাসন ব্যবস্থা।


title: বেগম রোকেয়া স্মৃতি কেন্দ্র

text: ২০০৮ খ্রিস্টাব্দে বাংলাদেশ নিটওয়্যার ম্যানুফ্যাকচারার এন্ড এক্সপোর্টার্স এসোসিয়েশন (বিকেএমইএ) সরকারের নিকট থেকে এই প্রতিষ্ঠানটি ভাড়া নিয়ে পোশাক শ্রমিক প্রশিক্ষণ কেন্দ্র প্রতিষ্ঠা ও পরিচালনা করে আসছে।


title: মানবাধিকার দিবস

text: মানবাধিকার দিবস জাতিসংঘের নির্দেশনায় বিশ্বের সকল দেশে প্রতি বছর ১০ ডিসেম্বর পালিত হয়। জাতিসংঘের সাধারণ পরিষদ কর্তৃক ১০ ডিসেম্বর, ১৯৪৮ সাল থেকে দিবসটি উদযাপন করা হয়। এছাড়াও, 'সার্বজনীন মানব অধিকার সংক্রান্ত ঘোষণাকে' বাস্তবায়নের লক্ষ্যে এ তারিখকে নির্ধারণ করা হয়। সার্বজনীন মানব অধিকার ঘোষণা ছিল ২য় বিশ্বযুদ্ধ পরবর্তী নবরূপে সৃষ্ট জাতিসংঘের অন্যতম বৃহৎ অর্জন।


title: মানবাধিকার দিবস

text: ৪ ডিসেম্বর, ১৯৫০ সালে জাতিসংঘ সাধারণ পরিষদের ৩১৭তম পূর্ণ অধিবেশনে ৪২৩(৫) অনুচ্ছেদের মাধ্যমে সদস্যভূক্ত দেশসহ আগ্রহী সংস্থাগুলোকে দিনটি তাদের মতো করে উদযাপনের আহ্বান জানানো হয়।


title: মানবাধিকার দিবস

text: মানবাধিকার সংক্রান্ত বিষয়ে সভা-সমাবেশ, সাংস্কৃতিক অনুষ্ঠান এবং বিভিন্ন ধরণের তথ্যচিত্র কিংবা চলচ্চিত্র প্রদর্শনী প্রধানতঃ এ দিনের সাধারণ ঘটনা। ঐতিহ্যগতভাবে ১০ ডিসেম্বরকে কেন্দ্র করে প্রতি পাঁচ বৎসর অন্তর 'জাতিসংঘের মানব অধিকার ক্ষেত্র পুরস্কার' প্রদান করা হয়। এছাড়া নোবেল শান্তি পুরস্কার প্রদান কার্যক্রমও এদিনেই হয়ে থাকে।


title: মানবাধিকার দিবস

text:
২০০৬ সালে মানবাধিকার দিবসের প্রতিপাদ্য বিষয় ছিল 'দারিদ্র্যের বিরুদ্ধে অবস্থান', যা ছিল মানব অধিকার সংক্রান্ত। অনেকগুলো বক্তৃতা-বিবৃতি এ দিবস উদযাপন উপলক্ষে প্রদান করা হয়েছিল। তন্মধ্যে ৩৭টি দেশ নিয়ে গড়া জাতিসংঘ মানবাধিকার কাউন্সিলের নিম্নের বিবৃতিটি বিশেষভাবে প্রণিধানযোগ্যঃ-
১৯৪৮ সাল থেকে প্রতি বৎসরের ১০ই ডিসেম্বর দিবসটি যথাযোগ্য মর্যাদা ও গুরুত্বের সাথে বিশ্বব্যাপী পালিত হয়। দিবসটি জাতিসংঘ কর্তৃক স্বীকৃত এবং বিশ্বের সর্বত্র পালিত হয়। কিন্তু, দক্ষিণ আফ্রিকায় শার্পেভিল গণহত্যাকে স্মরণ করে দিবসটি উদযাপিত হয় ২১ মার্চ।


title: আই.পি.এইচ স্কুল এন্ড কলেজ

text: আই.পি.এইচ স্কুল এন্ড কলেজ বাংলাদেশের ঢাকা শহরের একটি শিক্ষা প্রতিষ্ঠান। এটি ১৯৬৭ সালে ঢাকার মহাখালীর প্রাণকেন্দ্র প্রতিষ্ঠিত করা হয়েছে। প্রথম পর্যায়ে এটি একটি মাধ্যমিক স্কুল ছিল, কিন্তু এটিকে একটি উচ্চ মাধ্যমিক পর্যায়েও নিয়ে আসা হয়। মাধ্যমিক পর্যায়ে থাকা অবস্থায় "মোঃ তাজুল ইসলাম" (বীর মুক্তিযোদ্ধা) এর প্রধান শিহ্মকের দায়িত্ব পালন করেন।


title: ত্রিপুরা বিশ্ববিদ্যালয়

text: ত্রিপুরা বিশ্ববিদ্যালয় (ইংরেজি Tripura University) প্রধান পাবলিক কেন্দ্রীয় বিশ্ববিদ্যালয় যা ভারতের ত্রিপুরায় অবস্থিত।


title: ত্রিপুরা বিশ্ববিদ্যালয়

text: ১৯৮৭ সালে ত্রিপুরা বিশ্ববিদ্যালয় প্রতিষ্ঠা করা হয়েছে।


title: গ্রাফ থিওরি শব্দকোষ

text: যে কোন গ্রাফে দু'ধরণের উপাদান থাকে, যথাক্রমে শীর্ষবিন্দু (বহুবচনে vertices) এবং Edge । প্রতিটি এজ এর দু'টি প্রান্তবিন্দুই কোন না কোন শীর্ষবিন্দু। সহজ ভাষায় তাই এজ কে একজোড়া শীর্ষবিন্দুর সেট হিসেবে লেখা যায়।


title: গ্রাফ থিওরি শব্দকোষ

text: যে কোন শীর্ষবিন্দু কে সাধারণত একটি "node" বা বিন্দুর মাধ্যমে এঁকে প্রকাশ করা হয়। "G" গ্রাফের সব শীর্ষবিন্দুর সংগ্রহ তথা শীর্ষবিন্দু সেট কে সাধারণত "V"("G") বা "V" দ্বারা প্রকাশ করা হয়। কোন গ্রাফের মাত্রা বা order বলতে , সে গ্রাফের সর্বমোট শীর্ষবিন্দু সংখ্যাকে বোঝানো হয়, যা প্রকাশ করা হয়। "V"("G")| এর মাধ্যমে।


title: গ্রাফ থিওরি শব্দকোষ

text: দু'টি শীর্ষবিন্দুকে রেখা দ্বারা সংযুক্ত করে এজ আঁকা হয়। কোন এজ এর দু;টি প্রান্তবিন্দুতে শীর্ষবিন্দু দু'টো যদি হয় যথাক্রমে "x" এবং "y" সেক্ষেত্রে "xy" সেই এজ টিকে বোঝায়। "G" গ্রাফের সব এজ এর সংগ্রহ তথা এজ সেট' কে সাধারণত "E"("G"), অথবা শুধু "E" দ্বারা প্রকাশ করা হয়। কোন গ্রাফে সর্বমোট এজ সংখ্যা গ্রাফটির আকার তথা size প্রকাশ করে , যাকে| "E"("G")| হিসেবে লেখা হয়।


title: গ্রাফ থিওরি শব্দকোষ

text: লুপ কোন এজ এর দু'টি প্রান্তবিন্দুই একই শীর্ষবিন্দু হলে তাকে লুপ বলে। অপরদিকে এজ এর দু'প্রান্তের শীর্ষবিন্দু দু'টি ভিন্ন হলে তাকে বলা হয় লিংক।


title: গ্রাফ থিওরি শব্দকোষ

text: দু'টি নির্দিষ্ট শীর্ষবিন্দুর মাঝে একাধিক এজ থাকলে তাকে বলা হয় মাল্টিপল এজ। অপরদিকে শীর্ষবিন্দু দু'টির মাঝে কেবল মাত্র একটি এজ থাকলে তাকে বলা হয় সহজ এজ।


title: নেরিকা (ধান)

text: নেরিকা (ধান) বাংলাদেশে নবপ্রবর্তিত এক নতুন প্রজাতির ধান যা বন্যাপরবর্তী সময়ে নাবী আমন হিসেবে চাষ করে ভালো ফলন পাওয়া যায়। এটি একটি উচ্চ ফলনশীল ধান (উফশী)। দেশের বন্যাকবলিত এলাকায় পানি সরে যাওয়ার পর যেসব এলাকায় আমন ধান রোপণের সময় পার হয়ে যায় অথবা প্রচলিত আমন ধানের চারা থাকে না, সেখানে নেরিকা ধানের চাষ করা যায়। তুলনামূলকভাবে অল্প সময়ে ধান ফলে এবং পাকে। স্বল্পজীবনকাল, প্রতিকূলসহিষ্ণু এবং বছরের যে কোন সময় চাষ করার উপযোগিতার কারণে নেরিকা ধান চাষে দ্রুত জনপ্রিয়তা অর্জ্জন করেছে। হাওর ও দক্ষিণাঞ্চলসহ দুর্গত এলাকায় চাষের জন্য নেরিকা ধান জাতটি খুবই উপযোগী। এটি আফ্রিকা থেকে আনীত ধান এবং স্থানীয়ভাবে বীজ উৎপাদন করে এর আবাদ বৃদ্ধি করা হচ্ছে।


title: নেরিকা (ধান)

text: "নিউ রাইস ফর আফ্রিকা", সংক্ষিপ্ত নাম ""নেরিকা"", থেকেই নেরিকা ধানের নাম। এশিয়া মহাদেশের "অরাইজা স্যাটাইভা" প্রজাতির সঙ্গে আফ্রিকানর প্রজাতি ‘’অরাইজা গস্ন্যাবারিমা’’ ইন্টারস্পেসিফিক শঙ্করায়নের মাধ্যমে ১৯৯০ খ্রিস্টাব্দে পরীক্ষাগারে নেরিকা জাতের ধান উদ্ভাবিত হয়। প্রজননের ইতিহাসে অরাইজা স্যাটাইভা ও অরাইজা গস্ন্যাবারিমা প্রজাতির মধ্যে ইন্টারস্পেসিফিক শঙ্করায়ন করে উচ্চ ফলনশীল জাতের নেরিকা ধান উদ্ভাবন পৃথিবীর ইতিহাসে সর্বপ্রথম সাফল্য বলে দাবি করেছেন গবেষকরা। নেরিকা প্রজাতির ধান উদ্ভাবনের জন্য ড. মন্টি জোন্স প্যাট্রিক এবং হাইব্রিড ধান উদ্ভাবনের জন্য প্রফেসর ইয়ান লং পিংকে বিশ্ব খাদ্য পুরস্কার-২০০৪ যৌথভাবে প্রদান করা হয়।


title: নেরিকা (ধান)

text: এ দেশে আফ্রিকার ধান নেরিকা’র পরীক্ষামূলক চাষাবাদ শুরু হয় ২০০৯ খ্রিস্টাব্দের সেপ্টেম্বরে মাত্র ৬০ গ্রাম বীজ দিয়ে। এরপর থেকে ধীরে ধীরে এই ধানের আবাদের হার বৃদ্ধি পেয়ে চলেছে। স্থানীয় ভাবে বীজ উৎপাদন করে এ ধানের চাষ বাড়ানো হচ্ছে। ২০১০ খ্রিস্টাব্দে এই ধানের ৪৫ মেট্রিক টন বীজ উৎপাদন হয়। ২০১১ খ্রিস্টাব্দের জানুয়ারিতে নেরিকা-১ ও ৪ জাতের দুই মেট্রিক টন এবং নেরিকা-১০ এক মেট্রিক টন ধান বীজ উগান্ডা থেকে আমদানি করা হয়। এর পরপরই বাংলাদেশ কৃষি উন্নয়ন কর্পোরেশান (বিএডিসি) বিভিন্ন বীজ উৎপাদন খামার এবং চুক্তিবদ্ধ চাষী এলাকার মাধ্যমে ২০১০-১১ বোরো মৌসুমে প্রায় ১৮০ মেট্রিক টন বীজ উৎপাদন করে। ২০১১-১২ খ্রিস্টাব্দে বিভিন্ন খামার ও চুক্তিবদ্ধ চাষী জোনের মাধ্যমে আউশ মৌসুমে ৮৪ মেট্রিক টন নেরিকা ধানের বীজ উৎপাদন হয়। দুই বছরে প্রায় ৫০০ মেট্রিক টন বীজ উৎপাদন করেছে বিএডিসি। নেরিকা জাতের ধানের আবাদ ক্রমবর্ধমান।


title: নেরিকা (ধান)

text: নেরিকা ধান বর্ধনশীল পর্যায়ের। এর পাতা চওড়া, মসৃণ, কান্ড শক্ত। দ্রুত সময়ের মধ্যে গাছের বৃদ্ধি ঘটে। পুনঃউৎপাদনশীল পর্যায়ে নেরিকা ধান অরাইজা স্যাটাইভা’’র চারিত্রিক বৈশিষ্ট্য পাওয়ায় নেরিকা উচ্চ ফলনশীল। আদর্শস্থানীয় ব্যবস্থাপনায় নেরিকা ধানের ফলন হেক্টরপ্রতি ছয় টন পর্যন্ত হয়ে থাকে। স্বাভাবিক পর্যায়ের ব্যবস্থাপনায় হেক্টরপ্রতি চার টন ও সাধারণ ব্যবস্থাপনায় হেক্টরপ্রতি দুই টন ধান উৎপাদন সম্ভব। ৯০-১০০ দিনের মধ্যে নেরিকা-১০ উৎপাদন হয়ে থাকে। ৯৫-১০০ দিনের মধ্যে নেরিকা-১ ও নেরিকা-৪ উৎপাদন হয়। আলোকসংবেদনশীল বিধায় আমাদের দেশে আউশ, আমন ও বোরো তিন মৌসুমেই চাষাবাদের উপযোগী। এক মৌসুমের ফসল কেটেই সেই বীজ দিয়ে পরবর্তী মৌসুমের ফসল আবাদ করা যায়। এক হাজার ধানের ওজন ২৬ থেকে ৩৬ গ্রাম। এর ফলন প্রচলিত জাতের তুলনায় এক থেকে দেড় টন বেশি।


title: নেরিকা (ধান)

text: এই ধান প্রতিকূলতা সহিষ্ণু। এই ধান পোকাসহিষ্ণু। বেশি। লবণাক্ত মাটিতে এই ধানের চাষ সম্ভব।এই ধান খরাসহিষ্ণু। বৃষ্টিনির্ভর উঁচু জমিতে চাষাবাদের জন্য উপযুক্ত। এই ধান গাছের শেকড়, মাটির গভীরে এক মিটার পর্যন্ত প্রবেশ করতে পারে। ফলে গাছ খুব শক্ত, মজবুত হয় এবং মাটির গভীর থেকে খাদ্য উৎপাদন ও পানি সংগ্রহ করতে পারে। ধান ঝরে পড়ে না। ফলে কাটার সময় ফসলের কোন ক্ষতি হওয়ার আশঙ্কা নেই। এই ধান পাকার পরও গাছ সবুজ ও শক্ত থাকে। ফলে ফসল বিনষ্ট হয় না। সুন্দর সোনালি রঙের কারণে অনেক দূর থেকেই নেরিকা ধান শনাক্ত করা যায়।


title: নেরিকা (ধান)

text: এটি খরাসহিষ্ণু বিধায় ২১ দিন পর্যন্ত পানি না পেলেও ফসলের ক্ষতি হয় না।


title: নেরিকা (ধান)

text:
নেরিকা ধানের রয়েছে কয়েক প্রজাতির জাত। এই ধানের জাত নেরিকা-১ থেকে ১৮ পর্যন্ত। বিভিন্ন প্রজাতির বিভিন্ন বেশিষ্ট্য রয়েছে।
যেমন নেরিকা-১, নেরিকা-৪, নেরিকা-১০ ইত্যাদি। এর মধ্যে এক হাজার ধানের ওজন ২৬ থেকে ৩৬ গ্রামের ধান কাটার পর মাত্র তিন দিনের মধ্যে আবারও বীজ বোনা যায়। সরাসরি ধান ছিটিয়ে কিংবা বীজতলায় চারা তুলে এই ধান চাষ করা সম্ভব।


title: নেরিকা (ধান)

text: নেরিকা-১ হেক্টরপ্রতি সাড়ে চার মেট্রিক টন, নেরিকা-৪ পাঁচ মেট্রিক টন এবং নেরিকা-১০ ছয় মেট্রিক টন উৎপাদন সম্ভব। ব্রিধান-২৮ ও ব্রিধান-২৯ পাকতে ১২৫-১৩০ দিন লাগলেও নেরিকা ধান মাত্র ৯০ দিনে পেকে যায়। এ জাতটির চালে পুষ্টিমানও বেশি। প্রোটিনের পরিমাণ প্রায় ১০ শতাংশ। এশিয়ার অন্য ধানের জাতে প্রোটিন প্রায় আট শতাংশ। মাধবপুর উপজেলার ইটাখোলা বীজ উত্পাদন খামারে নেরিকা-১০ জাতের ধানে হেক্টরপ্রতি ফলন হয়েছে ৫ দশমিক ৯৫ টন। তবে মরুপ্রবণ রাজশাহী এলাকায় এই ধান চাষ করে খুব কম ফলন পাওয়া গেছে।


title: নেরিকা (ধান)

text: এই ধানের চালে রয়েছে নয় দশমিক ৫১ থেকে ১১ দশমিক ৮১ ভাগ উচ্চমাত্রার প্রোটিন। ভাত সুস্বাদু। ২৩ থেকে ২৭ দশমিক আট ভাগ পর্যন্ত এমাইজোল বেশি হওয়ায় ভাত হয় ঝরঝরে।


title: নেরিকা (ধান)

text: নেরিকা ধান উঁচু জমিতে চাষ উপযোগী। জমিতে দাঁড়ানো পানি সহ্য করতে পারে না। সেচের প্রয়োজন সামান্য। ধানের বর্ধনশীল, কাইচ থোর ও ফুল বের হওয়ার সময় জমিতে জো-অবস্থায় রস থাকা আবশক। সুনিষ্কাশিত বেলে দোআশ ও এটেল দোআশ মাটি এ ধানের উপযোগী। পাহাড়ি জমিতে জুম চাষও করা যাবে।


title: নেরিকা (ধান)

text: জমি শুকনো অবস্থায় চাষ ও মই দিয়ে উত্তম রূপে তৈরি করতে হবে। এর ওপর নির্ভর করে প্রয়োগকৃত সারের কার্যকরি ব্যবহার, মাটির রজ্রতা, বাতাল চলাচল, অঙ্কুরোদগম, চারা গজানো, মাটিতে গাছের প্রতিষ্ঠা ও বৃদ্ধি লাভ। জমির মাটি ঝুরঝুরে ও সমান হবে। জমে থাকা পানি নেরিকা ধানের জন্য ক্ষতিকর। সেচ খরচ কম।


title: নেরিকা (ধান)

text: বীজ বপনের ২-৩ দিন পূর্বে শোধন করে নিলে বীজবাহিত ও মাটি বাহিত রোগ মুক্ত থাকে এবং সমভাবে বীজের অঙ্কুরোদগমন হয়।


title: নেরিকা (ধান)

text: নেরিকা ধান আলোক অসংবেদনশীল হওয়ায় আউশ (মার্চ-এপ্রিল), আমন (জুলাই-আগষ্ট), বোরো (ডিসেম্বর-জানুয়ারি) তিন মৌসুমেই আবাদ উপযোগী। স্বল্প জীবনকাল হওয়ায় নাবী আউশ ও নাবী আমন হিসাবে আবাদ হয়। বীজে সুপ্ততা না থাকায় পূর্ববর্তী মৌসুমের বীজ দিয়ে পরবর্তী মৌসুমে ধান আবাদ করা সম্ভব।


title: নেরিকা (ধান)

text: ডিবলিং পদ্ধতি: প্রতি বপন স্থানে ৫-৭ টি বীজ বপন করে চারার বয়স ১৪-২১ দিন হলে ২-৩ টি চারা রেখে বাঁকি চারা তুলে ফেলতে হবে। বপনের দূরত্ব হবে ২০ সেমি। বীজের হার হেক্টর প্রতি ৫০-৬০ কেজি। এ ছাড়াও সরাসরি ধান বীজ বপন পদ্ধতি, ম্যানুয়ালী বীজ বপন পদ্ধতি, সীড-ড্রিল মারা বীজ বপন পদ্ধতি, প্রি-জার্মিনেটেড পদ্ধতি, আট লাইনে বীজ বপন পদ্ধতি, কাদাময় জমিতে বীজ বপন, বন্যা পরবর্তী জমিতে নাবী আমন, ছিটিয়ে বীজ বপন পদ্ধতি ব্যবহার করা যায়।


title: নেরিকা (ধান)

text: জমি ভালভাবে চাষ ও মই দিয়ে তৈরি, আগাছামুক্ত বীজ বপন, অনুমোদিত হারে বীজ বপন, নিড়ানী বা আগাছা দমন যন্ত্র ব্যবহার, প্রয়োজনে ওষুধ প্রয়োগে আগাছা দমন করা যায়।


title: নেরিকা (ধান)

text: এতে ২-৩ দিনের মধ্যে চারা ভালভাবে গজায় ও গাছ প্রতিষ্ঠা লাভ করে। প্রি-জার্মিনেটের জন্য বীজ ২৪ ঘন্টা পরিষ্কার পানিতে ভিজিয়ে রাখতে হবে। এরপর ৩ বার ধুয়ে ৪৮ ঘন্টা বীজ জাগ দিয়ে রাখতে হবে যেন বীজের মুখ ফেটে অঙ্কুরায়নের পূর্বাবস্থায় আসে।


title: নেরিকা (ধান)

text: একর প্রতি ১১০ কেজি ইউরিয়া, ৫০ কেজি টিএসপি, ৫০ কেজি এনওপি, ৫ কেজি রোরনমনেট, ৫ কেজি দস্তা ও ৪০ কেজি জিপসাম সার নিয়ম মেনে প্রয়োগ করতে হবে।


title: নেরিকা (ধান)

text: নেরিকা ধান দাঁড়ানো পানি সহ্য করতে পারে না। বৃষ্টিনির্ভর চাষাবাদে সারা মৌসুমে ৫ দিন ১৫-২০ মিমি বৃষ্টিপাত যথেষ্ট। কাঙ্খিত বৃষ্টিপাত না হলে বপনকালে, কাইচ থোর অবস্থায় ও ফুল ফোটার সময় গম আবাদের মতো হালকা সেচ দিতে হবে যাতে মাটিতে জো-অবস্থায় রস থাকে।


title: নেরিকা (ধান)

text: ব্লাষ্ট, পাতা পোড়া রোগ, খোল পোড়া, মাজরা পোকা, গলমাছি, গান্ধি পোকা, বাদামী গাছ ফড়িং ইত্যাদি পোকার আক্রমণ ও রোগ বালাই হতে পারে। প্রয়োজনীয় পদক্ষেপ নিলে এ সমস্যা সমাধান সম্ভব।


title: নেরিকা (ধান)

text: নেরিকা ধানের ৮০ ভাগ দানা খড়ের রং ধারণ করলে ধান কর্তনের উপযুক্ত সময়। ধান কাটার সাথে সাথে মাড়াই করা যায়। এর পর শুকাতে হবে। খাদ্যশস্য হিসাবে ১৪% ও বীজ হিসাবে ১২% আর্দ্রতায় বীজ সংরক্ষণ করতে হবে।


title: উদ্ভিদবিজ্ঞান

text: উদ্ভিদবিজ্ঞান বা উদ্ভিদ-জীববিদ্যা হচ্ছে জীববিজ্ঞানের একটি শাখা যা জীবন্ত উদ্ভিদের বিষয়ে বৈজ্ঞানিক নিরীক্ষণ সংক্রান্ত কাজ করে থাকে। ঐতিহ্যগতভাবে, উদ্ভিদবিজ্ঞান ছত্রাক, শৈবাল এবং ভাইরাস নিয়েও কাজ করে । বৈজ্ঞানিক পরিমন্ডলের দিক থেকে বিচার করলে, উদ্ভিদবিজ্ঞান অনেকগুলো পরিমন্ডলে বিস্তৃত; যেমন- গঠন, বৃদ্ধি, প্রজনন, বিপাক, ক্রমোন্নয়ন, রোগ, রাসায়নিক বৈশিষ্ট্য এবং বিবর্তনগত সম্পর্ক। শ্রেণীকরণের ভিত্তিতে প্রাপ্ত গুচ্ছগুলোর প্রেক্ষিতে এই বিষয়গুলো আলোচিত হয়। বিজ্ঞানের প্রাচীন শাখাগুলোর একটি হল উদ্ভিদবিজ্ঞান। মানুষ যখন প্রাথমিক পর্যায়ে খাওয়ার উপযোগী, ঔষধগুণ সম্পন্ন এবং বিষাক্ত উদ্ভিদ চিহ্নিত করতে শুরু করে, তখন থেকেই উদ্ভিদবিজ্ঞানের সূচনা। বর্তমান সময়ে উদ্ভিদবিজ্ঞানীরা ৫৫০,০০০ এরও বেশি প্রজাতির জীবন্ত প্রাণ নিয়ে গবেষণা করে চলেছেন।


title: উদ্ভিদবিজ্ঞান

text: জীববিজ্ঞানের অন্যান্য শাখাগুলোর মতই, উদ্ভিদজীবনকেও বিভিন্ন দৃষ্টিকোণ থেকে নিরীক্ষা করা যেতে পারে; যেমন- অণুজীববিজ্ঞান, জীনতাত্ত্বিক বা জৈব রাসায়নিক ইত্যাদি। এই নিরীক্ষা চলে বিভিন্ন বিষয়, যেমন- কোষের অভ্যন্তরস্থ অংশসমূহ, কোষ, টিস্যু/কোষকলা, অঙ্গ, একক, উদ্ভিদের সংখ্যা, গোষ্ঠী ইত্যাদির নিরিখে। এমন প্রতিটি বিষয় নিয়ে কাজ করার সময়, একজন উদ্ভিদবিদ বেশ কিছু পর্যায়ে অবদান রাখতে পারেন; যেমন- উদ্ভিদের শ্রেণীকরণ, অন্তর্গঠন, বহিঃকাঠামো, কার্যপ্রণালী ইত্যাদি।


title: ২০০৮ গ্রীষ্মকালীন অলিম্পিকে দৌড়বাজী – মহিলাদের ২০০ মিটার

text: ২০০৮ অলিম্পিক গেমসে মহিলাদের ২০০মিটার দৌড় প্রতিযোগিতা আগস্টের ১৯ থেকে ২১ তারিখে অনুষ্ঠিত হয় বেইজিং ন্যাশনাল স্টেডিয়ামে।


text: ২০০৮ অলিম্পিকে যোগ্যতানির্ণয়ের মাপকাঠি ছিল ২৩.০০ সেকেন্ড (এ মান) এবং ২৩.২০ সেকেন্ড (বি মান)।


text: জামাইকার ভেরোনিকা ক্যাম্পবেল-ব্রাউন ব্যক্তিগত সেরা ২১.৭৪সেকেন্ড সময়ে বিজয়িনী হন।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।


text: প্রত্যেক হিটের প্রথম চারজন (Q) ও সবমিলিয়ে পরবর্তী সেরা আটজনকে (q) নিয়ে কোয়ার্টার ফাইনাল বা রাউন্ড ২ অনুষ্ঠিত হয়।


text:
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা (q) চারজনকে নিয়ে সেমিফাইনাল অনুষ্ঠিত হয়।
প্রত্যেক হিটের প্রথম চারজনকে (Q) নিয়ে ফাইনাল অনুষ্ঠিত হয়।


title: তুঁত

text: তুঁত () গাছের দুই প্রজাতির বৈজ্ঞানিক নাম যথাক্রমে "Morus nigra" এবং"Morus rubra"। তুঁত গাছের পাতা রেশম গুটি পোকার প্রিয় খাদ্য। এর ফল রসাল এবং সুস্বাদু হলেও বাংলাদেশে তুঁত কখনো ফলের জন্য চাষ করা হয় না। তবে আফগানিস্তান, উত্তর ও দক্ষিণ ভারত প্রভৃতি স্থানে তুঁত চাষ করা হয় ফলের জন্য। তুঁত গাছ পাতা ঝরা প্রকৃতির ছোট ধরনের বৃক্ষ। পাতা ডিম্বাকার, খসখসে, পাতার প্রান্তভাগ করাতের মত খাঁজ কাটা এবং অগ্রভাগ সূঁচাল। ক্ষুদ্র ক্ষুদ্র অনেকগুলো ফল মিলে একটি ফল তৈরি করে, ফল বেরী জাতীয়। এ দেশে তুঁত গাছ প্রচুর ফুল আসে ফেব্রুয়ারি-মার্চ মৌসুমে এবং ফল পাকে মার্চ-এপ্রিল মৌসুমে। কাচা ফলের রং সবুজ, কিন্তু পাকলে টকটকে লাল ও সর্ম্পণ পাকলে কালচে হয়ে যায়। কাচা পাকা ফল যখন গাছে প্রচুর ধরে থাকে তখন তা এক দৃষ্টিনন্দন দৃশ্যের সৃষ্টি করে।


title: তুঁত

text: এদেশে সাধারণত শাখা কলম বা শীতকালে ছাঁটাই করা ডাল মাটিতে পুঁতে নতুন গাছ তৈরি করা হয়। তবে বীজ দিয়েও চারা তৈরি করা যায়। বাংলাদেশে সবচেয়ে বেশি তুঁত চাষ করা হয় রাজশাহী ও চাঁপাইনবাবগঞ্জে।


title: তুঁত

text: তুতেঁর লালচে কালো ফল খুবই রসালো, নরম, মিষ্টি টক ও সুস্বাদু। কোষ্ঠকাঠিন্য দূর করার জন্য পাকা তুঁত ফল উপকারী। এ ছাড়া পাকা ফলের টক-মিষ্টি রস বায়ু ও পিত্তনাশক, দাহনাশক, কফনাশক ও জ্বরনাশক। তুঁত গাছের ছাল ও শিকড়ের রস কৃমিনাশক। পাকা লালচে কালো বা কালচে ফলের প্রজাতি। এদের গাছও তুলনামুলকভাবে খাটো। "Morus alba" প্রজাতির ভিন্ন এক তুঁত দেখা যায় যার ফল সাদা বর্ণের, পাকলে হয় হালকা গোলাপী সাদা। এ ফল টক নয়, স্বাদে খুব মিষ্টি ও রসালো। মূলত এ প্রজাতির তুঁত ফলের জন্য চাষ করা হয়। পাকা তুঁত ফলের রস থেকে জ্যাম, জেলি ও স্কোয়াশ বা পানীয় তৈরি করা যায়।


title: ব্যবসায় প্রশাসন ইনস্টিটিউট, ঢাকা বিশ্ববিদ্যালয়

text:
ব্যবসায় প্রশাসন ইনস্টিটিউট () ঢাকা বিশ্ববিদ্যালয়ের অন্তর্ভুক্ত একটি আধা-স্বায়ত্বশাসিত শিক্ষা প্রতিষ্ঠান । এটি আইবিএ নামেই সুপরিচিত ।
১৯৬৬ সালে ফোর্ড ফাউন্ডেশন ও ইন্ডিয়ানা বিশ্ববিদ্যালয়, ব্লুমিংটন, যুক্তরাষ্ট্র এর সহযোগিতায় এর যাত্রা শুরু হয়। অধ্যাপক এম. শফিউল্লাহ এই ইন্সটিটিউটের প্রতিষ্ঠাতা-ডিরেক্টর। এম.বি.এ. প্রোগ্রাম চালুর মাধ্যমে এর একাডেমিক কার্যক্রম শুরু হয়। সত্তরের দশকে এম.ফিল. ও পিএইচ.ডি. প্রোগ্রাম চালু হয়। সময়ের চাহিদার সাথে সাথে ১৯৯৩ সালে বি.বি.এ. (স্নাতক) প্রোগ্রাম এর একাডেমিক কার্যক্রম শুরু হয় এবং পরবর্তীতে ২০০৭ সাল হতে এক্সিকিউতিভ এম.বি.এ. প্রোগ্রাম চালু করা হয়।


text: প্রমুখ


title: চুকাই

text:
চুকাই (Hibiscus sabdariffa) একপ্রকার উপগুল্ম _ (subshrub)
জাতীয় উদ্ভিদের ফল। ফলটি টক স্বাদযুক্ত; রঙ গাঢ় লাল। এর ইংরেজি নাম রোসেলা বা সরেল (Rosella, Sorrel)। পৃথিবীর অনেক দেশেই এই গাছের বানিজ্যিক চাষ করা হয়। দক্ষিণ এশিয়ার দেশ বাংলাদেশেও এই ফল পাওয়া যায়। বাংলাদেশের সর্বত্রই ফলটি জন্মে, তবে বানিজ্যিক চাষ হয় না। ক্রান্তীয় আফ্রিকা চুকাই গাছের আদি নিবাস বলে ধারণা করা হয়।


title: চুকাই

text: এটি অপ্রকৃত ফল। বৃতি এর ভক্ষ্য অংশ, যা খুবই পাতলা এবং পরিমাণে অল্প; গর্ভাশয় বড় এবং ছোট ছোট হুলযুক্ত। ভক্ষ্য অংশটি গর্ভাশয়কে ঘিরে থাকে। পরিপক্ক গর্ভাশয়ে অনেকগুলো বীজ থাকে। এটি বিদারী ফল, অর্থাৎ পাকলে এটি ফেটে যায় এবং বীজ ছড়িয়ে যায়।


title: চুকাই

text: বাংলাদেশের বিভিন্ন জায়গায় বিভিন্ন নামে ফলটি পরিচিত। যেমন: রাজশাহীতে চুকাই, খুলনায় ও সাতক্ষীরাতে অম্ল মধু বা অম্বল মধু, ধামরাই এবং মানিকগঞ্জে চুকুল, সিলেটে হইলফা, কুমিল্লায় মেডশ, মেট্টস বা মেষ্টা ইত্যাদি। এছাড়া চুকুর, চুকুরি, চুপুরি, চুকোর, চুপড়, চুকা, চুক্কি, চুই, মেস্তা, খিইরুপ ইত্যাদি নামও প্রচলিত আছে। এটি ভারতের আসামে টেঙ্গামোরা , কেরালায় লালচাটনি, ইরানে চায়ে-তরশ, আরব দেশগুলোতে কারকাদি, ক্যারিবিয় ও ল্যাটিন আমেরিকায় সরেল, ইন্দোনেশিয়ায় রোসেলা, আফ্রিকার অনেকগুলো দেশে বিসাপ নামে পরিচিত।


title: চুকাই

text: বাংলাদেশে এটি একটি অপ্রচলিত ফল। টক স্বাদের কারণে জ্যাম, জেলি বা আচার তৈরিতে ব্যবহৃত হয় এটি। এছাড়া এদেশে টক বা খাট্টা রান্না করেও খাওয়া হয়। এর মধ্যে 'পেকটিন' আছে বলে শুধুমাত্র চিনি ও চুকাই দিয়ে সহজেই জ্যাম তৈরি করা যায়, আলাদাভাবে পেকটিন মেশাতে হয় না। অস্ট্রেলিয়া, বার্মা এবং ত্রিনিদাদে এই ফলটি জ্যাম তৈরিতে ব্যাপকভাবে ব্যবহৃত হয়। বাংলাদেশের অনেক জায়গায় এই জ্যাম লালভর্তা নামে পরিচিত। ইংরেজিতে যাকে সরেল জেলি নামে ডাকা হয়।


title: চুকাই

text: চুকাই অনেক দেশে সস্তা সবজি হিসেবে ব্যাপক ব্যবহৃত হয়। সম্ভবতঃ এটি মায়ানমারের সবচে জনপ্রিয় সবজি। চুকাই পাতা রসুন, কাঁচামরিচ ও চিংড়ি মাছ বা অন্য মাছ সহযোগে ভাজি করে অথবা তরকারি রান্না করে খাওয়া হয়। চুকাই পাতা ও চিংড়ি শুটকি দিয়ে টক বা খাট্টা রান্না করেও খাওয়া হয় এবং এটি মায়ানমারে বেশ জনপ্রিয়।


title: চুকাই

text: ইতালি, আফ্রিকা ও থাইল্যান্ডে চুকাই পাতা দিয়ে ভেষজ চা বানিয়ে খাওয়া হয়। ত্রিনিদাদে বিয়ারের সাথে এই চা মিশিয়ে খাওয়ার রেওয়াজ আছে।


title: চুকাই

text: চুকাই বীজে স্নেহ-দ্রবনীয় (lipid soluble) এন্টি অক্সিডেন্ট আছে, বিশেষতঃ গামা-টোকোফেরল।


title: চুকাই

text:
চুকাই গাছ রক্তচাপ কমানোর ওষুধ হিসেবে ব্যবহার করা যায় বলে ধারনা করা হয়। এই গাছের কান্ড থেকে ভাল মানের আঁশ পাওয়া যায়; তাই অনেক দেশে পাটের বিকল্প হিসেবে চুকাই গাছ চাষ করা হয়।
এক সময় চুকাই গাছ কবিরাজী ওষুধ হিসেবে মূত্রবর্ধক, মৃদু কোষ্ঠ-নরমকারী, হৃদরোগ, ক্যান্সার এবং স্নায়ুরোগের চিকিৎসায় ব্যবহৃত হতো।


title: চুকাই

text:
তবে রক্তচাপ কমানোর ক্ষেত্রে চুকাই গাছের ক্ষমতা সম্পর্কে যথেষ্ট বৈজ্ঞানিক প্রমান নেই।
এ ব্যাপারে কিছু গবেষণা হয়েছে, তবে সেগুলোর ফলাফল সম্পর্কে মতভেদ আছে।


title: আইয়াইরা

text: আইয়াইরা আবখাজিয়া প্রজাতন্ত্রের জাতীয় সঙ্গীত। ১৯৯২ সালে এই রচনাকে জাতীয় সঙ্গীত হিসেবে গ্রহণ করা হয়। এই জাতীয় সঙ্গীত রচনা করেন "গেন্নাডী আলামিয়া" এবং এতে সুর দিয়েছেন "ভালেরা সোউকাদুয়া"।


title: ২০০৮ গ্রীষ্মকালীন অলিম্পিকে দৌড়বাজী – পুরুষদের ৪০০ মিটার

text: ২০০৮ অলিম্পিক গেমসে পুরুষদের ৪০০মিটার দৌড়ানোর প্রতিযোগিতা আগস্টের ১৮ থেকে ২১ তারিখে অনুষ্ঠিত হয় বেইজিং ন্যাশনাল স্টেডিয়ামে।


text: যোগ্যতানির্ণায়ক মাপকাঠি ছিল ৪৫.৫৫সেকেন্ড (A মান) এবং ৪৫.৯৫সেকেন্ড (B মান)।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।


text: প্রথম রাউন্ড অনুষ্ঠিত হয় ১৮ই আগস্ট। প্রত্যেক হিটের প্রথম তিনজন (Q) ও সবমিলিয়ে পরবর্তী সেরা তিনজনকে (q) নিয়ে সেমিফাইনাল অনুষ্ঠিত হয়।


title: রক্ত সমীক্ষা

text: রক্ত সমীক্ষা (আ স্টাডি ইন স্কারলেট) স্যার আর্থার কোনান ডয়েল রচিত একটি গোয়েন্দা কল্প কাহিনী। এই উপন্যাসের মাধ্যমে তিনি "শার্লক হোমস" নামের গোয়েন্দা চরিত্র নির্মাণ করেন। ১৮৮৭ সালে প্রকাশিত এই গ্রন্থ শার্লক হোমসের সৃষ্টিগ্রন্থ হিসেবে ধরা হয়। প্রথমে এর নাম দেয়া হয়েছিল "আ ট্যাঙ্গেলড স্কিন" । কিন্তু পরে তা বদলে "আ স্টাডি ইন স্কারলেট" নাম রাখা হয়। যা বাংলায় "রক্ত সমীক্ষা" নামে প্রকাশিত হয়।


title: রক্ত সমীক্ষা

text: এর গল্প এবং প্রধান চরিত্র প্রথম দিকে খুব কম মানুষকেই আকৃষ্ট করতে সমর্থ হয়। ১৮৮৭ সালে প্রকাশিত বীটন'স ক্রিসমাস বার্ষিকীর মাত্র ১১টি সম্পূর্ণ কপি এখন পাওয়া যায় এবং সেগুলো যে যথেষ্ট মূল্যবান সে বিষয়ে কোন সন্দেহ নেই। আর্থার কোনান ডয়েল কর্তৃক শার্লক হোমসকে নিয়ে রচিত ৫৬টি গল্প ও ৪টি উপন্যাসের মধ্যে এটি অন্যতম। এর পরই ১৮৯০ সালে প্রকাশিত হয় শার্লক হোমস সিরিজের পরবর্তী উপন্যাস চিহ্ন চতুষ্টয়। বিবর্ধক কাচ যে তদন্ত কাজে ব্যবহার্য একটি উপাদান হতে পারে তা এই উপন্যাসেই প্রথম দেখানো হয়।


title: রক্ত সমীক্ষা

text: বাংলা ভাষায় ১৯৩২-৩৩ সালে "রক্ত সমীক্ষা " নামে বইটি প্রথম অনুবাদ করেন কুলদারঞ্জন রায়।


title: মনুষ্যবিহীন আকাশযান

text: মনুষ্যবিহীন আকাশযান (, সংক্ষেপে: UAV) হচ্ছে দূরবর্তী কোনো স্থান থেকে পরিচালিত বা সরাসরি মনুষ্য নিয়ন্ত্রকবিহীন স্বয়ংক্রিয় বিমান পরিচালনা ব্যবস্থা। ইহা এমন একটি সামরিক প্রযুক্তি ব্যবস্থা যার মাধ্যমে নিয়ন্ত্রকবিহীন বিমান ব্যবস্থার মাধ্যমে দুরবর্তী স্থানে হামলা চালানোসহ গোয়েন্দা নজরদারি করা যায়। মনুষ্যবিহীন আকাশযান ও মিসাইলের মধ্যে মূল পার্থক্য হচ্ছে, মিসাইলে যেখানে দুর থেকে নিয়ন্ত্রন করা হলেও জ্বালানি ব্যবস্থা পরনির্ভর কিন্তু মনুষ্যবিহীন আকাশযান বায়ুর গতিবেগ ও আবহাওয়ার ক্রিয়া কৌশালাদির উপর নির্ভর করে পরিচালিত হয়। বর্তমানে সবচেয়ে আলোচিত ড্রোন হচ্ছে মনুষ্যবিহীন বিমান প্রকৃতির, বা দুরনিয়ন্ত্রিত চালকবিহীন বিমান বা যন্ত্র। এর সবচেয়ে বেশি ব্যবহার হয় সামরিক কার্যাদিতে। প্রচলিত বিমানযুদ্ধে পাইলটের জীবনহানি বা শত্রুর হাতে বন্দী হওয়ার যে আশঙ্কা থাকে তা এড়াতেই এই পাইলটবিহীন যুদ্ধবিমান। ড্রোন শব্দের আভিধানিক অর্থ হল গুঞ্জন। এর চলার শব্দের সাথে মৌমাছির গুনগুনের মিল থাকার কারনেই এই নাম।


title: সংবাদ সংস্থা

text: সংবাদ সংস্থা, দেশ-বিদেশে কর্মরত ও বিভিন্ন সংবাদপত্রের সাথে জড়িত বিভিন্ন স্তরের সাংবাদিকদের সংগঠন। সংবাদকর্মীরা বিভিন্ন বিষয় ও ঘটনা নিয়ে তাদের সৃষ্ট সংবাদ, প্রতিবেদন, প্রবন্ধ-নিবন্ধ, আলোকচিত্র ইত্যাদি ঐ সংগঠনে প্রেরণ করেন। সংবাদ সংস্থাগুলো দেশে-বিদেশে ছড়িয়ে-ছিটিয়ে থাকা বিভিন্ন সংবাদপত্র, সাময়িকী, বেতার, টেলিভিশন ইত্যাদি গণমাধ্যমে নির্দিষ্ট শর্তাবলীর মাধ্যমে গুরুত্বপূর্ণ বিষয়ে সংবাদ নির্দিষ্ট দিন কিংবা সময়ে প্রেরণ করে।


title: সংবাদ সংস্থা

text: পৃথিবীর প্রাচীনতম সংবাদ বা বার্তা সংস্থা হিসেবে ইতিহাসে ঠাঁই করে নিয়েছে ফ্রান্স তথা বিশ্বের অন্যতম খ্যাতনামা সংবাদ প্রদানকারী প্রতিষ্ঠান এজেন্সী ফ্রান্স-প্রেস। তবে প্রতিষ্ঠানটি সর্বসমক্ষে "এএফপি" হিসেবেই সর্বাধিক পরিচিত হয়ে আছে। এটি ১৮৩৫ সালে প্যারিসের বিখ্যাত অনুবাদক ও বিজ্ঞাপন প্রতিনিধি চার্লস-লুইস হাভাসের গঠিত এজেন্সী হাভাসের মাধ্যমে প্রতিষ্ঠিত হয়। তিনি এএফপি'র প্রতিষ্ঠাতা হিসেবে পরিচিত। "এজেন্সী হাভাস" হচ্ছে ফ্রান্সের ২য় বৃহত্তম বিজ্ঞাপনী প্রচারণা সংস্থা। চার্লস-লুইস হাভাসের অধীনে কর্মরত ছিলেন পল জুলিয়াস রয়টার এবং বার্নহার্ড ওল্ফ। পরবর্তীকালে তাঁরা লন্ডন এবং বার্লিনে নতুন একটি সংবাদ সংস্থা গড়েছিলেন।


title: সংবাদ সংস্থা

text: ১৮৫৩ সালে ইটালীর তুরিনে গুগলাইলমো স্টিফানী "এজেনজিয়া স্টিফানী" নামে সংবাদ সংস্থা প্রতিষ্ঠা করেন। 'এজেনজিয়া স্টিফানী' বার্তা সংস্থাটি পরবর্তীকালে ইটালী রাজতন্ত্রের অত্যন্ত গুরুত্বপূর্ণ সংবাদ সংস্থা হিসেবে পরিচিতি পেয়েছিল। এটি ম্যানলিও মোরগ্যাগনি'র সাথে আন্তর্জাতিক সম্পর্ক সৃষ্টি করেছিল।


title: সংবাদ সংস্থা

text: ব্যয়ভার হ্রাস এবং ব্যবসায়ে অত্যন্ত লাভজনক বিজ্ঞাপন প্রচারের স্বার্থে ১৮৫২ সালে উত্তরাধিকারী হিসেবে হাভাসের পুত্র রয়টার এবং ওল্ফের সাথে চুক্তিতে আবদ্ধ হন এএফপি'র কর্ণধার। এরফলে তারা পারস্পরিকভাবে ইউরোপের বিভিন্ন অংশে সংবাদ এলাকা নির্ধারণ করেন।


title: সংবাদ সংস্থা

text: সংবাদ সংস্থাগুলো সমিতিরূপে সংবাদ বিক্রির মাধ্যম হিসেবে কাজ করতে পারে। তন্মধ্যে - "প্রেস এসোসিয়েশন", "থমসন রয়টার্স", "এল হেডলাইন নিউজ" বা এএইচএন অন্যতম। অন্যান্য সংস্থাগুলো বৃহৎ প্রচার মাধ্যমের প্রতিষ্ঠানগুলোতে সহযোগিতামূলক কাজ করে। কেন্দ্রীয়ভাবে সংবাদগুলোকে একত্রিত করা হয় এবং স্থানীয় সংবাদ মাধ্যমে প্রচারের ব্যবস্থা করা হয়। বৃহৎ সংবাদ সংস্থাগুলো এগুলো সংগ্রহ করতে পারে এবং পুণরায় বিতরণের ব্যবস্থা করে। এপি বা এসোসিয়েটেড প্রেস, এএফপি কিংবা এপিএ বা আমেরিকান প্রেস এজেন্সী অন্যতম। বাণিজ্যিক প্রতিষ্ঠানগুলো সংবাদকে ঘিরে ব্যবসা করার লক্ষ্যে তাদের তৈরীকৃত সংবাদগুলো অন্যান্য সংবাদপত্রে প্রেরণ করে। "বিজনেস ওয়্যার, দ্য হাগিন গ্রুপ, গ্লোবনিউজওয়্যার, মার্কেওয়্যার, পিআর নিউজওয়্যার, সিশনওয়্যার" এবং "এবিএন নিউজওয়্যার" অন্যতম।


title: সংবাদ সংস্থা

text: সরকার কর্তৃকও সংবাদ সংস্থা পরিচালিত হয়। চীনের জিনহুয়া, কানাডা, রাশিয়ার ইতার-তাস এবং বিশ্বের অন্যান্য অনেক দেশেও সংবাদ সংস্থা নিয়ন্ত্রিত হচ্ছে। এ ধরণের প্রতিষ্ঠানও অন্যান্য সংবাদ সংস্থা থেকে সংবাদ বা খবর সংগ্রহ করতে পারে।


title: সংবাদ সংস্থা

text: প্রধান সংবাদ সংস্থাগুলো সাধারণতঃ প্রধান ও অতীব জরুরি সংবাদ এবং বৈশিষ্ট্যমূলক মূল প্রবন্ধ তৈরী করে থাকে। পরবর্তী পর্যায়ে এগুলো অন্যান্য সংবাদ সংগঠনগুলোর কাছে প্রেরণ করা হয়। অতঃপর যৎকিঞ্চিৎ পরিবর্তন অথবা কোনরূপ পরিবর্তন ছাড়াই পুণঃব্যবহারের উদ্দেশ্যে ঐ সংবাদ ও প্রবন্ধগুলো অন্যান্য সংবাদ প্রতিষ্ঠানের কাছে বিক্রয় করে দেয়া হয়।


title: সংবাদ সংস্থা

text: উৎপত্তিগতভাবে বা শুরু থেকেই তারা টেলিগ্রাফ ব্যবহার করতো। বর্তমানকালে উন্নত ও উচ্চ প্রযুক্তির যুগে ইন্টারনেটের মাধ্যমে সাবলীল ও সহজভাবে খুব দ্রুতলয়ে সংবাদ প্রেরণ করা হয়। ভোক্তা হিসেবে বিভিন্ন কর্পোরেশন, ব্যক্তি, বিশ্লেষক এবং গোয়েন্দা সংস্থাসহ বিভিন্ন স্তর ও পর্যায়ে গ্রাহকদের কাছে প্রেরণ করা হয়।


title: দাগি নাটাবটের

text: দাগি নাটাবটের (বৈজ্ঞানিক নাম: "Turnix suscitator") (), নাগরবাটই, কোয়েল-বটের বা পাতি লাওয়া Turnicidae (টার্নিসিডি) গোত্র বা পরিবারের অন্তর্গত "Turnix" (টার্নিক্স) গণের অন্তর্গত এক প্রজাতির ছোট ভূচর পাখি। দেখতে কোয়েল-এর মতো হলেও এরা আসলে কোয়েলের সাথে অসম্পর্কিত একটি পাখি। দাগি নাটাবটেরের বৈজ্ঞানিক নামের অর্থ "সতর্ক তিতির" (লাতিন: "coturnix" = তিতির, "suscitator" = সতর্ক)। প্রজাতিটি ভারত, বাংলাদেশ থেকে শুরু করে ক্রান্তীয় এশিয়া হয়ে দক্ষিণ চীন, ইন্দোনেশিয়া ও ফিলিপাইন পর্যন্ত বিস্তৃত। সারা পৃথিবীতে এক বিশাল এলাকা জুড়ে এদের আবাস, প্রায় ৫৫ লাখ ১০ হাজার বর্গ কিলোমিটার। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: দাগি নাটাবটের

text:
দাগি নাটাবটের ছোট ভূচর পাখি। মেয়ে পাখি ছেলে পাখির চেয়ে বেশি রঙিন, ছেলে পাখির পিঠ লালচে বাদামি ও কালো, ডানা পালক ঢাকনিতে খাড়া। থুঁতনি ও গলা সাদাটে, বুক ও ঘাড়ের পাশে পীতাভ ও কালো ডোরা থাকে। মেয়ে পাখির থুঁতনি, গলা ও বুকের ঠিক মাঝখানে কালচে, বুকের পাশ ও তলদেশে কালো ও পীতাভ ডোরা থাকে। উভয় পাখির চোখ সাদা বা হলদে। পা ও পায়ের পাতা সিসার মতো ধূসর।
এদের মা-পাখি স্বভাবে বহুগামী। জুটি বাঁধে। বাসা গড়ে মাটির ওপরেই। ডিম পাড়ে চারটি। এরপর পুরুষ পাখিটিকে ডিমে বসিয়ে দিয়ে আবারও চলে যায় নতুন সঙ্গীর খোঁজে। আবারও বাসা, আবারও ডিম। স্থায়ী জুটি বাঁধে না কারও সঙ্গে। ডিমে তা দেওয়া থেকে ছানাগুলোর লালন-পালনের সব দায়িত্ব বাবা-পাখির।


title: দাগি নাটাবটের

text: খোলা মাঠের পাখি এরা। খাদ্য এদের পোকামাকড়, ঘাসফড়িং ও শস্যবীজ। সারা দেশেই এরা আছে বলা যায়, তবে দেখা খুব দুরূহ ব্যাপার।


title: দাগি নাটাবটের

text: ঝোপ, জঙ্গল, তৃণভূমি ও বনে এরা খুব সকাল ও শেষ বিকেলে বিচরণ করে। দলে এরা জোড়ায় থাকে। এরা মাটিতে হেঁটে ঝরা পাতা উল্টে খাবার খুঁজে খায়। সাধারণত একই জায়গায় দিনের পর দিন খাবার খেতে আসে। খাবারের তালিকায় আছে শস্যদানা, বুনোবীজ, উই পোকা, পিঁপড়া। প্রজনন সময়ে ঘাস দিয়ে ছোট করে মাটিতে ঝোপের কাছে বাসা করে ডিম দেয়। ডিম পাড়ে চার-পাঁচটি। ডিমের রং ধূসর সাদা, তাতে লালচে বা কালচে বেগুনি আঁচ থাকে। ডিম থেকে ছানা ফুটতে ১২ দিন সময় লাগে। ছানারা এক ঘণ্টার ভেতরই বড় পাখির সঙ্গে বেরিয়ে পড়ে বাসা থেকে।


title: শুভ রায়

text: শুভ রায় একজন বাংলাদেশী-মার্কিন বিজ্ঞানী এবং কৃত্রিম কিডনির আবিষ্কারক।


title: শুভ রায়

text: শুভ রায় ১৯৬৯ সালের ১০ নভেম্বর ঢাকায় জন্মগ্রহণ করেন। তার পৈতৃক নিবাস চট্টগ্রাম জেলার ফটিকছড়ি উপজেলার রোসাংগিরিতে।


title: শুভ রায়

text: পাঁচ বছর বয়সে ঢাকায় সিদ্ধেশ্বরীর একটি বিদ্যালয়ে নার্সারিতে শুভ রায়কে ভর্তি করানো হয়েছিল। কিন্তু তার বাবা অশোক নাথ রায়ের পেশাগত কারণে ১৯৭৪ সালে তাঁদের উগান্ডায় চলে যেতে হয়। সেখানে অশোক নাথ রায় চিকিৎসক হিসেবে কাজ করেন। উগান্ডার জিনজা সিনিয়র সেকেন্ডারি স্কুল থেকে সেকেন্ডারি পাস করেছেন শুভ রায়। এরপর যুক্তরাষ্ট্রে চলে যান শুভ। কম্পিউটার বিজ্ঞান, পদার্থবিজ্ঞান ও গণিতে গ্র্যাজুয়েশন করেছেন যুক্তরাষ্ট্রের ওহাইওর মাউন্ট ইউনিয়ন কলেজ (বর্তমানে ইউনিভার্সিটি অব মাউন্ট ইউনিয়ন) থেকে। তিনি ১৯৯৫ সালে কেস ওয়েস্টার্ন রিজার্ভ ইউনিভার্সিটি থেকে তড়িৎ প্রকৌশল ও ফলিত পদার্থবিজ্ঞানে মাস্টার্স এবং ২০০১ সালে তড়িৎ প্রকৌশল ও কম্পিউটার বিজ্ঞানে পিএইচডি ডিগ্রি অর্জন করেন।


title: শুভ রায়

text: ১৯৯৮ সালে তিনি ক্লীভল্যান্ড ক্লিনিকের বায়োমেডিকেল ইঞ্জিনিয়ারিং বিভাগে প্রজেক্ট স্টাফ হিসেবে যোগ দেন। ১৯৯৮ থেকে ২০০৮ সাল পর্যন্ত ক্লীভল্যান্ড ক্লিনিকের বায়ো মাইক্রো ইলেক্ট্রো মেকানিক্যাল সিস্টেমস ল্যাবরেটরীর সহ পরিচালক হিসেবে কাজ করেন। ২০০০ থেকে ২০০৮ সাল পর্যন্ত তিনি ক্লীভল্যান্ড ক্লিনিকের স্পাইন রিসার্চ ল্যাবরেটরীতে কাজ করেন। ২০০১ থেকে ২০০৮ সাল পর্যন্ত ক্লীভল্যান্ড স্টেট ইউনিভার্সিটির ফলিত বায়োমেডিকেল ইঞ্জিনিয়ারিং প্রোগ্রামের সহকারী অধ্যাপক এবং কেস ওয়েস্টার্ন রিজার্ভ ইউনিভার্সিটির তড়িৎ প্রকৌশল ও কম্পিউটার বিজ্ঞানের সহকারী অধ্যাপক হিসেবে কর্মরত ছিলেন। ২০০২ থেকে ২০০৮ সাল পর্যন্ত তিনি ক্লীভল্যান্ড ক্লিনিকের বায়োমেডিকেল ইঞ্জিনিয়ারিং বিভাগের সহকারী স্টাফ হিসেবে কাজ করেন। ২০০৬ থেকে ২০০৮ সাল পর্যন্ত তিনি ক্লীভল্যান্ড ক্লিনিক লার্নার কলেজ অব মেডিসিনের মলিকুলার মেডিসিন বিভাগের সহকারী অধ্যাপক হিসেবে কর্মরত ছিলেন। ২০০৮ সাল থেকে তিনি ইউনিভার্সিটি অব ক্যালিফোর্নিয়া এট সান ফ্রান্সিস্কোর বায়োইঞ্জিনিয়ারিং এন্ড থেরাপিউটিক সায়েন্সের Harry Wm. and Diana V. Hind Distinguished সহযোগী অধ্যাপক হিসেবে কর্মরত। ২০০৯ থেকে তিনি ক্লীভল্যান্ড ক্লিনিকের নেফ্রোলজি বিভাগের এডজাংক্ট সহকারী স্টাফ হিসেবে কর্মরত।


title: অরুণেশ ঘোষ

text: অরুণেশ ঘোষ ( জন্ম: ২৯শে ডিসেম্বর, ১৯৪১-মৃত্যু: ২৪শে আগস্ট, ২০১১) বাংলা সাহিত্যের একজন প্রখ্যাত কবি, প্রাবন্ধিক, নাট্যকার, ঔপন্যাসিক ও অনুবাদক। ১৯৬৫ সালে কয়েকজন আন্দোলনকারী ( অর্থাৎ শৈলেশ্বর ঘোষ এবং সুভাষ ঘোষ ) হাংরি মামলায় যখন রাজসাক্ষী হয়ে যান, আন্দোলনটি ভেঙে গিয়েছিল। সাত দশকের মাঝামাঝি অরুণেশ ঘোষ তাঁর "জিরাফ" পত্রিকার মাধ্যমে হাংরি আন্দোলনকে পুনরায় জীবিত করে তোলার প্রয়াস করেন।


title: অরুণেশ ঘোষ

text: তিনি উত্তরবঙ্গের কোচবিহার জেলার মাথাভাঙা গ্রামে বসবাস করতেন এবং নতুন হাংরি আন্দোলনকে জীবিত করে তোলার প্রয়াসে উত্তরবঙ্গে প্রায় কুড়ি জন কবি ও লেখককে উদ্বুদ্ধ করেন। নতুন হাংরি আন্দোলনকারীদের মধ্যে পরবর্তীকালে যাঁরা খ্যাত হয়েছেন তাঁদের মধ্যে উল্লেখযোগ্য হলেন ছোটোগল্প লেখক অলোক গোস্বামী, এবং কবি রাজা সরকার , নিত্য মালাকার, জীবতোষ দাশ, সমীরণ ঘোষ, মনোজ রাউত, বিকাশ সরকার, সুব্রত তায়, নকুল মণ্ডল, তনুময় সরকার, দিবাকার ভট্টাচার্য, বিজয় দে, অন্যমন দাশগুপ্ত, জামালুদ্দীন, অনুভব সরকার,রাজীব সিংহ, মলয় মজুমদার, সুমন্ত ভট্টাচার্য, অরুণ বণিক, সেলিম মুস্তফা, রসরাজ নাথ প্রমুখ। । উচ্চশিক্ষিত হওয়া সত্ত্বেও তিনি সারাজীবন নিজের গ্রামে বুনিয়াদি স্কুল শিক্ষক ছিলেন। গ্রাম ছেড়ে যেতে চাননি কলকাতায়। গ্রামের বাড়িতে একান্নবর্তী পরিবারের তিনিই ছিলেন কর্তাব্যক্তি। সেকারণে তাঁকে ব্যতিক্রমী গৃহস্হ কবিও বলা হয়। তিনি বিশিষ্ট সাঁতারু ছিলেন কিন্তু তা সত্ত্বেও পুকুরে স্নান করার সময়ে জলে ডুবে মারা যান। তিনি আত্মহত্যা করেছিলেন কিনা এ-বিষয়ে আলোচকদের মাঝে সংশয় আছে। পশ্চিমবঙ্গের রাজনৈতিক অস্হিরতা নিয়ে অত্যন্ত চিন্তিত ছিলেন। অনেকে মনে করেন যে তিনি শেষ জীবনে হতাশ হয়ে পড়েছিলেন।


title: অরুণেশ ঘোষ

text: নতুন ধারার হাংরি কবিরা অরুণেশ ঘোষের নেতৃত্বে কবিতাকে নতুন ধারায় চালিত করার প্রয়াস করেছিলেন। কলকাতা মেট্রোপলিস থেকে বহুদূরে সম্পূর্ণ গ্রামীণ পটভূমিতে তাঁরা নিয়ে এসেছিলেন গ্রাম ও গঞ্জের পাগল, গণিকা, মাতাল পুরুষ, বেশ্যালয়ের উঠোন, নগ্ন কিশোর, দালাল, ধর্ষক, খুনি, অপরাথী, সন্ন্যাসী, বিকলাঘ্ প্রসবঘর, ভাটিখানা, সিফিলিস, বেশ্যার সন্তান, গর্ভফুল, ভবঘুরে, গ্রামীণ রাজনীতি, দলতন্ত্র, ক্যাডারদের অত্যাচার, শ্মশান ইত্যাদির এক বহুরৈখিক সহাবস্হানের সন্ধান করেছেন তাঁরা তাঁদের রচনায়। প্রথম পর্বের হাংরি কবিদের রচনায় যৌনতা ছিল মূলত শব্দের। নতুন পর্বের হাংরি আন্দোলনকারীরা আনলেন ব্যক্তিগত অভিজ্ঞতায় জারিত জীবনযাত্রা। ব্যক্তিমানুষের প্রান্তিক অস্তিত্ব, কৌম জীবনের ব্রাত্য, অন্ধকার দিকগুলো বার বার উঠে এসেছে তাঁদের লেখনীতে। সামাজিক স্হিতিজাড্য, নিয়ন্ত্রিত জীবনচর্চার বিপ্রতীপ অবস্হানে তাঁরা আস্হা রেখেছিলেন। অস্হিরতা, তীব্র সংঘাত ইত্যাদির ভিতর দিয়ে গূঢ় উপলব্ধি স্তরে নিয়ে যেতে চেয়েছেন পাঠবস্তুকে। তার সংগে মিশিয়েছেন উত্তরবঙ্গের লৌকিক যাদুবাস্তবতা, লোকজীবনের বর্ণময় জগৎ।


title: ইট ওয়াজ রেইনিং দ্যাট নাইট (২০০৫-এর চলচ্চিত্র)

text: ইট ওয়াজ রেইনিং দ্যাট নাইট (), এটি হলিউড-বলিউড এর যৌথ উদ্যোগে নির্মিত একটি ইংরেজি ভাষা ও বাংলা ভাষার চলচ্চিত্র। ছবিটির কাহিনীকার ও পরিচালক মহেশ মাঞ্জরেকার. এই ছবিতে অভিনয় করেছেন ভারত, বাংলাদেশ ও যুক্তরাষ্ট্র'র শিল্পীরা। এদের মধ্যে রিয়াজ, রিয়া সেন, সুস্মিতা সেন, ভিক্টর ব্যানার্জী, মহেশ মাঞ্জরেকার, মুনমুন সেন, অতিত শাহ, দবন ময়েলের ও স্টেফানিই সিয়েগেল।


text: ২০০৫ সালে চলচ্চিত্রটির নির্মাণ শেষ হলেও ছবিটি মুক্তি পায় নি। এটি মাঞ্জরেকারের "অস্তিত্ব" চলচ্চিত্রের পুনঃনির্মাণ।ইট ওয়াজ রেইনিং দ্যাট নাইট চলচ্চিত্রের চিত্রায়ণ শুরু হয় ২০০৫ সালে ভারত ও মার্কিন যুক্তরাষ্ট্রের বিভিন্ন লোকেশনে। এটি রিয়াজ অভিনীত একমাত্র ইংরেজি ভাষার চলচ্চিত্র এবং প্রথমবার তিনি বলিউড অভিনেত্রী সুস্মিতা সেনের বিপরীতে অভিনয় করেন।


title: রোনান কেটিং

text: রোনান প্যাট্রিক জন কেটিং (জন্ম: ৩রা মার্চ, ১৯৭৭) হলেন একজন আইরিশ রেকর্ডিং শিল্পী, গায়ক-গীতিকার, বাদ্যকার ও মানবপ্রেমিক। ১৯৯৪ সালে বয়জোনের লিড সিঙ্গার হিসেবে কেইথ ডাফি, মিকি গ্রাহাম, শেন লিঞ্চ ও স্টিফেন গেটলির সঙ্গে তিনি প্রথম আত্মপ্রকাশ করেন। তাঁর একক কেরিয়ারের শুরু ১৯৯৯ সালে এবং এর ফলস্রুতি ৯টি স্টুডিও অ্যালবাম। তিনি ব্যাপক জনপ্রিয়তা পান তাঁর ""হোয়েন ইউ সে নাথিং অ্যাট অল"" গানটির জন্য। এই গানটি "নটিং হিল" চলচ্চিত্রের অন্তর্ভুক্ত হয়েছিল এবং একাধিক দেশে জনপ্রিয়তা পেয়েছিল। একক শিল্পী হিসেবে সারা বিশ্বে কেটিং-এর ৩৫ মিলিয়ন রেকর্ড বিক্রি হয়েছে।


title: রোনান কেটিং

text: কেটিং মেরি কেটিং ফাউন্ডেশন নামে একটি জনসেবামূলক প্রতিষ্ঠানের হয়ে প্রচার চালান। এই প্রতিষ্ঠান স্তন ক্যানসার সম্পর্কে জনসচেতনতা বৃদ্ধির জন্য কাজ করে। সংস্থাটি কেটিং-এর মায়ের নামাঙ্কিত, যিনি ১৯৯৮ সালে নিজে ওই অসুখে মারা গিয়েছিলেন।


title: উইন্ডোজ ৮

text: উইন্ডোজ ৮ () মাইক্রোসফট উইন্ডোজ অপারেটিং সিস্টেম এর পরবর্তী সংস্করণ, যা উইন্ডোজ ৭ কে অনুসরণ করে। এই সংস্করণে পূর্ববর্তী সংস্করণ গুলো থেকে অনেক পরিবর্তন আনা হয়েছে । বিষেশত এটাতে পূর্বের ইন্টেল ও এএমডি এর x৮৬ মাইক্রো প্রসেসর সাপোর্ট ছাড়াও এআরএম মাইক্রো প্রসেসর সাপোর্ট যোগ করা হয়েছে। এতে টাচ স্ক্রিন ইনপুট এর জন্য ডিজাইনকৃত নতুন একটি ষ্টার্ট স্ক্রিন যোগ করা হয়েছে যা গতানুগতিক স্টার্ট মেনুকে প্রতিস্থাপন করে।


title: উইন্ডোজ ৮

text: জানুয়ারী ২০১১ তে, কনজিউমার ইলেক্ট্রনিক শো (সিইএস) এ মাইক্রোসফট ঘোষণা দিয়েছে যে, উইন্ডোজ ৮ এ পূর্বের ইন্টেল ও এএমডি এর x৮৬ মাইক্রো প্রসেসর সাপোর্ট ছাড়াও এআরএম মাইক্রো প্রসেসর সাপোর্ট যোগ করা হয়েছে।


title: প্রমিত মডেল

text: হ্রস্বণিকা উৎকৃষ্টাকৃতি আধুনিক হ্রস্বণিকা পদার্থবিজ্ঞানের এমন একটি পরিপূর্ণ তত্ত্ব যার মাধ্যমে তড়িচ্চুম্বকীয়, দুর্বল এবং সবল কেন্দ্রীন মিথস্ক্রিয়াগুলো ব্যাখ্যা করা যায়। উল্লেখ্য এখন পর্যন্ত জানা অতিপারমাণবিক কণাসমূহের গতিবিধি এই এই বলগুলো দ্বারাই নির্ধারিত হয়। বিংশ শতকের মধ্যভাগ থেকে শুরু করে শেষ পর্যন্ত এই তত্ত্বের অগ্রগতি ঘটেছে। ১৯৭০-এর দশকে কোয়ার্কের পরীক্ষণমূলক প্রমাণ পাওয়া পর এটি পূর্ণ হয়েছিল বলা যায়। এরপর আবার বোটম কোয়ার্ক (১৯৭৭), টপ কোয়ার্ক (১৯৯৫) এবং টাউ নিউট্রিনো (২০০০) আবিষ্কার প্রমিত মডেলকে আরও প্রশ্নাতীত গ্রহণযোগ্যতা এনে দিয়েছে।


title: প্রমিত মডেল

text: এই টেবিলটি পার্টিকল ডাটা গ্রুপের সংগৃহীত তথ্যের অংশের ওপর ভিত্তি করে বানানো হয়েছে।


title: সাইমন ড্রিং

text: সাইমন ড্রিং (জন্মঃ ১১ জানুয়ারি, ১৯৪৫) একজন আন্তর্জাতিক পুরস্কার বিজয়ী বৈদেশিক সংবাদদাতা, টেলিভিশন উপস্থাপক এবং প্রতিবেদন নির্মাতা। তিনি বিশ্বখ্যাত সংবাদ সংস্থা রয়টার্সের বৈদেশিক প্রতিনিধি হিসেবে বিশ্বের অনেক জায়গা ভ্রমণ করে তরতাজা ও গুরুত্বপূর্ণ খবর পরিবেশনের মাধ্যমে বিশ্ববাসীর দৃষ্টি আকর্ষণে সক্ষম হন। এছাড়াও তিনি লন্ডনভিত্তিক "দ্য ডেইলী টেলিগ্রাফ", বিবিসি টেলিভিশন এবং রেডিও সংবাদ ও চলতি ঘটনা তুলে ধরার লক্ষ্যে অনবরত কাজ করছেন। বাংলাদেশের মহান মুক্তিযুদ্ধে তিনি জীবনের ঝুঁকি নিয়ে পাকিস্তান হানাদার বাহিনীর জঘন্য ও নৃশংসতার বিবরণ দৈনিকে তুলে ধরে বিশ্ববাসীর দৃষ্টি আকর্ষণ করেন।


title: সাইমন ড্রিং

text: ইংল্যান্ডের নরফোকের ফাকেনহাম নামক এক ছোট্ট শহরে ১১ জানুয়ারি, ১৯৪৫ সালে জন্মগ্রহণ করেন সাইমন ড্রিং। শৈশবকালে "আওজ নদীতে" উলঙ্গ অবস্থায় সাঁতার কাটার অভিযোগে তাঁকে বোর্ডিং স্কুল থেকে বহিষ্কার করা হয়েছিল। এরপর তিনি "কিংস্ লিন টেকনিক্যাল কলেজে" অধ্যয়ন করেন। ১৬ বৎসর বয়সে তিনি গৃহত্যাগ করেন। ১৯৬২ সালে বহিঃবিশ্ব ভ্রমণের অংশ হিসেবে ভারত ভ্রমণ করেন।


title: সাইমন ড্রিং

text: ১৭ বছর বয়সে তিনি প্রথম চাকুরীতে যোগদান করেন। ১৯৬৩ সালে থাইল্যান্ডের "ব্যাংকক ওয়ার্ল্ড" সংবাদপত্রে 'প্রুফ রিডার' (সম্পাদনা সহকারী) হিসেবে কাজ করেন। তারপর ১৯৬৪ সালে নিউইয়র্ক থেকে প্রকাশিত নিউইয়র্ক টাইমসের স্ট্রিংগার হিসেবে কাজ করেন লাওস থেকে। একই বছর ভিয়েতনাম ভ্রমণ করেন। সেখানে তিনি বার্তা সংস্থা রয়টার্সের যুদ্ধবিষয়ক সংবাদ প্রতিনিধি হিসেবে নিযুক্ত ছিলেন। এর মাধ্যমেই তিনি রয়টার্সের সর্বকনিষ্ঠ বৈদেশিক সংবাদদাতা হিসেবে নিজেকে ইতিহাসের পর্দায় ঠাঁই করে নেন।


title: সাইমন ড্রিং

text: ১৯৭০ এবং ১৯৮০-এর পুরো দশক জুড়ে তিনি "ডেইলী টেলিগ্রাফ সংবাদপত্র" এবং "বিবিসি টেলিভিশন নিউজের" বৈদেশিক সংবাদদাতা হিসেবে সারা পৃথিবীতে কর্মরত ছিলেন। ঐ সময়ে তিনি দক্ষিণ-পূর্ব এশিয়ার দেশগুলো থেকে প্রতিবেদন পাঠাতেন। ভারত, পাকিস্তান এবং বাংলাদেশ, আফ্রিকা, মধ্যপ্রাচ্য, ল্যাটিন আমেরিকা এবং ইউরোপের অস্থিতিশীল ঘটনাপ্রবাহ নিয়মিত তুলে ধরতেন সংবাদ মাধ্যমগুলোয়। পেশাগত জীবনে ২২টি যুদ্ধ ও অভ্যুত্থান কাভার করেছেন। বিবিসি টেলিভিশন ও রেডিও'র সংবাদ এবং সাম্প্রতিক ঘটনাবলী নিয়ে কাজ করেছেন প্রায় ২০ বছর। এছাড়া চলচ্চিত্র, আন্তর্জাতিক ঘটনা এবং সঙ্গীত বিষয়ে তাঁর রয়েছে ব্যাপক ও বিচিত্র অভিজ্ঞতা। ইরানের শাহবিরোধী গণ-অভ্যুত্থান নিয়ে প্রতিবেদন তৈরী করে সায়মন ড্রিং নন্দিত হয়েছিলেন এবং অর্জন করেছিলেন অনেক পুরস্কার।


title: সাইমন ড্রিং

text: সংবাদ সংগ্রহ করতে গিয়ে যুদ্ধক্ষেত্রে তিনি দু'বার আহতও হয়েছিলেন। প্রথমবার ভিয়েতনামে এবং দ্বিতীয়বার সাইপ্রাসে তুর্কিদের আগ্রাসনে। বিবিসি রেডিও এবং টেলিভিশনে কাজ করার পাশাপাশি পৃথিবীর বিভিন্ন দেশের সংবাদপত্র ও সাময়িকীতে লিখেছেন তিনি।


title: সাইমন ড্রিং

text: ভিয়েতনাম যুদ্ধ এবং বাংলাদেশের গণহত্যার ওপর প্রস্তুতকৃত প্রতিবেদন তাঁকে বিশ্বজোড়া খ্যাতি ও সুনাম এনে দেয়। সায়মন ড্রিং বাংলাদেশের গণহত্যার প্রত্যক্ষদর্শী প্রথম বিদেশী সাংবাদিক যিনি নিজের জীবন বিপন্ন করে সরেজমিন প্রতিবেদন তৈরী করে সারা বিশ্বকে জানিয়ে দেন পাকিস্তানী বাহিনীর লোমহর্ষক নির্যাতন ও গণহত্যার কথা।


title: সাইমন ড্রিং

text: উদ্বেগ-উৎকণ্ঠায় ভরা ১৯৭১ সালের ২৫শে মার্চের কালোরাতে সাইমন ড্রিং হোটেল ইন্টারকন্টিনেন্টালে (পরবর্তীতে - হোটেল শেরাটন, বর্তমানে -হোটেল ইন্টারকন্টিনেন্টাল ) লুকিয়ে ছিলেন। তৎকালীন পাকিস্তানে সামরিক আইনের তোয়াক্কা না করে ২৭ মার্চ তিনি মুক্তিযুদ্ধের সংবাদ সংগ্রহ করে ডেইলি টেলিগ্রাফ পত্রিকায় প্রতিবেদন আকারে প্রেরণ করেন যা "ট্যাংকস ক্র্যাশ রিভোল্ট ইন পাকিস্তান" শিরোনামে ৩০ মার্চ প্রকাশিত হয়। বাংলাদেশের মহান মুক্তিযুদ্ধের স্বপক্ষে আন্তর্জাতিক অঙ্গনে জনমত সৃষ্টিতে তাঁর এ প্রতিবেদনটি বিশ্বব্যাপী ব্যাপকভাবে সাড়া জাগিয়েছিল। উক্ত প্রতিবেদনে তিনি উল্লেখ করেছিলেন যে,


title: সাইমন ড্রিং

text:
১৯৭১ সালে তৎকালীন পাকিস্তান সরকার তাঁকে জোরপূর্বক দেশ থেকে বের করে দেয়া হয়েছিল।
ইংল্যান্ডে ফিরে গিয়ে পুণরায় নভেম্বর, ১৯৭১ সালে কলকাতায় আসেন তিনি। সেখান থেকে তিনি বাংলাদেশের মুক্তিযুদ্ধের যাবতীয় খবরাখবর নিরপেক্ষভাবে ঐ দৈনিকে প্রেরণ করতেন। ১৬ই ডিসেম্বর তারিখে বিজয়ের দিনে যৌথবাহিনীর সাথে তিনিও ঢাকায় এসেছিলেন।


title: সাইমন ড্রিং

text: ১৯৮৬ সালে লন্ডনে ফিরে তিনি স্পোর্ট এইড নামীয় দাতব্য তহবিলের ধারণা তুলে ধরেন। তহবিল সৃষ্টিতে তাঁকে সর্বোতভাবে সহযোগিতা করেন "বব গেল্ডোফ"। অর্থ তহবিল সৃষ্টির বিষয়টি ছিল ইতিহাসে সবচেয়ে বৃহৎ ঘটনা যাতে অধিক জনগণের স্বতঃস্ফূর্ত অংশগ্রহণ লক্ষ্য করা যায়। বিশ্বব্যাপী ১২০টি দেশের প্রায় ২০ মিলিয়ন মানুষ এ অনুষ্ঠানে অংশগ্রহণ করে। ৩৭ মিলিয়ন ডলার এই তহবিলে জমা হয়। মূলতঃ আফ্রিকা মহাদেশের দুর্ভিক্ষপীড়িত অঞ্চলের জনগণকে সহায়তার জন্য তহবিলটি গড়ে তোলা হয়েছিল।


title: সাইমন ড্রিং

text: একই সালে "দ্য রেস এসেইন্ট টাইম" শিরোনামে অন্য আরেকটি দাতব্য তহবিল গড়েন সাইমন ড্রিং। এতে ১৬০টি দেশের প্রায় ৫৫ মিলিয়ন মানুষ অংশগ্রহণ করেছিল।


title: সাইমন ড্রিং

text: বিবিসিতে কর্মরত অবস্থায় তিনি অনেকগুলো প্রামাণ্যচিত্র প্রযোজনা ও উপস্থাপনা করেন। আশির দশকের শুরুর দিকে তিনি বিবিসি ছেড়ে মার্কিন যুক্তরাষ্ট্রের লস অ্যাঞ্জেলেসে ফিল্ম কোম্পানী খোলেন। সেখান থেকে বিবিসি ও পাবলিক ব্রডকাস্ট সার্ভিসের জন্য নির্মাণ করেন বিভিন্ন প্রামাণ্যচিত্র। তাছাড়া - সোভিয়েত ইউনিয়ন, চীন ও লাতিন আমেরিকার ওপর নির্মাণ করেন বিভিন্ন অনুষ্ঠান। এসব প্রামাণ্যচিত্র বা অনুষ্ঠানের উপস্থাপক, পরিচালক ও প্রযোজন ছিলেন তিনি নিজেই।


title: সাইমন ড্রিং

text: সাইমন ড্রিং তাঁর ১৯৬২ সালের বৈদেশিক ভ্রমণকে কেন্দ্র করে "বিবিসি রেডিও ফোরের" জন্য 'অন দ্য রোড এগেইন' নামে একটি প্রামাণ্য চিত্র তৈরী করেন ১৯৯২ সালে। পরবর্তীকালে ১৯৯৪ সালে ঐ ভ্রমণ নিয়েই একই নামে আরেকটি আট পর্বের প্রামাণ্যচিত্র নির্মাণ করেন। প্রামাণ্য চিত্রটি বিবিসি টেলিভিশন এবং ডিসকভারী চ্যানেলে প্রচার করা হয়েছিল। এছাড়াও, ১৯৯৫ সালে "অন দ্য রোড এগেইন: থার্টি ইয়ার্স অন দ্য ট্র্যাভেলার্স ট্রেইল টু ইন্ডিয়া" নামে একটি ভ্রমণ কাহিনীবিষয়ক বই পাঠকদেরকে উপহার দেন। বিবিসি রেডিও ফোরের জন্য নির্মাণ করেন ৪০ মিনিটের "রিটার্ন দ্য রোলিং থান্ডার", যা ছিল তাঁর ২০ বছর পর ভিয়েতনামে ফিরে যাওয়ার স্মৃতি নিয়ে অনুষ্ঠান।


title: সাইমন ড্রিং

text: হাইতিতে আমেরিকার আগ্রাসন নিয়ে "ভুডু ডানিসং"সহ আরও অনেক টেলিভিশন অনুষ্ঠান তৈরী করেন। তাছাড়া, সাক্ষাৎকার নিয়েছেন পৃথিবীর বিভিন্ন দেশের রাষ্ট্রপ্রধান ও সরকারপ্রধানদের।


title: সাইমন ড্রিং

text: সাইমন ড্রিং বাংলাদেশের ১ম বেসরকারী পর্যায়ের টেরেস্ট্রিয়াল টেলিভিশন চ্যানেল একুশে টেলিভিশনের সাথে যুক্ত ছিলেন। ১৯৯৭ সালে বিবিসি ছেড়ে তিনি একুশে'র ব্যবস্থাপনা পরিচালক হিসেবে গুরুদায়িত্ব পালন করেন। তিনি বাংলাদেশের বেসরকারী টেলিভিশনের আধুনিকতার অন্যতম রূপকার। ২০০২ সালে একুশে টেলিভিশন কর্তৃপক্ষ সম্প্রচার আইন লঙ্ঘনজনিত কারণে তাদের সম্প্রচার কার্যক্রম বন্ধ করতে বাধ্য হয় এবং বাংলাদেশ সরকার কর্তৃক তিনি ও তাঁর সহযোগী তিনজন নির্বাহী পরিচালক প্রতারণা ও জালিয়াতির অভিযোগে অভিযুক্ত হন। অতঃপর, ২০০২ সালের অক্টোবর মাসে সরকার সায়মন ড্রিংয়ের ভিসা এবং ওয়ার্ক পারমিট বাতিল করে তাঁকে অবিলম্বে বাংলাদেশ ত্যাগের আদেশ দেন। এরফলে তিনি ১ অক্টোবর, ২০০২ সালে বাংলাদেশ ছেড়ে চলে যেতে বাধ্য হন।


title: সাইমন ড্রিং

text: ১৯৭১ সালের ২৫ মার্চ বাংলাদেশে পাকিস্তানী সেনাদের নির্যাতনের ওপর প্রতিবেদন তৈরী করে অর্জন করেন "ইন্টারন্যাশনাল রিপোর্টার অব দ্য ইয়ার"; ইরিত্রিয়া যুদ্ধের ওপর "ভ্যালিয়ান্ট ফর ট্রুথ"; কুর্দিদের বিরুদ্ধে তুরস্কের যুদ্ধের প্রতিবেদনের জন্য "সনি" এবং হাইতিতে আমেরিকান আগ্রাসনের ওপর প্রতিবেদন তৈরী করে অর্জন করেন "নিউইয়র্ক ফেস্টিভ্যাল গ্রান্ড প্রাইজ"। তিনি একজন সেরা প্রুফ রিডারও ছিলেন।


title: সাইমন ড্রিং

text: বর্তমানে তিনি অস্ট্রেলিয়ার ব্রিসবেনে অবস্থান করছেন। সেখানে তিনি তার পত্নী ফাইওনা ম্যাকফেরসন সাথে বসবাস করছেন। তাঁর স্ত্রী আইনজীবী এবং রোমানিয়াভিত্তিক "ব্রিটিশ চিলড্রেনস্ চ্যারিটি'র" নির্বাহী পরিচালক। তাদের সংসারে ২৩ ডিসেম্বর, ২০১০ তারিখে যমজ কন্যা - "আভা রোজ" এবং "ইন্ডিয়া রোজ" জন্মগ্রহণ করে। ড্রিংয়ের পূর্বেকার সংসারে "তানিয়া" নাম্নী আরেকটি কন্যা রয়েছে। সে "নিকোলাস" এবং "জেমস" নামের দু'টি পুত্র সন্তান নিয়ে স্পেনে বসবাস করছে।


title: ২০০৮ গ্রীষ্মকালীন অলিম্পিকে দৌড়বাজী – মহিলাদের ৪০০ মিটার

text: ২০০৮ অলিম্পিক গেমসে মহিলাদের ৪০০মিটার দৌড়ানোর প্রতিযোগিতা আগস্টের ১৬ থেকে ১৯ তারিখে অনুষ্ঠিত হয় বেইজিং ন্যাশনাল স্টেডিয়ামে।


text: যোগ্যতানির্ণায়ক মাপকাঠি ছিল ৫১.৫৫সেকেন্ড (A মান) এবং ৫২.৩৫সেকেন্ড (B মান)।


text: যুক্তরাজ্যের ক্রিস্টিন ওহুরুগু ৪৯.৬২সেকেন্ডে প্রতিযোগিতাটি জেতেন।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।


text:
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা তিনজনকে (q) নিয়ে সেমিফাইনাল অনুষ্ঠিত হয়।
প্রত্যেক হিটের প্রথম দুইজন প্রতিযোগী (Q) ও সেইসঙ্গে সবমিলিয়ে পরবর্তী দ্রুততম দুইজন প্রতিযোগী (q) ফাইনালের যোগ্যতাঅর্জন করে।


title: খুদাদাদ খান

text: খুদাদাদ খান, ভিসি (২০শে অক্টোবর, ১৮৮৮- ৮ই মার্চ, ১৯৭১), দক্ষিণ এশিয়া থেকে প্রথম ভিক্টোরিয়া ক্রস খেতাব বিজয়ী। ব্রিটিশ সরকার এই খেতাব ব্রিটিশ ও কমনওয়েলথ সামরিক বাহিনীসমুহকে প্রদান করতো। তিনিই জন্মগত সূত্রে প্রথম ভারতীয় যিনি ভিক্টোরিয়া ক্রস লাভ করেন।


title: খুদাদাদ খান

text: ৩১শে অক্টোবর ১৯১৪ সালে, হোলবেক, বেলজিয়ামে, প্রথম বিশ্বযুদ্ধ চলাকালীন ২৬ বছর বয়সী খান অসমসাহসিকতাপূর্ন কাজের জন্য তিনি এই ভিক্টোরিয়া ক্রশ লাভ করেন।


title: খুদাদাদ খান

text:
খুদাদাদ খান ২০শে অক্টোবর ১৮৮৮ সালে ব্রিটিশ ভারতের (এখন পাকিস্তান), পাঞ্জাব প্রদেশের, চকওয়াল জেলার (তারপর ঝিলাম জেলার একটি তহশীল), দাদ গ্রামে জন্ম গ্রহণ করেন। ১২৯তম ডিউক অফ কন্নাট'স ওন বালুকিস, ব্রিটিশ ইন্ডিয়ান আর্মির (বর্তমানে পাকিস্তান সেনাবাহিনীর ১১তম ব্যাটালিয়ন বালুচ রেজিমেন্ট) একজন সিপাহী ছিলেন। ব্যাটেলিয়ন ভারতীয় কর্পসের অংশ দিয়ে গঠিত, যা ১৯১৪ সালে ফ্রান্সে পাঠানো হয়, প্রথম বিশ্বযুদ্ধ সময়ে পশ্চিমা সীমান্তে ব্রিটিশ যুদ্ধ বাহিনীদের সহায়তার জন্য।
১৯১৪ সালের অক্টোবর মাসে, জার্মানরা উত্তর বেলজিয়ামে এক ভয়াবহ আক্রমণের সুচনা করে। উদ্দেশ্য ছিল ফ্রান্সের বাউলংনে এবং বেলজিয়ামের নিওপোর্ট বন্দর দখল করা। একথা শোনার পর, নতুন যোগদান করা ১২৯তম বালুচ ব্যাটালিয়ন সেখানকার চাপে থাকা ব্রিটিশ বাহিনীর সাহায্যার্থে রনাঙ্গনে ছুটে যায়। ৩১শে অক্টোবর দুই কোম্পানি বেলুচি জার্মান বাহিনীকে হোলবেক সেক্টরের গেলুভেল্ট গ্রামের কাছাকাছি জায়গায় ঠেকিয়ে দেয়। বহু সংখ্যক বেলুচি প্রাণপনে যুদ্ধ করলেও তারা ব্যাপক সংখ্যায় হতাহত হয়। মেশিনগান দলের সিপাহী খুদাদাদ খান, আর একজন সহযোগী নিয়ে তার মেশিনগান দিয়ে সারাদিন বুলেট বর্ষণ করে জার্মান বাহিনীকে ঠেকিয়ে রেখেছিল। অপর মেশিনগানটি গোলার আঘাতে অচল হয়ে পড়েছিল আর তার সঙ্গীসাথীরা পালিয়ে গিয়েছিল। খুদাদাদ খান ছাড়া বাকী যোদ্ধারা সবাই হয় বুলেটের আঘাতে বা বেয়নেটের খোঁচায় মারা যায়। গুরুতরভাবে আহত হওয়া সত্ত্বেও, তিনি ক্রমাগত তার বন্দুক দিয়ে কাজ চালিয়ে গিয়েছেন। শত্রুরা তাকে মৃত ভেবে ছেড়ে দেয়, কিন্তু রাত্রে সে চরম আহত অবস্থায়ও তিনি হামাগুড়ি দিয়ে তার রেজিমেন্টে ফিরে আসে। ধন্যবাদ তার সাহসীকতার, এবং তার সহকর্মী বেলুচীদের, তারা জার্মান বাহিনীকে ঠেকিয়ে রেখেছিল ভারতীয় ও ব্রিটিশ সৈন্য না আসা পর্যন্ত। তারা সীমাকে জোরদার করে রেখে ছিল এবং প্রতিরোধ করেছিল জার্মান সেনাবাহিনী অত্যাবশ্যক জায়গাগুলোতে পৌঁছনো থেকে। তার এই তার সাহসিকতা ও বীরত্ব অতুল কীর্তির জন্য সিপাহী খুদাদাদ খান ভিক্টোরিয়া ক্রশ পদকে ভুষিত হন।


title: খুদাদাদ খান

text: খুদাদাদ খান সুবেদার হিসেবে সামরিক বাহিনী থেকে অবসর নেন। তিনি ১৯৭১ সালে মারা যান এবং তাঁকে মান্ডি বাহাউদ্দিনের ২৫নং চাকে সমাহিত করা হয়েছে। তাঁর ভিক্টোরিয়া ক্রশ প্রদর্শন করা হয়, তাঁর পৈতৃক বাড়ি ডাব গ্রাম (চকওয়াল), পাকিস্তানে।


title: দৈনিক সংগ্রাম

text: দৈনিক সংগ্রাম হচ্ছে ঢাকা, বাংলাদেশ থেকে প্রকাশিত একটি বাংলা ভাষার জাতীয় দৈনিক সংবাদপত্র। পত্রিকার সম্পাদক হলেন আবুল আসাদ, যিনি সাইমুম সিরিজ এরও লেখক। দৈনিক সংগ্রাম বাংলাদেশ এবং আন্তর্জাতিক সংবাদের সাথে সাথে স্থানীয় ও আঞ্চলিক বিষয়সমূহ প্রকাশ করে। এটা বিনোদন, ব্যবসা, বিজ্ঞান, প্রযুক্তি, খেলাধুলা, চলচ্চিত্র, ভ্রমণ, চাকরি, শিক্ষা, স্বাস্থ্য, পরিবেশ, মানবাধিকার এবং অন্যান্য সংবাদও সরবরাহ করে।


title: দৈনিক সংগ্রাম

text: দৈনিক সংগ্রাম একটি দৈনিক প্রকাশিত জাতীয় দৈনিক। পত্রিকাটির মালিক বাংলাদেশ পাবলিকেশন্স লিমিটেড। প্রকাশক আবুল আসাদ। আল ফালাহ প্রিন্টিং প্রেস থেকে মুদ্রিত হয় দৈনিক সংগ্রাম। 'ব্রডশিট' আকারে ও অনলাইন সংস্করণে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত। নিয়মিত সংখ্যা ৮ পৃষ্ঠা। অনলাইন সংস্করণে ও নিয়মিত আপডেট থাকে।


title: দৈনিক সংগ্রাম

text:
দৈনিক সংগ্রামে নিয়মিত আয়োজনে আছে-
প্রথম পাতা, শেষ পাতা, খেলা, অর্থনীতি, শিক্ষা, মতামত, সমাজ সংস্কৃতি, সাহিত্য, ফিচার, বিজ্ঞান ও প্রযুক্তি, লাইফ স্টাইল, চাকরীর খবর, দুর্ঘটনা, পরিবেশ, প্রবাস, রাজধানী, রাজনীতি, শোক সংবাদ, সংসদ, জাতীয়, গ্রাম-গঞ্জ-শহর, আদালত, অপরাধ।


title: বন্ড গার্ল

text: বন্ড গার্ল হচ্ছে "জেমস বন্ড" চলচ্চিত্র, উপন্যাস, ভিডিও গেমসের একটি নারী চরিত্র।


title: বন্ড গার্ল

text: Mary Goodnight was a supporting character in several Bond novels before graduating to full Bond girl in "The Man with the Golden Gun". The short stories "Quantum of Solace," "The Living Daylights," and "The Property of a Lady" feature female characters in prominent roles, but none of these women interact with Bond in a romantic way.


title: বন্ড গার্ল

text: The most prominent Bond girl is featured first, followed by the rest in order of appearance.


title: বন্ড গার্ল

text: EON Productions call themselves the "official" producer of the James Bond film series, having produced 22 films between 1962 and 2008 as listed above. However, other James Bond productions have been made over the years by other producers and studios. These productions are described as "unofficial" by EON Productions and as such, so are the Bond girls featured therein.


title: মোহাম্মদ এয়াকুব আলী চৌধুরী

text: মোহাম্মদ এয়াকুব আলী চৌধুরী যিনি সচরাচর সাহিত্যিক এয়াকুব আলী চৌধুরী নামে অভিহিত বাংলাভাষার একজন লেখক এবং সাংবাদিক। তিনি শিক্ষা সংস্কারের মাধ্যমে পশ্চাৎপদ মুসলমানদের অগ্রগামী করেন।


title: মোহাম্মদ এয়াকুব আলী চৌধুরী

text: জন্ম রাজবাড়ী জেলার পাংশার মাগুরাডাঙ্গা গ্রামে ১৮ কার্তিক ১২৯৫-এ (১৮৮৮)। পিতা পুলিশ অফিসার এনায়েতুল্লাহ চৌধুরী। পাংশা হাইস্কুল থেকে এমই এবং রাজবাড়ী সূর্যকুমার ইনস্টিটিউশন থেকে এন্ট্রান্স পাস করেন। কলকাতা প্রেসিডেন্সি কলেজে ভর্তি ভর্তি হলেও বিএ ক্লাসে পড়ার সময় দৃষ্টিশক্তি ক্ষীণ হয়ে পড়ায় পড়ালেখা ছাড়তে বাধ্য হন।


title: মোহাম্মদ এয়াকুব আলী চৌধুরী

text: প্রেসিডেন্সি কলেজে পড়ার সময় স্বীয় অগ্রজ মাসিক সাহিত্য পত্রিকা কোহিনূর (১৩০৫-১৩০৮, ১৩১১-১৩১৩, ১৩১৮-১৩১৯ ও ১৩২২) সম্পাদক রওশন আলী চৌধুরী রোগাক্রান্ত হয়ে অক্ষম হয়ে পড়লে তিনি ঐ পত্রিকার সম্পাদনার দায়িত্ব গ্রহণ করেন। ।১৯১৪-১৫ খ্রিষ্টাব্দে চট্টগ্রাম জেলার মিরসরাই থানার জোরওয়ারগঞ্জ হাইস্কুলে শিক্ষকতা করেন। এরপর রাজবাড়ী সূর্যকুমার ইনস্টিটিউশনে শিক্ষক হিসেবে যোগ দেন। ১৯২০-২১ খ্রিষ্টাব্দে পাংশা হাইস্কুলে শিক্ষকতা করার সময় অসহযোগ ও খেলাফত আন্দোলনে যোগদান করেন এবং ফলস্বরূপ ব্রিটিশ সরকারের হাতে কারাদণ্ড ভোগ করেন। কারামুক্তির পর শিক্ষকতায় ইস্তফা দিয়ে কলকাতায় যান এবং মেজো ভাই আওলাদ আলী চৌধুরীর সাথে সাংবাদিকতায় যোগ দেন। তিনি বঙ্গীয় মুসলমান সাহিত্য সমিতির (৪ সেপ্টেম্বর, ১৯১১) প্রতিষ্ঠাতাদের একজন ছিলেন। এ সমিতির সম্পাদক হিসেবেও কয়েক বছর দায়িত্ব পালন করেছেন। সমিতির মাসিক পত্র "সাহিত্যিক"-এর (১৯২৬) যুগ্ম সম্পাদক ছিলেন। এয়াকুব আলী চৌধুরী ও কবি গোলাম মোস্তফার যুগ্ম সম্পাদনায় এটি এক বছর যাবৎ প্রকাশিত হয়েছিল। রওশন আলী চৌধুরী ও আওলাদ আলী চৌধুরীর অকাল মৃত্যুতে তাঁদের পরিবারের দায়িত্ব নেন এয়াকুব আলী। শোক-দুঃখ-দারিদ্র্যে নিপতিত হয়ে মাত্র ৪৭-৪৮ বছর বয়সে ক্ষয়রোগে আক্রান্ত হন। শেষ জীবনের চার-পাঁচ বছর জীবনমৃত অবস্থায় গ্রামের বাড়িতে বাস করেন। মৃত্যুর দুই বছর আগে বঙ্গীয় সরকার মাসিক ২৫ টাকা হিসেবে সাহিত্যিক বৃত্তি মঞ্জুর করেন তাঁর জন্য।


title: মোহাম্মদ এয়াকুব আলী চৌধুরী

text:
বাংলা গদ্যের একজন শক্তিশালী শিল্পী ছিলেন। ইসলামি দর্শন ও সংস্কৃতি তাঁর রচনার মূল উপজীব্য। বক্তব্যের বলিষ্ঠতায়, ভাষার মাধুর্যে ও ভাবের গাম্ভীর্যে তার রচনাবলি বিশেষ মর্যাদার দাবিদার। হিন্দু-মুসলমানের সমপ্রীতিতে বিশ্বাসী। বিশ শতকের প্রথম দিকে বাঙালি মুসলমানের মাতৃভাষা বাংলা না উর্দু- এ বিতর্কে তিনি বাংলা ভাষার পক্ষাবলম্বন করেন। সুবক্তা হিসেবেও খ্যাত।
তাঁর প্রকাশিত গ্রন্থের সংখ্যা ৩টি। "নূরনবী" গ্রন্থে রবীন্দ্রনাথের প্রশংসাবাণী সংযোজিত হয়েছে।
এছাড়া বাংলা একাডেমি প্রকাশ করেছে "এয়াকুব আলী চৌধুরী অপ্রকাশিত রচনা" নামীয় একটি গ্রন্থ। এর সম্পাদক আমীনুর রহমান।


title: মোহাম্মদ এয়াকুব আলী চৌধুরী

text: ১৫ ডিসেম্বর ১৯৪০ সালে ফরিদপুর অবস্থানকালে তাঁর মৃত্যু হয়।


title: ক্লদিয়ানা শালা

text:
ক্লদিয়ানা শালা (জন্ম: ২২শে আগস্ট, ১৯৭৯ টিরানা) আলবেনিয়ার সর্বাধিক জনপ্রিয় একজন দৌড়বিদ। তাঁর ২০০ মিটার ও ৪০০ মিটার দৌড়ে ব্যক্তিগত সেরা হলো যথাক্রমে ২৪.৩৪ সেকেন্ড ও ৫৩.৮৭ সেকেন্ড। ২০০৪ গ্রীষ্মকালীন অলিম্পিকের উদ্বোধনী অনুষ্ঠানে তিনি আলবেনিয়ার পতাকা বহন করেন। ২০০২ সালের নভেম্বর থেকে তিনি অলিম্পিক সৌভ্রাতৃত্ব প্রকল্পের অনুদান ভোগ করে আসছেন।
২০০৮ অলিম্পিক গেমসে তিনি আলবেনিয়ার হয়ে মহিলাদের ৪০০মিটার বিভাগে অংশ নিয়ে হিটে ৫৪.৮৪ সেকেন্ডে সপ্তম হয়ে শেষ করায় আর এগোতে পারেননি।


title: জাতীয় ফলের তালিকা

text: অক্ষরক্রমিক অনুযায়ী দেশভিত্তিক জাতীয় ফলের তালিকা দেয়া হলো। কিছু ফল রাষ্ট্রীয়ভাবে স্বীকৃত, আবার কিছু কিছু বেসরকারীভাবে পরিচিত।


title: সুফি (কার্টুনিস্ট)

text: সুফি (১৯৩৬-২০০৩) হলেন বাংলাদেশী বংশোদ্ভূত একজন ভারতীয় কার্টুন শিল্পী, তার প্রকৃত নাম নরেন রায়।


title: সুফি (কার্টুনিস্ট)

text: সুফি ১৯৩৬ সালে তদানিন্তন পূর্ববঙ্গে (বর্তমান বাংলাদেশ) জন্মগ্রহণ করেন। শৈশবেই তাঁর পরিবার পাড়ি জমান ভারতের হাওড়ার শিবপুরে। সেখানেই তিনি বসবাস করতে থাকেন।


title: সুফি (কার্টুনিস্ট)

text: ১৯৫৬ সালে দারিদ্র্যের সঙ্গে লড়াই করে স্কুল-ফাইনাল পাস করেন। কলেজে ভর্তি হবার সময় থেকে তিনি কার্টুন আঁকা শুরু করেন (কলেজে ভর্তি হলেও তিনি আর্থিক কারণে কিছুদিনের মধ্যেই পড়াশুনো ছেড়ে দিতে বাধ্য হন)। তাঁর প্রথম কার্টুন প্রকাশিত হয় ‘গড়ের মাঠ’ নামের এক খেলার কাগজে, সেটা ছিল ইস্টবেঙ্গল - মোহনবাগান নিয়ে মজার কার্টুন। এরপর, ‘স্বাধীনতা’ পত্রিকায় তাঁর আঁকা ছবি প্রকাশিত হয়; প্রথমে কেবল ছোটদের জন্য আঁকতেন তিনি, পরে রবিবাসরীয় পাতার দায়িত্বে থাকা অরুন রায় শিল্পীকে নিয়ে আসেন রবিবারের পাতায়। ‘সুফি’ নামটি অরুন রায়েরই দেওয়া। ‘স্বাধীনতা’ কাগজেই তাঁর প্রথম রাজনৈতিক কার্টুন প্রকাশিত হয়।


title: সুফি (কার্টুনিস্ট)

text: এছাড়া, আরো অনেক কাগজে কার্টুন এঁকেছেন তিনি। ‘যষ্টিমধু’, ‘প্রহরা’, ‘সচিত্র তোমার জীবন’, ‘মঞ্চকথা’, ‘সংগীতিকা’, ‘ব্যঙ্গজগৎ’, ‘সচিত্র ভারত’, ‘যুগান্তর’, ‘বসুমতী’তে এঁকেছেন। পরবর্তীকালে এঁকেছেন ছোটদের জন্য ‘শুকতারা’র পাতায়। ‘সুফি’ ছাড়াও বেশকিছু ছদ্মনাম ছিলো তাঁর, যেমন- সঞ্জয়, বিনি, বিরিঞ্চি, প্রমীলা রায়।


title: সুফি (কার্টুনিস্ট)

text: বিখ্যাত কার্টুনিস্ট কে. এস. পিল্লাই, ওরফে শঙ্কর দিল্লী থেকে ‘শঙ্কর’স উইকলী’ নামক কার্টুন পত্রিকা বের করতেন; এই কাগজেও সুফির আঁকা ছবি স্থান পেয়েছে।


title: সুফি (কার্টুনিস্ট)

text: হাওড়া জেলা স্কুল বোর্ডে চাকরি নিয়েছিলেন, কিন্তু তাঁর কার্টুন উপর-ওয়ালার চোখে পড়ে যাওয়ায় কর্মচ্যুত হন। এরপরে আর কোনো চাকরি নেননি তিনি।


title: সুফি (কার্টুনিস্ট)

text: সুফি ছিলেন বামপন্থী মতাবলম্বী, ভারতের কমিউনিস্ট পার্টি (মার্ক্সবাদী)র মুখপত্র ‘গণশক্তি’ পত্রিকাতে কার্টুন আঁকতেন তিনি। যদিও সক্রিয় রাজনীতি করেননি। একজন শিল্পী হিসেবে সমাজের নানা দিক ফুটিয়ে তুলতেন তার ব্যাঙ্গচিত্রে।


title: সুফি (কার্টুনিস্ট)

text: কার্টুনে নিছক রঙ্গ তিনি পছন্দ করতেন না, তিনি চাইতেন সমাজ সম্পর্কিত বিষয় নিয়ে আঁকতে। এজন্য তাঁকে সমসাময়িক বিশ্বের ঘটনাপ্রবাহ নিয়ে সচেতন থাকতে হত। দেশ-বিদেশের কার্টুনিস্টদের কাজ নিয়ে ওয়াকিবহাল ছিলেন তিনি। দারিদ্র্য-অভাব ছিল তাঁর নিত্যসঙ্গী, কিন্তু শিল্পীমানসকে তা ক্ষুণ্ণ করতে পারেনি।


title: সুফি (কার্টুনিস্ট)

text: সুফি ২০০৩ সালে মৃত্যুবরণ করেন।


title: মহেশ মাঞ্জরেকর

text: মহেশ বামন মাঞ্জরেকার (, জন্ম ১৫ আগস্ট, ১৯৫৮) তিনি একজন ভারতীয় চলচ্চিত্র পরিচালক, অভিনেতা, প্রযোজক ও কাহিনীকার।


title: সুস্মিতা সেন

text: সুস্মিতা সেন (, জন্ম: ১৯ নভেম্বর ১৯৭৫) হলেন একজন ভারতীয় চলচ্চিত্র অভিনেত্রী ও প্রাক্তন মডেল। সেন ১৯৯৪ সালে ১৮ বছর বয়সে ফেমিনা মিস ইন্ডিয়া-এর মুকুট জয় করেন এবং পরে মিস ইউনিভার্স (১৯৯৪)-এর মুকুট জয় করেন। তিনি প্রথম ভারতীয় হিসেবে মিস ইউনিভার্সের মুকুট লাভ করেন। মূলত হিন্দি চলচ্চিত্রে কাজের জন্য পরিচিতি লাভ করলেও তিনি তামিল ও বাংলা ভাষার চলচ্চিত্রেও অভিনয় করেছেন। চলচ্চিত্রে তার কাজের জন্য তিনি একটি ফিল্মফেয়ার পুরস্কারসহ একাধিক পুরস্কার অর্জন করেছেন।


title: সুস্মিতা সেন

text: সুস্মিতা সেন হায়দ্রাবাদে বাঙালী পরিবারে জন্মগ্রহন করেন। তার বাবা সুবীর সেন ভারতীয় বিমানবাহিনীর প্রাক্তন উইং কমান্ডার এবং মা সুভ্রা সেন অলঙ্কার ডিজাইনার এবং দুবাইভিত্তিক একটি দোকানের মালিক।


title: সুস্মিতা সেন

text: তিনি নতুন দিল্লীতে বিমান বাহিনীর গোল্ডেন জুবিলী ইন্সিটিউট-এ ভর্তি হন। এবং পরে সেকেন্দ্রাবাদে সেন্ট অ্যান্ট'স হাইস্কুলে ভর্তি হন কিন্তু উচ্চ শিক্ষা নিয়ে এগোননি।


title: সুস্মিতা সেন

text: ১৯৯৪ সালে কিশোরী বয়সে সেন ফেমিনা মিস ইন্ডিয়া প্রতিযোগিতায় অংশগ্রহণ করেন। তিনি 'ফেমিনা মিস ইন্ডিয়া ইউনিভার্স'-এর মুকুট লাভ করেন এবং ১৯৯৪ সালের মিস ইউনিভার্স প্রতিযোগিতায় অংশগ্রহণের সুযোগ লাভ করেন।


title: সুস্মিতা সেন

text: মিস ইউনিভার্স প্রতিযোগিতায় সেন প্রাথমিক পর্বে তৃতীয় স্থান লাভ করেন, প্রথম ও দ্বিতীয় ছিলেন যথাক্রমে মিস কলম্বিয়া ক্যারোলিনা গোমেজ ও মিস গ্রিস রিয়া টোটোঞ্জি। পরবর্তী পর্বগুলোতে তিনি দ্বিতীয়, পঞ্চম ও তৃতীয় স্থান লাভ করেন এবং চূড়ান্ত পর্যায়ে মিস ইউনিভার্স ১৯৯৪-এর শিরোপা ও মুকুট জয় করেন। তিনি প্রথম ভারতীয় হিসেবে এই উপাধি লাভ করেন।


title: সুস্মিতা সেন

text: মিস ইউনিভার্স খেতাব জেতার পর সুস্মিতা চলচ্চিত্রে অভিনয় শুরু করেন। তার প্রথম চলচ্চিত্র "দস্তক" ১৯৯৬ সালে মুক্তি পায়। এতে তিনি শরদ কাপুরের চরিত্রের শিকার চরিত্রে অভিনয় করেন। ১৯৯৭ সালে তিনি তামিল মারপিঠধর্মী চলচ্চিত্র "রাতচাগান"-এ শ্রেষ্ঠাংশে অভিনয় করেন। দুই বছর পর তিনি ডেভিড ধবনের হাস্যরসাত্মক চলচ্চিত্র "বিবি নাম্বার ওয়ান"-এ রূপালী চরিত্রে অভিনয় করেন এবং ফিল্মফেয়ার শ্রেষ্ঠ পার্শ্ব অভিনেত্রী পুরস্কার অর্জন করেন। ছবিটি ১৯৯৯ সালের চতুর্থ সর্বোচ্চ আয়কারী চলচ্চিত্র ছিল। একই বছর তিনি "সির্ফ তুম" ছবিতে অভিনয় করে একই বিভাগে ফিল্মফেয়ার পুরস্কারের মনোনয়ন লাভ করেন। ২০০০ সালে তাকে "ফিজা" চলচ্চিত্রের "মেহবুব মেরে" গানে দেখা যায়।


title: সুস্মিতা সেন

text: সুস্মিতা প্রায়শই ভারতের সবচেয়ে আড়ম্বরপূর্ণ এবং চাকচিক্যময় মহিলা হিসাবে পরিচিত, সুস্মিতা সেন "রেনী" নামের এক মেয়ে বাচ্চাকে ২০০০ সালে দত্তক নিয়ে ইতিহাস তৈরি করেন। তিনি মাত্র ২৫ বছর বয়সে এককী নারী হিসেবে, শিশু দত্তক নেওয়ায় অভিভাবকত্ব নিয়ে সামাজিকভাবে গ্রহণযোগ্যতার প্রশ্ন ওঠে। কিন্তু মুম্বাই আদালত তাদের আবেদন রদ করে এবং সুস্মিতা জয়লাভ করেন। ১৩ জানুয়ারী, ২০১০ সালে তিনি "আলিশা" নামে তিন মাস বয়সী মেয়ে বাচ্চাকে দত্তক নেন।


title: সুস্মিতা সেন

text: এ ছারাও তিনি ৩৫ টিরও বেশি ছবিতে অভিনয় করেছেন। তিনি বলিউড এর প্রথম নায়িকা যিনি মিস ইউনিভারস এর খেতাব জেতেন।


title: রিয়া সেন

text: রিয়া সেন () (জন্ম : রিয়া দেব বর্মা; ২৪ জানুয়ারি ১৯৮১) একজন ভারতীয় চলচ্চিত্র অভিনেত্রী এবং মডেল। সেন একটি শিল্পী পরিবারেই জন্ম গ্রহণ করেন। তার দিদিমা সুচিত্রা সেন, মা মুনমুন সেন এবং বোন রাইমা সেন। ১৯৯১ সালে বিষকন্যা চলচ্চিত্রে শিশু শিল্পী হিসেবে তার অভিনয় শুরু হয়।


title: রিয়া সেন

text: রিয়া সেন একজন পাদুকাসক্ত। প্রায়ই তাকে হাই হিল পরে থাকতে দেখা যায়। এমনকি তিনি হাই হিল পরে নেচেছেন বিভিন্ন চলচ্চিত্রে (যেমন: "হিরো" মুভিতে "বদমাশ লোন্ডে" গানে) এবং মঞ্চে। ২০০৯-এ হংকংয়ে এক অনুষ্ঠানে তিনি নিজের এই হাই হিল আসক্তির বিষয়টি নিশ্চিত করেন।


title: মৌলভী আবদুল করিম

text: মৌলভী আব্দুল করিম (২০ আগস্ট, ১৮৬৩- ১৯৪৩) ছিলেন একাধারে শিক্ষক, শিক্ষাব্রতী, সমাজসেবী ও দানশীল।


title: মৌলভী আবদুল করিম

text: মৌলভী আব্দুল করিম সিলেট শহরের পাঠানটুলায় ১৮৬৩ সালের ২০ আগস্ট এক সম্ভ্রান্ত পরিবারে জন্মগ্রহণ করেন। তার পিতা নাম "মোহাম্মদ নাদির"। ১৮৮৬ সালে কলকাতা প্রেসিডেন্সী কলেজ থেকে অনার্সসহ বি.এ. পাশ করেন। পরে প্রথমে কিছুদিন আলিয়া মাদ্রাসায় শিক্ষকতা করেন। বিভিন্ন স্কুলসমূহের সহকারী ইনস্পেক্টর এবং বিভাগীয় ইনস্পেক্টর হিসেবেও তিনি দায়ীত্ব পালন করেন।


title: মৌলভী আবদুল করিম

text: প্রথমদিকে যে সকল বাঙালি মুসলমান স্কুলপাঠ্য-পুস্তক রচনা করে তিনি তার মধ্যে অন্যতম। তার লেখা উল্লেখযোগ্য বইয়ের মধ্যে ""ভারতবর্ষে মুসলমান রাজত্বের ইতিবৃত্ত"" (১৮৯৮) অন্যতম। কলকাতায় তিনি মুসলমানদের শিক্ষার জন্য দুটি বাড়ি দান করেছিলেন।


title: মৌলভী আবদুল করিম

text: তিনি ১৯৪৩ সালে মৃত্যুবরণ করন।


title: মূলধন হিসাব

text: সামষ্টিক অর্থনীতি এবং আন্তর্জাতিক অর্থব্যবস্থায় মূলধন হিসাব হল বিনিময় ভারসাম্যের দুইটি প্রাথমিক উপাদানের একটি; অপরটি হচ্ছে চলতি হিসাব। চলতি হিসাবে একটি দেশের নিট আয় প্রতিফলিত হয়, অন্যদিকে মূলধন হিসাবে একটি দেশের নিট সম্পত্তিতে পরিবর্তন প্রতিফলিত হয়।


title: মূলধন হিসাব

text: মূলধন হিসাবে উদ্বৃত্ত মানে বাইরে থেকে দেশের অভ্যন্তরে অর্থ আসছে; কিন্তু এই অর্থপ্রবাহ চলতি হিসাবের মতো আয় থেকে আসে না, বরঞ্চ এটি আসে বৈদেশিক ঋণ বা সম্পদ বিক্রি থেকে। মূলধন হিসাবের ঘাটতি নির্দেশ করে দেশ থেকে বাইরে অর্থ চলে যাচ্ছে, তবে এটি দ্বারা এটিও বোঝা যায় যে দেশটির বৈদেশিক সম্পদের বৃদ্ধি ঘটছে।


title: মূলধন হিসাব

text: “মূলধন হিসাব” নামটি আন্তর্জাতিক মুদ্রা তহবিল (আইএমএফ) ও এর সাথে সংশ্লিষ্ট প্রতিষ্ঠান সমূহ কিছুটা ক্ষুদ্রতর অর্থে ব্যবহার করে । বাদবাকি বিশ্বে যা মূলধন হিসাব নামে পরিচিত, তাকে আন্তর্জাতিক মুদ্রা তহবিল আবার দুটি প্রধান অংশে বিভক্ত করেঃ আর্থিক হিসাব এবং মূলধন হিসাব, যার মধ্যে বেশিরভাগ লেনদেনই আর্থিক হিসাবের মধ্যে লিপিবদ্ধ করা হয় ।


title: মূলধন হিসাব

text: সাধারণভাবে:


title: মূলধন হিসাব

text: একে ভাগ করলে পাই:


title: ভোট

text: ভোট ব্যক্তির নিজস্ব মতামত কিংবা জনমত প্রতিফলনের একটি গণতান্ত্রিক মাধ্যম বা পদ্ধতিবিশেষ। কোন সভা কিংবা নির্বাচনে সিদ্ধান্ত গ্রহণের লক্ষ্যে ভোটের প্রয়োজন পড়ে থাকে। যিনি ভোট প্রয়োগ করেন তিনি ভোটার নামে পরিচিত। সাধারণতঃ আলোচনা, বিতর্ক কিংবা নির্বাচনী প্রচারণায় এর ভূমিকা অপরিসীম। গণতন্ত্র ও প্রজাতন্ত্র - উভয় সরকার ব্যবস্থাতেই এটির প্রয়োগ প্রায় সময়ই লক্ষ্য করা যায়।


title: ভোট

text: ব্যক্তিকে কোন সংসদীয় গণতান্ত্রিক সরকারে প্রতিনিধিত্ব করার জন্য অন্যান্য প্রার্থীর সাথে নির্বাচনে প্রতিদ্বন্দ্বিতা করতে হয়। সচেতন জনগোষ্ঠীর সংখ্যাগরিষ্ঠ মতামতের প্রতিফলনের মাধ্যমে তিনি নির্বাচিত হন। পরবর্তীতে শপথ গ্রহণ করে সরকারের অংশ হিসেবে আইন সভায় বা সংসদে জনপ্রতিনিধি হিসেবে অংশ নিয়ে থাকেন। রাজনীতিতে ভোট এমন একটি পদ্ধতি যার মাধ্যমে একজন প্রার্থী গণতান্ত্রিক পন্থায় সরকার ব্যবস্থায় জনপ্রতিনিধি হিসেবে নিয়োগপ্রাপ্ত হন।


title: প্রিট্‌জকার পুরস্কার

text: প্রিট্‌জকার পুরস্কার (ইংরেজী ভাষায়: Pritzker Prize) একটি বার্ষিক সম্মাননা। হায়াট ফাউন্ডেশন কর্তৃক প্রদত্ত এই পুরস্কারটি স্থাপত্যে উৎকর্ষ অর্জনের জন্যে প্রদান করা হয়। “একজন জীবন্ত স্থপতি, যার নির্মিত কাজ মেধা, দূরদর্শিতা, অঙ্গীকার এবং দায়িত্ববোধ প্রদর্শন করে; স্থাপত্য শিল্প প্রয়োগের মাধ্যমে যার কাজ ভৌত পরিবেশ ও মানবজাতির কল্যাণে গুরুত্বপূর্ণ অবদান রেখেছে” তাঁকে প্রিট্‌জকার পুরস্কার প্রদান করা হয়। মার্কিন উদ্যোক্তা জে এ. প্রিট্‌জকার ও তাঁর সহধর্মিনী সিনডি ১৯৭৯ সালে এই পুরস্কারটি প্রবর্তন করেন। মার্কিন যুক্তরাষ্ট্রের অন্যতম ধনী পরিবার, প্রিট্‌জকার পরিবার এই পুরস্কারটি অর্থায়ন করে। প্রিট্‌জকার পুরস্কার স্থাপত্য ক্ষেত্রে বিশ্বের অন্যতম মর্যাদাপূর্ণ পুরস্কার হিসেবে বিবেচিত। একে অনেক সময় স্থাপত্যে নোবেল বলা হয়। জাতি, ধর্ম, বর্ণ এবং মতাদর্শ নির্বিশেষে এই পুরস্কারটি প্রদান করা হয়। প্রিট্‌জকার পুরস্কারের আর্থিক মূল্য ১০০,০০০ মার্কিন ডলার। এর সাথে একটি সনদপত্র এবং একটি ব্রোঞ্জ মেডেল দেয়া হয়। মেডেলে ল্যাটিন ভাষায় লিখা থাকে - firmitas, utilitas, venustas (বাংলা: টেকসই, উপযোগিতা এবং সৌন্দর্য)। এই লিখাটি রোমান স্থপতি ভিট্রুভিয়াস হতে উৎসারিত। ১৯৮৭ সালের পূর্বে এই পুরস্কারের সাথে একটি ভাস্কর্যও দেয়া হত।


title: প্রিট্‌জকার পুরস্কার

text: ২০০৯ নাদাদ, এই পুরস্কারের নির্বাহী পরিচালক হলেন মার্থা থর্ন।


title: নুরুল ইসলাম নাহিদ

text: নুরুল ইসলাম নাহিদ (জন্ম: ৫ জুলাই, ১৯৪৫) বাংলাদেশের বিশিষ্ট রাজনীতিবিদ যিনি বাংলাদেশের সরকারের সাবেক শিক্ষামন্ত্রী।


title: নুরুল ইসলাম নাহিদ

text: তিনি কসবা প্রাথমিক বিদ্যালয়, বিয়ানীবাজার পঞ্চখন্ড হরগোবিন্দ হাইস্কুল, সিলেট এমসি কলেজ ও ঢাকা বিশ্ববিদ্যালয়ে লেখাপড়া করেছেন।


title: নুরুল ইসলাম নাহিদ

text: তাঁর রাজনৈতিক জীবনের সূচনা ঘটে ষাটের দশকের শুরুতে আইয়ুব খানের সামরিক শাসন বিরোধী আন্দোলনে সক্রিয় কর্মী হিসেবে। "বাংলাদেশ যুব ইউনিয়নের" এ প্রতিষ্ঠাতা সভাপতি সুদীর্ঘকাল "ছাত্র ইউনিয়নের" ও সভাপতির দায়িত্ব পালন করেন। তাছাড়াও, এই বৃহৎ ছাত্র সংগঠনের সাধারণ সম্পাদক এবং সাংগঠনিক সম্পাদক হিসেবেও তিনি দায়িত্ব পালন করেন।


title: নুরুল ইসলাম নাহিদ

text: ১৯৯৬ সালে ৭ম ও ২০০৮ সালে ৯ম জাতীয় সংসদ নির্বাচনে সিলেট জেলার গোলাপগঞ্জ ও বিয়ানীবাজার উপজেলা (সিলেট-৬) থেকে জাতীয় সংসদ সদস্য নির্বাচিত হন এবং ৬ জানুয়ারি, ২০০৯ তারিখে গণপ্রজাতন্ত্রী বাংলাদেশ সরকারের শিক্ষামন্ত্রী হিসেবে দায়িত্বপ্রাপ্ত হয়ে ৬ জানুয়ারি ২০১৯ তারিখ পর্যন্ত দায়িত্ব পালন করেন।


title: নুরুল ইসলাম নাহিদ

text: ২০১৩ এবং ২০১৪ সালে বাংলাদেশে মাধ্যমিক এবং উচ্চ মাধ্যমিকসহ বিভিন্ন পাবলিক পরীক্ষার প্রশ্নপত্র ফাঁস হওয়ার ঘটনা ঘটে। এসকল ঘটনায় শিক্ষামন্ত্রী হিসেবে নাহিদ সারাদেশে ব্যাপক সমালোচনার মুখোমুখি হন। নাহিদ পরবর্তীকালে প্রশ্নপত্র ফাঁসে জড়িতদের শাস্তির বিষয়ে যে বিদ্যমান আইন রয়েছে তা আরো সংশোধনের জন্য ব্যবস্থা নেবেন বলে জানান।


title: নুরুল ইসলাম নাহিদ

text:
২০১৭ সালের ২৪ ডিসেম্বর এক সরকারী অনুষ্ঠানে নিজের ও মন্ত্রীসভার অন্যান্য সদস্যদের দূর্নীতির স্বীকারোক্তি করে নাহিদ বলেন, "আপনাদের প্রতি আমার অনুরোধ, আপনারা ঘুষ খাবেন, তবে সহনশীল হইয়্যা খাবেন। অসহনীয় হয়ে বলা যায় আপনারা ঘুষ খাইয়েন না, এটা অবাস্তবিক কথা হবে।নানা জায়গায় এ রকম হইছে, সব জায়গাতেই এ রকম হইছে। খালি যে অফিসার চোর, তা না, মন্ত্রীরাও চোর, আমিও চোর। এই জগতে এ রকমই চলে আসতেছে।”
তাঁর লেখা ‘বাঙালি রুখে দাঁড়াও’ (২০০৬), ‘বঙ্গবন্ধুর আদর্শ, লক্ষ্য ও সংগ্রাম’ (২০০৭), ‘রাজনীতির সুস্থধারা পুনরুদ্ধারের সংগ্রাম’ (২০০৯), ‘শিক্ষানীতি ও অন্যান্য প্রসঙ্গ’ (২০০৯), বাংলাদেশের অভ্যুদয় ও গণতন্ত্রের পথ পরিক্রমা (২০১০) সালে প্রকাশিত হয়। রাজনৈতিক, অর্থনৈতিক, সামাজিক ও অন্যান্য বহু বিষয়ে বিশ্লেষণমূলক কয়েক শ’ নিবন্ধ বিভিন্ন  সময়ে জাতীয় দৈনিক পত্রিকায় প্রকাশিত হয়েছে। তিনি জাতীয় দৈনিক  পত্রিকা এবং সাপ্তাহিক পত্রিকায় নিয়মিত কলাম লেখেন।


title: নুরুল ইসলাম নাহিদ

text: শিক্ষায় অসাধারণ ভূমিকা ও অবদানের জন্য ‘ওয়ার্ল্ড এডুকেশন কংগ্রেস’ বিশ্ব সম্মেলনে ২০১২ সালে  বাংলাদেশের শিক্ষামন্ত্রী নুরুল ইসলাম নাহিদকে ‘পরিবর্তনের অগ্রদূত’ আখ্যায়িত করে ‘World Education Congress Global Award for outstanding contribution to Education’ পদকে ভূষিত করা হয়।


title: গৌরী খান

text: গৌরী খান (, ) (গৌরী ছিব্বর জন্ম ৮ অক্টোবর ১৯৭০ পাঞ্জাবের একটি ব্রাহ্মণ পরিবার থেকে সম্ভূত পাঞ্জাব, ভারত), তিনি প্রাক্তন কাস্টিউম ডিজাইনার ও ভারতের একজন নারী চলচ্চিত্র প্রযোজক এবং স্বামী বলিউড অভিনেতা শাহরুখ খান। তিনি ২০০২ সালে তাঁর স্বামী শাহরুখ খানের সাথে রেড চিলিস এন্টারটেনমেন্ট নামে একটি চলচ্চিত্র নির্মাণ ও বিতরণকারী প্রতিষ্ঠান স্থাপন করেন.


title: ওম শান্তি ওম

text: অম শান্তি অম (, ) এটি ২০০৭ এর একটি বলিউড হিন্দি ভাষার চলচ্চিত্র. ছবিটির পরিচালক নৃত্য পরিচালনা করেছেন ভারতের খ্যাতিমান নারী পর্রিচালক ফারাহ খান. ছবিতে প্রধান দুটি চরিত্রে অভিনয় করেছেন শাহরুখ খান ও দীপিকা পাড়ুকোন, এবং কয়েকটি গুরুপ্তপুর্ণ চরিত্রে আছেন কিরণ খের, শ্রেয়াস তালপাদী, অর্জুন রামপাল ও যুভিকা চৌধুরী. এছাড়াও ছবিতে উপস্থিত করা হয় বলিউডের নামিদামি প্রায় ৪২-জন তারকাকে.song of om santi om


title: বিল্লু

text: বিল্লু (, ), মূলত ছবিটির নাম ছিল বিল্লু বারবার-বিল্লু নাপিত' এবং এই শিরোনামেই ছবিটি মার্কিন যুক্তরাষ্ট্র মুক্তি দেওয়া হয়, এটি ২০০৯ সালের একটি বলিউড চলচ্চিত্র। ছবিটি পরিচালনা করেছেন "প্রিয়দর্শন", প্রযোজনা করেছেন গৌরী খান (রেড চিলিস এন্টারটেনমেন্ট)। ছবিতে মূল ভূমিকায় অভিনয় করেছেন ইরফান খান এবং লারা দত্ত, এবং কিছু বৈশিষ্ট্য চরিত্রে ওম পুরি, রাজপাল যাদব এবং আস্রানি। এছাড়াও একজন জনপ্রিয় বলিউড তারকার ভূমিকায় অভিনয় করেছেন শাহরুখ খান এবং তার সাথে তিনটি গানে অংশ নিয়েছেন কারিনা কাপুর, দীপিকা পাড়ুকোন, এবং প্রিয়াঙ্কা চোপড়া। ছবিটি ১৩ ফেব্রুয়ারী, ২০০৯ সালে মুক্তি লাভ করে।


title: ম্যায় হুঁ না

text: ম্যায় হুঁ না () এটি ২০০৪ সালের একটি বলিউড চলচ্চিত্র. ছবিটির কাহিনীকার ও পরিচালক ফারাহ খান. এবং এটি খানের নিজ চলচ্চিত্র নির্মাণকারী প্রতিষ্ঠান রেড চিলিস এন্টারটেনমেন্ট ব্যানারে নির্মিত প্রথম চলচ্চিত্র. ছবিটি মুক্তি পায় ৩০ এপ্রিল, ২০০৪-এ এবং বানিজ্যিক ভাবে সাফল্য লাভ করে. ছবিতে অভনয় করেছেন শাহরুখ খান, জায়েদ খান, সুনীল শেঠি, অমৃতা রাও ও সুস্মিতা সেন.


title: আন্তর্জাতিক অভিবাসী দিবস

text: আন্তর্জাতিক অভিবাসী দিবস প্রতি বছর ১৮ই ডিসেম্বর জাতিসংঘের সকল সদস্যভূক্ত দেশে পালিত হয়ে আসছে। জাতিসংঘের সাধারণ পরিষদ ৪ ডিসেম্বর, ২০০০ সালে দিনটি বিশ্বব্যাপী উদযাপনের সিদ্ধান্ত নেয়। মূলতঃ বিশ্বের বিভিন্ন প্রান্তে ছড়িয়ে-ছিটিয়ে থাকা ব্যাপক হারে অভিবাসন ও বিপুলসংখ্যক অভিবাসীদের স্বার্থ-সংশ্লিষ্ট বিষয়াদিকে ঘিরেই এ দিবসের উৎপত্তি। ১৮ ডিসেম্বর, ১৯৯০ সালে সাধারণ পরিষদ অভিবাসী শ্রমিকদের স্বার্থ রক্ষায় পর্যাপ্ত নিরাপত্তা এবং তাদের পরিবারের ন্যায্য অধিকার রক্ষায় আন্তর্জাতিক চু্ক্তি ৪৫/১৫৮ প্রস্তাব আকারে গ্রহণ করে।


title: আন্তর্জাতিক অভিবাসী দিবস

text: বিশ্বের বহু দেশ, সরকারের সংগঠন কিংবা মন্ত্রণালয়সহ বিভিন্ন বেসরকারী সংস্থা, সংগঠন যথাযোগ্য মর্যাদায় দিবসকে ঘিরে বিভিন্ন ধরনের অনুষ্ঠান পালন করে। তন্মধ্যে আলোচনা সভা, পথসভা, শোভাযাত্রা, সাংস্কৃতিক অনুষ্ঠান, মানববন্ধন উল্লেখযোগ্য। এ সকল বিষয়গুলোর সবটুকুই অভিবাসীদের উপজীব্য করে অনুষ্ঠিত হয়। অভিবাসীদের মানব অধিকারের বিষয়ে তথ্যের বিস্তৃতি ঘটানো এবং সাম্প্রদায়িক ও রাজনৈতিক সংক্রান্ত দ্বন্দ্ব্ব-সংঘাত থেকে মুক্তি লাভ, অভিজ্ঞতা বিনিময়, অভিবাসীদের রক্ষার লক্ষ্যে নিশ্চয়তা বিধানে রূপরেখা প্রণয়ন ইত্যাদি বিষয়গুলো এতে প্রাধান্য পায়।


title: আন্তর্জাতিক অভিবাসী দিবস

text: ১৯৯৭ সাল থেকে ফিলিপিনো এবং অন্যান্য এশীয় অভিবাসী সংগঠনগুলো দিবসটি পালন করতে শুরু করে। শুরুর দিকে তারা ১৮ ডিসেম্বরকে নির্ধারণ করে এবং অভিবাসীদেরকে ঘিরে 'আন্তর্জাতিক ঐক্য দিবস' হিসেবে ঘোষণা করে। ১৯৯০ সালে জাতিসংঘ অভিবাসী শ্রমিক ও দেশে রেখে আসা তাদের পরিবারের নিরাপত্তা রক্ষায় আন্তর্জাতিক সম্মেলন করেছিল।


title: আন্তর্জাতিক অভিবাসী দিবস

text: এর প্রেক্ষাপটে ১৮ ডিসেম্বর দিনটিকে লক্ষ্য করে "মাইগ্রেন্ট রাইটস্ ইন্টারন্যাশনাল", "ইন্টারন্যাশনাল কনভেনশন অন মাইগ্রেন্টস রাইটস্"-সহ বিশ্বের অনেক সংগঠন অভিবাসীদের স্বার্থ রক্ষার্থে বৈশ্বিকভাবে প্রচারণা চালায়। অবশেষে ১৯৯৯ সালের শেষার্ধে অন লাইনে ব্যাপক প্রচারণার ফলে জাতিসংঘের মুখপাত্র এ দিবসটিকে 'আন্তর্জাতিক অভিবাসী দিবস' হিসেবে ঘোষণা করতে বাধ্য হন।


title: আন্তর্জাতিক অভিবাসী দিবস

text: ২০১৬ সালে উদযাপিত আন্তর্জাতিক অভিবাসী দিবসের মূল প্রতিপাদ্য বিষয় নির্ধারণ করা হয়েছে - উন্নয়নের মহাসড়কে-অভিবাসীরা সবার আগে ৷


title: আগা খান অ্যাওয়ার্ড ফর আর্কিটেকচার

text: আগা খান অ্যাওয়ার্ড ফর আর্কিটেকচার () চতুর্থ আগা খান কর্তৃক ১৯৭৭ সালে প্রতিষ্ঠিত একটি স্থাপত্যবিষয়ক একটি সম্মাননা। যেসব স্থাপনা নকশা, সামাজিক আবাসন, সাম্প্রদায়িক উন্নয়ন ইত্যাদি ক্ষেত্রে ইসলামী সমাজের প্রয়োজন এবং উচ্চাশাকে ধারণ করে নির্মিত হয়েছে, সেসব স্থাপনাক্যা স্বীকৃতি প্রদানই এই পুরস্কারের লক্ষ্য। প্রতি তিন বছর পরপর একাধিক প্রকল্পকে এই পুরস্কার দেয়া হয়। এই পুরস্কারের আর্থিক মূল্য ৫০০,০০০ মার্কিন ডলার। আগা খান অ্যাওয়ার্ড ফর আর্কিটেকচার স্থাপত্য ক্ষেত্রে বিশ্বের অন্যতম মর্যাদাপূর্ণ পুরস্কার। স্থাপনা বা ব্যক্তির পাশাপাশি এটি প্রকল্প, সম্প্রদায় এবং অংশীদারদেরকেও স্বীকৃতি প্রদান করে।


title: আগা খান অ্যাওয়ার্ড ফর আর্কিটেকচার

text: এই পুরস্কার প্রদানের দায়িত্ব, আগা খান ডেভেলপমেন্ট নেটওয়ার্কের (একেডিএন) অন্তর্গত আগা খান ট্রাস্ট ফর কালচারের (একেটিসি) অধীনে রয়েছে।


title: এ. কে. এম. সামসুল হক খান

text: এ. কে. এম. সামসুল হক খান হলেন বাংলাদেশের একজন প্রখ্যাত সরকারি কর্মকর্তা ও মহান স্বাধীনতা যুদ্ধের একজন বীর শহীদ। তিনি ১৯৭১ সালে কুমিল্লার জেলা প্রশাসক হিসাবে কর্মরত ছিলেন এবং তাদের বিরুদ্ধাচরণ করায় ময়নামতি ক্যান্টনমেন্টে নিয়ে তাকে হত্যা করা হয়। মহান স্বাধীনতা যুদ্ধে অনন্য অবদানের জন্য ২০১০ সালে তিনি স্বাধীনতা ও মুক্তিযুদ্ধে স্বাধীনতা পুরস্কার লাভ করেন।


title: এ. কে. এম. সামসুল হক খান

text: শামসুল হক খান ঢাকা কলেজের ছাত্র ছিলেন। তিনি বায়ান্নর ভাষা আন্দোলনে সক্রিয়ভাবে অংশ নিয়েছিলেন। পঞ্চাশের দশকের মধ্যভাগে তিনি ঢাকা বিশ্ববিদ্যালয়ের ছাত্র হিসেবে প্রগতিশীল গণতান্ত্রিক আন্দোলনে অংশ নেন।


title: এ. কে. এম. সামসুল হক খান

text: বাঙালি হওয়ার কারণে পাকিস্তানের সিভিল সার্ভিস পরীক্ষায় তাঁকে মেডিকেলে অযোগ্য ঘোষণা করা হয়। এরপর তিনি কিছুদিন ভূগোল শাস্ত্রে অধ্যাপনা করার পর সিভিল সার্ভিসে যোগ দেওয়ার সিদ্ধান্ত নেন এবং মেডিকেল পরীক্ষার সিদ্ধান্তের বিরুদ্ধে আপিল করে জয়ী হন।


title: এ. কে. এম. সামসুল হক খান

text: ১৯৭০ সালে অনুষ্ঠিত পাকিস্তানের জাতীয় পরিষদ নির্বাচনে চট্টগ্রামে ডেপুটি ইলেকশন কমিশনার হিসেবে তিনি দায়িত্ব পালন করেন। ১৯৭১ সালের মার্চ মাসের প্রথম সপ্তাহে তিনি কুমিল্লার জেলা প্রশাসক হিসেবে কাজে যোগ দিয়েছিলেন।


title: এ. কে. এম. সামসুল হক খান

text: কুমিল্লার পুলিশ সুপার মুন্সি কবির উদ্দিন আহমেদ, ড. আব্দুস সাত্তার, অধ্যাপক খোরশেদ আলম এমসিএ, আলী আহমেদ এমসিএ প্রমুখকে সঙ্গে নিয়ে শামসুল হক খান কুমিল্লার জেলা প্রশাসকের ক্ষমতা কাজে লাগিয়ে পাকিস্তানি হানাদার বাহিনীর বিরুদ্ধে অগ্রিম প্রতিরোধ পরিকল্পনা গ্রহণ করেন। তাঁর নির্দেশে কুমিল্লা সেনানিবাস-এ রেশন ও বাহনের জন্য জ্বালানি সরবরাহ বন্ধ করে দেওয়া হয়। কুমিল্লার ব্রিগেড কমান্ডার ব্রিগেডিয়ার ইকবাল শফির নেতৃত্বে সেনাসদস্যরা পুলিশের অস্ত্র ও গোলাবারুদ দখল করতে গেলে পুলিশ সুপার মুন্সি কবির উদ্দিন জেলা প্রশাসকের নির্দেশ ছাড়া স্টোরের চাবি হস্তান্তর করতে অপারগতা জানান। পরিস্থিতি নিয়ে আলোচনার জন্য স্থানীয় সামরিক আইন প্রশাসক ডেকে পাঠালে বেসামরিক প্রশাসনের জেলা প্রধান শামসুল হক খান তাতেও অনাগ্রহ প্রকাশ করেন। তাঁর এ আচরণে পাকিস্তানি সেনাকর্মকর্তারা ভীষণ ক্ষুব্ধ হয়ে ওঠেন। ২৫ মার্চ রাতে কুমিল্লা সার্কিট হাউস থেকে মেজর আগা ও ক্যাপ্টেন বোখারীর নেতৃত্বে তাঁকে ও পুলিশ সুপার মুন্সি কবির উদ্দিনকে গ্রেফতার করা হয়।


title: এ. কে. এম. সামসুল হক খান

text: গ্রেফতার হওয়ার পর শামসুল হক খান আর ফিরে আসেননি। স্বাধীনতার পর সাংবাদিক অ্যান্থনি মাসকারেনহাস বাংলাদেশ সফরে এলে শামসুল হক খানের পরিবার তাঁর সঙ্গে দেখা করে শামসুল হক খান সম্পর্কে তথ্য জানতে চাইলে তিনি বলেন, জেলা প্রশাসককে গ্রেফতার করা হয় এবং পরবর্তীতে গুলি করে হত্যা করা হয়। মু মুক্তিযুদ্ধ চলাকালীন অধিনায়ক মেজর খালেদ মোশাররফ শামসুল হক খানের আত্মীয়দের জানান, তাঁকে হত্যা করা হয়েছে।


title: এ. কে. এম. সামসুল হক খান

text: স্বাধীনতা ও মুক্তিযুদ্ধে অসাধারণ অবদানের জন্য ২০১০ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।


title: এ. কে. এম. সামসুল হক খান

text: শহীদ সামসুল হক খানের নামে কুমিল্লায় একটি সড়কের নামকরণ করা হয়েছে। এ ছাড়া বিয়াম মিলনায়তনের ভাষণকক্ষটির নামও তাঁর নামে করা হয়েছে।


title: পহেলি

text: পহেলি (), এটি একটি ভারতীয় হিন্দি ভাষার চলচ্চিত্র, এটি মুক্তি পায় ২৪ জুন, ২০০৫-এ. ছবিটি পরিচালনা করেছেন আমল পালেকার এবং প্রযোজনা করেছেন গৌরী খান, সনজিভ চাওলা ও শাহরুখ খান, এছাড়াও তিনি ছবিতে প্রধান পুরুষ ভূমিকায় অভিনয় করেছেন. "পহেলি" ভিজায়াদান ডেথার লেখা একটি ছোট গল্প নির্মণ করা হয় এবং এই গল্পের বধুর ভূমিকায় (রাণী মুখার্জী) ও তার স্বামীর ভূমিকায় (শাহরুখ খান) এখানে একটি ভূত দেখানো হয়, তার স্বামীর ছদ্ম, তার সঙ্গে প্রণয়ে যিনি তার স্বামী সঞ্চালিত হয়. ছবিতে বিশেষ উপস্থিতি আছে সুনীল শেঠি, জুহি চাওলা, রাজপাল যাদব এবং অমিতাভ বচ্চন এর.


title: রেড চিলিস এন্টারটেনমেন্ট

text: রেড চিলিস এন্টারটেনমেন্ট (), এটি একটি ভারতীয় মুম্বাই ভিত্তিক চলচ্চিত্র নির্মাণ ও বিতরণকারী প্রতিষ্ঠান। এই প্রতিষ্ঠানটি ২০০২ সালে বলিউড অভিনেতা শাহরুখ খান ও তাঁর স্ত্রী গৌরী খান প্রতিষ্ঠিত করেন। এটি ড্রিমস আনলিমিটেড নামে প্রথমে প্রতিষ্ঠিত ছিল ২০০১ সালে অভিনেত্রী জুহি চাওলা এবং পরিচালক "আজিজ মির্জা" সাথে। কিন্তু, পরে এই প্রতিষ্ঠানের পুন-নামকরণ করা হয়।


title: রেড চিলিস এন্টারটেনমেন্ট

text: চলচ্চিত্র নির্মাণ ছাড়াও, প্রতিষ্ঠানটির অধীনে রয়েছে যেমন- ভিজ্যুয়াল ইফেক্ট স্টুডিও রেড চিলিস ভিএফএক্স পাশাপাশি টিভি স্টুডিও টিভি শো/সিরিয়ালের জন্য রেড চিলিস টিভিসি হিসেবে পরিচিত এবং রেড চিলিস ইডিয়ট বক্স হিসাবে পরিচিত বিজ্ঞাপণ নির্মাণের জন্য স্টুডিও করেছে। সংস্থাটি ৫০% এর একটু বেশি ইন্ডিয়ান প্রিমিয়ার লীগ-এর ক্রিকেট দল কলকাতা নাইট রাইডার্স এর মধ্যে পণ হয়েছে।


title: রেড চিলিস এন্টারটেনমেন্ট

text: সনজিভ চাওলা "রেড চিলিস এন্টারটেনমেন্ট" এর নির্বাহী প্রযোযক। গৌরী খান প্রযোজক হিসাবে দায়িত্যা পালন করছেন।


title: রেড চিলিস এন্টারটেনমেন্ট

text: ২০০৪ সালে নৃত্য পরিচালক ফাহার খান, শাহরুখের একজন ঘনিষ্ঠ বন্ধু যিনি তাঁর সাথে সরাসরি একটি চলচ্চিত্র পরিচালনা করতে আগ্রহ দেখায়। শাহরুখ তখন জুহি চাওলা এবং পরিচালক আজিজ মির্জা প্রযোজনা প্রতিষ্ঠান ড্রিমজ আনলিমিটেড এর সকল দায়িত্য গ্রহণ করেন এবং প্রতিষ্ঠানের নাম নতুন করে করেন রেড চিলিস এন্টারটেনমেন্ট এতে তাঁর সাথে থকেন স্ত্রী গৌরী খান। এবং এই নাম পরিবর্তনের প্রতিষ্ঠানের ব্যানারে নির্মিত প্রথম পূর্ণদৈর্ঘ্য চলচ্চিত্র ম্যায় হুঁ না ছবিতে শাহরুখ প্রধান চরিত্রে অভিনয় করে। ছবিটি বানিজ্যিক ভাবে দারুন সাফল্য লাভ করে। খান এই প্রতিষ্ঠানের ব্যানারে নির্মিত দ্বিতীয় চলচ্চিত্র পহেলি-তে অভিনয় করেছেন এটি ছিল ২০০৫ সালের চলচ্চিত্র। একই বছর সোহাম শাহ এর কাল ছবিটি ধর্ম প্রডাকশনস এর সাথে যৌথ প্রযোজনা করে এই প্রতিষ্ঠান।


title: রেড চিলিস এন্টারটেনমেন্ট

text: এই প্রতিষ্ঠানের ব্যানারে নির্মিত তৃতীয় চলচ্চিত্র ওম শান্তি ওম এবং এটি ছিল ফারাহ খান পরিচালিত দ্বিতীয় চলচ্চিত্র এইটিতেও খান অভিনয় করেছেন সাথে ছিল দীপিকা পাড়ুকোন। এটি মুক্তি দেয়া হয় ২০০৭ সালের নভেম্বরে। ২০০৯ সালে নির্মাণ করা হয় বিল্লু চলচ্চিত্রটি এবং এটিতে খান ছিলেন একটি বর্ধিত বিশেষ উপস্থিতির মধ্যে, এখানে নাম ভূমিকায় অভিনয় করেছেন ইরফান খান ও লারা দত্ত, ছবিটি বানিজ্যিক ভাবে ব্যর্থ হয়। করণ জহরের পরিচালনায় ২০১০ সালে ধর্ম প্রডাকশনস এবং ফক্স সার্চলাইট পিকচার্স এর যৌথ প্রযোজনায় নির্মাণ করা হয় মাই নেম ইজ খান চলচ্চিত্রটি, এখানে খান মান ভূমিকায় অভিনয় করেছেন, তাঁর বিপরীতে ছিলেন কাজল দেবগন।


title: রেড চিলিস এন্টারটেনমেন্ট

text: রেড চিলিস এন্টারটেনমেন্ট এর কয়েকটি কর্মক্ষেত্র বিভাগ সমূহ;


title: কৃত্রিম নির্বাচন

text: কৃত্রিম নির্বাচন বলতে বিশেষ কোন বৈশিষ্ট্য বা বৈশিষ্ট্য সমষ্টির জন্য প্রজনন করানোকে বোঝায়। চার্লস ডারউইন শব্দটি "প্রাকৃতিক নির্বাচন" এর বিপরীতে ব্যবহার করেছিলেন, যেখানে কিছু বিশেষ বৈশিষ্ট্য ধারণকারী প্রাণীর পার্থক্যযুক্ত প্রজননের পেছনে উন্নততর প্রজননগত অথবা টিকে থাকার যোগ্যতার ভুমিকা থাকে। প্রাকৃতিক নির্বাচনের ক্ষেত্রে যেখানে পরিবেশ কিছু বিশেষ প্রকরণকে টিকে থাকতে দিয়ে একটি ছাকনির মত কাজ করে, সেখানে কৃত্রিম নির্বাচনের ক্ষেত্রে মানুষই এই "ছাকনি" এর ভূমিকা পালন করে।


title: কৃত্রিম নির্বাচন

text: কৃত্রিম নির্বাচন পরীক্ষামূলক জীববিজ্ঞানের পাশাপাশি নতুন নতুন ঔষধ উদ্ভাবনের ক্ষেত্রেও ব্যবহৃত হচ্ছে।


title: কৃত্রিম নির্বাচন

text: কৃত্রিম নির্বাচন অনিচ্ছাকৃতও হতে পারে; ধারণা করা হয় যে প্রাচীন মানুষ না বুঝেই ফসলকে পোষ মানিয়েছিল।


title: কৃত্রিম নির্বাচন

text: রোমানরা কৃত্রিম নির্বাচনের চর্চা করত। ২০০০ বছরের মত পুরনো রোমান পুস্তকগুলোতে নানা কাজের জন্য প্রাণী নির্বাচনের জন্য উপদেশ দেওয়া হয়েছিল এবং সেই পুস্তকগুলোতে আরও প্রাচীন পুস্তকের উদ্ধৃত দেওয়া হয়েছিল, যাদের রচয়িতার মধ্যে রয়েছে ম্যাগো দ্যা কারথেজিনিয়ান। পরে একাদশ শতকে ফার্সি মুসলমান বহুবিদ্যাজ্ঞ আবু রায়হান বিরুনি কৃত্রিম নির্বাচন নিয়ে আলোচনা করেন। তিনি তাঁর "ইন্ডিয়া" নামক গ্রন্থে এই বিষয়ে আলোচনা করেন এবং বেশ কিছু উদাহরণ পেশ করেন।


title: কৃত্রিম নির্বাচন

text: চার্লস ডারউইন প্রাকৃতিক নির্বাচন ব্যাখ্যা করার উদ্দেশ্যে এই শব্দটি উদ্ভাবন করেন। ডারউইন খেয়াল করেছিলেন যে পোষ মানানো প্রাণী ও উদ্ভিদের কিছু বিশেষ বৈশিষ্ট্য রয়েছে যা তাদের আদিম পুর্বসূরীদেরকে প্রজননে উৎসাহী করার মাধ্যমে বিকশিত করা হয়েছিল, যেসব আদিম পূর্বসূরীদের এই বৈশিষ্ট্যগুলো ছিল না তাদের প্রজনন নিরুৎসাহিত করা হয়েছিল।


title: কৃত্রিম নির্বাচন

text:
ডারউইন ১৮৫৯ সালে প্রকাশিত তাঁর "অরিজিন অব স্পিসিজ" গ্রন্থের চতুর্থ ও ষষ্ঠ অধ্যায়ে দু'বার শব্দটি ব্যবহার করেন।
প্রাকৃতিক নির্বাচন ও কৃত্রিম নির্বাচনের অধঃস্থ জিনগত প্রক্রিয়ার মাঝে কোন পার্থক্য নেই, এবং চার্লস ডারউইন এই ধারণাটিকেই ব্যবহার করে আরও বিস্তৃত প্রাকৃতিক নির্বাচনের ধারণাটি ব্যাখ্যা করেছিলেন। নির্বাচন প্রক্রিয়াটিকে তখনই "কৃত্রিম" বলা হয় যখন কোন নির্দিষ্ট জনগোষ্ঠী কিংবা প্রজাতির বিবর্তনে মানব সংশ্লিষ্টতার গুরুত্বপূর্ণ প্রভাব থাকে। বস্তুত, অনেক বিবর্তনীয় জীববিজ্ঞানী পোষণকে(domestication) এক প্রকার প্রাকৃতিক নির্বাচন ও অভিযোজনীয় পরিবর্তন হিসেবে দেখেন যা মূলত মানুষের নিয়ন্ত্রণে থাকা প্রাণীদের মধ্যে ঘটে থাকে।


title: কৃত্রিম নির্বাচন

text: তবে পরিবেশ নিয়ন্ত্রণের মাধ্যমে অনিচ্ছাকৃতভাবে সাধিত কৃত্রিম নির্বাচন থেকে গবেষণাগারে ডিএনএ সিকোয়েন্স পরিবর্তন করে সাধিত ইচ্ছাকৃত কৃত্রিম নির্বাচন আলাদা করা জরুরী। গবেষণাগারে জিন রদলবদল করার সাথে প্রকৃতিতে ঘটমান প্রক্রিয়ার খুব কমই সাদৃশ্য রয়েছে।


title: কৃত্রিম নির্বাচন

text: পরীক্ষামূলক জীববিজ্ঞান, বিশেষ করে অণুজীববিজ্ঞান এবং জেনেটিক্সের ক্ষেত্রে প্রায়ই নির্বাচনী শক্তিকে কাজে লাগানো হচ্ছে। জিন প্রকৌশলে একটি অতি ব্যবহৃত পদ্ধতি হল ট্রান্সফেকশন, যেখানে ব্যাকটেরিয়ার প্লাসমিড নামক গোলাকার ডিএনএতে জিন ঢুকিয়ে দেওয়া হয়। প্লাসমিডে কাঙ্খিত জিনের পাশাপাশি প্রতিবেদক জিন(reporter gene) কিংবা "নির্বাচ্য নির্দেশক"(selectable marker) থাকে, যা জীবাণুনাশক বিরোধী প্রতিরোধক্ষমতা কিংবা প্রচন্ড লবণাক্ত পরিবেশে বেড়া উঠতে পারার মত বৈশিষ্ট্য সৃষ্টি করে। কোষগুলোকে এরপর এমন একটি পরিবেশে চাষ করা হয় যেখানে তারা সাধারণ কোষগুলোকে মেরে ফেলবে কিন্তু ওই বিশেষ জিন ধারণকারী প্লাসমিডওয়ালা কোষগুলোকে ছাড় দিবে। এভাবে প্রতিবেদক জিনের ক্রিয়া থেকে বোঝা যায় কাঙ্খিত জিনটিও ঠিকমত ক্রিয়া করছে।


title: কৃত্রিম নির্বাচন

text: ঔষধ প্রস্তুতকরণ।ঔষধ প্রস্তুতকরণের ক্ষেত্রে "ইন ভিট্রো" নির্বাচনের সাহায্যে এপটেমার অথবা কিছু বিশেষ জৈব যৌগের প্রতি রাসায়নিক আসক্তি আছে এমন নিউক্লেইক এসিড খন্ড কৃত্রিমভাবে বিবর্তিত করা হয়।


title: কৃত্রিম নির্বাচন

text: বিবর্তনীয় শারীরবৃত্ত, আচরণগত জেনেটিক্স সহ জীববিজ্ঞান।জীববিজ্ঞানের অন্য ক্ষেত্রগুলোতেও কৃত্রিম নির্বাচন কাজে লাগানো হয়েছে, যদিও দীর্ঘ প্রজন্ম কাল এবং প্রজননসংক্রান্ত জটিলতার কারণে মেরুদন্ডী প্রাণীদের উপর এরুপ গবেষণা বেশ কষ্টসাধ্য প্রমাণিত হয়েছে।


title: ইনসুলিন

text: ইনসুলিন(), হলো অগ্ন্যাশয়ের প্রধান হরমোন,এক ধরনের পলিপ্যাপটাইড, যা গ্লুকোজকে রক্ত থেকে কোষের মধ্যে প্রবেশ করা নিয়ন্ত্রণ করে। ইনসুলিন অগ্ন্যাশয়ের ইনসুলিন নিঃসরণকারী কোষগুলো (আইল্যেটস অব ল্যাঙ্গারহেন্স-এর বিটা কোষ) থেকে নিঃসৃত হয়। মূলত ডায়েবেটিস মেলাইটাস এ ইনসুলিন ব্যবহৃত হয়ে থাকে। ইনসুলিন খুব পুরানো প্রোটিন যা কয়েক বিলিয়ন বছর আগে উদ্ভাবিত হয়েছে।


title: ইন্ডিয়া গেট

text: ইন্ডিয়া গেট ভারতের জাতীয় স্মৃতিসৌধ। এটি ভারতের রাজধানী নতুন দিল্লির কেন্দ্রস্থলে অবস্থিত। এটি দিল্লির অন্যতম দ্রষ্টব্য স্থান। প্যারিসের আর্ক দে ত্রিম্ফের আদলে ১৯৩১ সালে নির্মিত এই সৌধটির নকশা করেন স্যার এডউইন লুটিয়েনস। আগে এর নাম ছিল "অল ইন্ডিয়া ওয়ার মনুমেন্ট"। প্রথম বিশ্বযুদ্ধ ও তৃতীয় ইঙ্গ-আফগান যুদ্ধে নিহত ৯০,০০০ ভারতীয় সেনা জওয়ানদের স্মৃতিরক্ষার্থে এই স্মৃতিসৌধটি নির্মিত হয়। এটি লাল ও সাদা বেলেপাথর ও গ্র্যানাইট পাথরে তৈরি।


title: ইন্ডিয়া গেট

text: আগে পঞ্চম জর্জের একটি মূর্তি এই স্মৃতিসৌধের ছাউনির নিচে ছিল। ছাউনির তলাটি এখন ফাঁকা। সেই মূর্তিটি অন্যান্য মূর্তির সঙ্গে দিল্লির করোনেশন পার্কে সরিয়ে দেওয়া হয়েছে। স্বাধীনতার পর ইন্ডিয়া গেটে ভারতীয় সেনাবাহিনীর "অনামা সৈনিকদের সমাধি" হিসেবে পরিচিত "অমর জওয়ান জ্যোতি" স্থাপিত হয়েছে।


title: ভারতের প্রথম

text: ইহা ভারতের প্রথম দের তালিকা,এই তালিকাতে তাদের নাম অন্তর্ভুক্ত করা হল যাদের নাম ভারতীয়দের মধ্যে নিজ নিজ ক্ষেত্রে শীর্ষ স্থানে আছে।ভারতের প্রথম নোবেল পুরস্কার - রবীন্দ্রনাথ ঠাকুর।


title: ভারতের প্রথম

text: প্রধানমন্ত্রী ইন্দিরা গান্ধী


title: ভারতের প্রথম

text: ভারতের প্রথম


title: কিম জং ইল

text: কিম জং-ইল (জন্মঃ ১৬ ফেব্রুয়ারি, ১৯৪২ - মৃত্যুঃ ১৭ ডিসেম্বর, ২০১১) গণতান্ত্রিক গণপ্রজাতন্ত্রী কোরিয়া বা উত্তর কোরিয়ার শাসক ও প্রধান ব্যক্তিত্ব ছিলেন। শৈশবে তাঁর নাম ছিল "ইউরি ইরসেনোভিচ কিম"। তিনি সমাজতান্ত্রিক রাজনৈতিক দল ওয়ার্কার্স পার্টির মহাসচিব ছিলেন। দলটি ১৯৪৮ খ্রিস্টাব্দ থেকে অদ্যাবধি উত্তর কোরিয়ায় ক্ষমতাসীন রয়েছে। ১৯৯৪ খ্রিস্টাব্দে স্বীয় পিতা কিম ইল সাংয়ের মৃত্যুর পর ঐতিহ্যবাহী স্তালিনপন্থী সমাজতান্ত্রিক এই দেশটির নেতৃত্ব গ্রহণ করেন।


title: কিম জং ইল

text: উত্তর কোরিয়া নামে পরিচিত ডেমোক্রেটিক পিপলস রিপাবলিক অব কোরিয়ার শীর্ষ নেতা ছিলেন কিম জং ইল। তিনি দ্বিতীয় কিম জং নামেও পরিচিত। কিম জং ইলের পিতা কিম ইল সাং-কে "উত্তর কোরিয়ার জনক" বলা হয়। তাঁর জন্ম হয় ১৯১২ খ্রিস্টাব্দের ১৫ এপ্রিল পিয়ং ইয়ংয়ে। পৃথক রাষ্ট্র হিসেবে পরিচিতি পাওয়ার পর থেকে সাংয়ের জন্মদিনকে "দ্য ডে অব সান" হিসেবেই পালন করে আসছে উত্তর কোরিয়ার জনগণ। এই রাষ্ট্রনায়কের ঔরসেই কিম জং ইলের জন্ম। সে সময় গেরিলা যুদ্ধ চলছিল। কোরিয়ার "মাউন্ট প্যাকেটু" নামীয় সর্বোচ্চ পর্বত চূড়ায় একটি তাঁবুতে তাঁর জন্ম হয়। পর্বত শিখরে প্রসূত শিশুটিই পরবর্তীকালে উত্তর কোরিয়ার রাজনীতিতে মৃত্যুর শেষদিন পর্যন্ত শীর্ষ নেতৃত্বে ছিলেন। তবে তাঁর জন্ম তারিখ নিয়ে ভিন্ন ভিন্ন কাহিনী প্রচলিত রয়েছে। একটি কাহিনী অনুসারে সাইবেরিয়ার এক গ্রামে তাঁর জন্ম হয় ও নামকরণ করা হয়েছিল ইউরি ইরসেনোভিচ কিম। সাবেক সোভিয়েত ইউনিয়নের দলিলপত্র অনুযায়ী তাঁর জন্ম ১৯৪১ খ্রিস্টাব্দে ১৬ ফেব্রুয়ারি তারিখে। অন্য কাহিনী অনুসারে অর্থাৎ উত্তর কোরিয়ার দলিলপত্র অনুযায়ী তাঁর জন্ম হয়েছিল ১৯৪২ খ্রিস্টাব্দের ১৬ ফেব্রুয়ারি তারিখে।


title: কিম জং ইল

text: সরকারী নথিপত্র অনুযায়ী জানা যায় যে, কিম সেপ্টেম্বর, ১৯৫০ থেকে আগস্ট, ১৯৬০-এর মধ্যে সাধারণ শিক্ষাগ্রহণ করেন। তিনি পিয়ং ইয়াংয়ের ৪নং প্রাথমিক বিদ্যালয় এবং ১নং মাধ্যমিক বিদ্যালয়ে (নামস্যান হায়ার মিডিল স্কুল) অধ্যয়ন করেন। এরফলে তার বৈদেশিক শিক্ষা বেশ বিতর্কের মধ্যে পড়ে। অনেকে বিশ্বাস করেন যে তিনি গণপ্রজাতন্ত্রী চীনে শৈশবকালীন শিক্ষাগ্রহণ করেন। এটি হয়েছে মূলতঃ কোরীয় যুদ্ধ থেকে তাঁকে নিরাপদ রাখার স্বার্থে।


title: কিম জং ইল

text: বিদ্যালয় চলাকালীন সময়েই তিনি রাজনৈতিক কর্মকাণ্ডে জড়িয়ে পড়েন। তিনি "চিলড্রেনস্ ইউনিয়নের" সক্রীয় কর্মী ছিলেন। এছাড়াও, স্টাডি গ্রুপে মার্কসবাদ এবং অন্যান্য সাহিত্যের সাথে জড়িত ডেমোক্রেটিক ইয়ুথ লীগের সমর্থক ছিলেন তিনি। সেপ্টেম্বর, ১৯৫৭ সালে তিনি "ডেমোক্রেটিক ইয়ুথ লীগের" সহঃ সভাপতি নির্বাচিত হন।


title: কিম জং ইল

text: ১৯৭০-এর দশকের শুরুতে কিম "ইউনিভার্সিটি অব মাল্টা" থেকে ইংরেজি ভাষায় শিক্ষাগ্রহণ করেন। মাল্টায় অবস্থানের সময় স্বল্প মেয়াদের ছুটির দিনগুলোতে তিনি প্রধানমন্ত্রী ডোম মিনটোফের আতিথ্য গ্রহণ করেছিলেন।


title: কিম জং ইল

text: পিতার ঘনিষ্ঠ সান্নিধ্যে থেকে তিনি হাতে-কলমে রাজনীতি শিখে নিয়েছিলেন। পিতা কিম ইল সাং ১৯৪৮ খ্রিস্টাব্দের ৯ সেপ্টেম্বর ওয়ার্কার্স পার্টি নামক রাজনৈতিক দল প্রতিষ্ঠা করেন। তিনি শুধু উত্তর কোরিয়ার জন্য এই দল গঠন করেন। সে সময়ই তিনি উত্তর কোরিয়াকে একটি স্বাধীন রাষ্ট্র হিসেবে ঘোষণা করেন। ১৯৫০ খ্রিস্টাব্দের ২৫ জুন উত্তর কোরিয়া পৃথক হওয়ার জন্য দক্ষিণ কোরিয়ার ওপর আক্রমণ চালায়। ১৯৫৩ খ্রিস্টাব্দের ২৭ জুলাই সাময়িক যুদ্ধবিরতি ঘোষণা করা হয়। এরপর থেকেই উত্তর কোরিয়া ও দক্ষিণ কোরিয়া পৃথক দেশ হিসেবে বিশ্বে পরিচিত হয়ে আসছে। শুরু থেকেই উত্তর কোরিয়া সমাজতান্ত্রিক দেশ হিসেবে পরিচালিত হচ্ছে। ১৯৭৩ খ্রিস্টাব্দের সেপ্টেম্বর মাসে আনুষ্ঠানিকভাবে রাজনীতিতে আসেন কিম জং ইল। ১৯৭৪ খ্রিস্টাব্দে ওয়ার্কার্স পার্টির কেন্দ্রীয় কমিটির নেতা হিসেবে নির্বাচিত হন তিনি। এর মাধ্যমে উত্তর কোরিয়ার ভবিষ্যৎ নেতা হিসাবে তাঁর আসনটি পাকাপোক্ত হয়ে যায়। তিনি উত্তর কোরিয়ায় সমাজতান্ত্রিক রাষ্ট্রব্যবস্থাকে আরও সুদৃঢ় অবস্থানে নিয়ে যেতে সক্ষম হন। সেই সময় থেকেই তিনি উত্তর কোরিয়ার নেতৃত্ব দিয়ে এসেছেন। ১৯৮৩ খ্রিস্টাব্দের ৮ জানুয়ারি কিম জং তৃতীয়বারের মতো পিতা হন। এই পুত্র সন্তানের নাম কিম জং উন। ১৯৯১ খ্রিস্টাব্দের ২৪ ডিসেম্বর কিম জং ইল উত্তর কোরিয়ার সেনাবাহিনীর নামকরণ করেন "সুপ্রিম কমান্ডার অফ দ্য কোরিয়ান পিপিলস্ আর্মি"। ঐ সময় জাতিসংঘও দ্বি-খণ্ডিত কোরিয়াকে পৃথক দুটি দেশ হিসেবে স্বীকৃতি দেয়। ১৯৯৩ খ্রিস্টাব্দের এপ্রিল মাসে কিম দেশের জাতীয় প্রতিরক্ষা কমিশনের চেয়ারম্যান নিযুক্ত হন। ১৯৯৪ খ্রিস্টাব্দের ৮ জুলাই পিতা কিম ইল সাং মারা গেলে তাঁর উত্তরসূরি হিসেবে ক্ষমতাসীন হন কিম জং ইল। এরপর থেকে উত্তর কোরিয়ার শাসক হিসেবে দেশ পরিচালনা করেছেন। দেশ পরিচালনা করতে গিয়ে নানা বাধা-বিপত্তি সবসময় সাহস ও ধৈর্য্যের সঙ্গে মোকাবেলা করতে হয়েছে তাঁকে।বিশ্বখ্যাত ফোর্বস ম্যাগাজিন ২০১০ খ্রিস্টাব্দে কিম জং ইল-কে বিশ্বের অন্যতম ক্ষমতাধর ব্যক্তি হিসেবে ঘোষণা করে। সাময়িকী কর্তৃপক্ষের তালিকায় "বিশ্বের সবচেয়ে ক্ষমতাধর ব্যক্তি" হিসেবে ৩১তম স্থান দখল করেছিলেন তিনি।


title: কিম জং ইল

text: ১৭ ডিসেম্বর, ২০১১ শনিবার হৃদরোগে আক্রান্ত হয়ে তাঁর মৃত্যু হয়। মৃত্যুর দু'দিন পর উত্তর কোরিয়ার রাষ্ট্রীয় টেলিভিশন ও বার্তা সংস্থা কেসিএনএ সোমবার এই মৃত্যুসংবাদ প্রথম প্রচার করে। সরকারী বিবৃতিতে বলা হয়, মাত্রাতিরিক্ত শারীরিক ও মানসিক চাপের কারণেই তাঁর মৃত্যু হয়েছে। ঐদিন রাজধানী পিয়ং ইয়ংয়ের বাইরে ট্রেনে সফরকালে তাঁর হার্ট এটাক হয়। মৃত্যুকালে তাঁর বয়স হয়েছিল ৬০ বৎসর। কিম জং ইলের মৃত্যুতে ১৭ থেকে ২৯ ডিসেম্বর, ২০১১ পর্যন্ত ১৩ দিনের রাষ্ট্রীয় শোক ঘোষণা করা হয়েছে। ২৮ ডিসেম্বর, ২০১১ তারিখে রাজধানী পিয়ংইয়ংয়ে শেষকৃত্য অনুষ্ঠিত হবে। তাঁর তৃতীয় পুত্র কিম জং উনকে উত্তরসূরি হিসেবে ঘোষণা করা হয়েছে। মৃত্যুর আগে দীর্ঘদিন যাবৎ তাঁর শারীরিক অসুস্থতা নিয়ে গুঞ্জন ছিল। তাঁর মৃত্যু হয়েছে এরকম গুজব বিভিন্ন সময়ে ছড়িয়েছে। তিনি ডায়াবেটিসে ভুগছিলেন। এছাড়া কয়েকবার তিনি পক্ষাঘাতেও আক্রান্ত হয়েছেন বলে শোনা গেছে। সর্বশেষ উইকিলিকসে প্রকাশিত মার্কিন গোপন নথি অনুযায়ী তিনি ইপিলিপ্সিতে ভুগছিলেন।


title: চলতে চলতে (২০০৩-এর চলচ্চিত্র)

text: চলতে চলতে () এটি ২০০৩-এর একটি বলিউড চলচ্চিত্র. ছবির প্রধান দুটি চরিত্রে অভিনয় করেছেন শাহরুখ খান এবং রানী মুখোপাধ্যায়, নির্দেশ দ্বারা আজিজ মির্জা। ছবিটি ড্রীমজ আনলিমিটেড এর ব্যানারে করা হয় এবং এটি বানিজ্যিক ভাবে ব্যর্থ হয়. চলচ্চিত্রটি কাসাব্লাংকা ফিল্ম ফেস্টিভাল এ প্রদর্শন করা হয়।


title: কীর্তি স্তম্ভ

text: কীর্তি স্তম্ভ ভারতের রাজস্থান রাজ্যের চিতোরগড় দুর্গে অবস্থিত। এই ২২ মিটার উঁচু স্তম্ভটি দ্বাদশ শতাব্দীতে জিজাজি কাথোড় নামে এক বাঘেরওয়াল জৈন বণিক নির্মাণ করান। এটি সাতটি তলা-বিশিষ্ট একটি জটিল স্থাপনা। ৫৪টি সিঁড়ি বেয়ে এতে উঠতে হয়। সিঁড়িগুলি সংকীর্ণ। তার গায়ে সকল জৈন দেবদেবীর ছবি আঁকা আছে।


title: কীর্তি স্তম্ভ

text: স্তম্ভটি সোলাঙ্কি স্থাপত্যশৈলীতে নির্মিত। ভিত্তির কাছে এটি ৩০ ফুট ও শীর্ষদেশে ১৫ ফুট চওড়া। বহির্গাত্র জৈন ভাস্কর্যে শোভিত। এটি প্রথম জৈন তীর্থঙ্কর আদিনাথের প্রতি উৎসর্গিত। স্তম্ভের মধ্যে তাঁর একটি সুন্দর পাঁচ ফুটের মূর্তিও আছে।


title: কীর্তি স্তম্ভ

text: খোদাই, ক্ষুদ্রকক্ষ ও বারান্দা সহ কীর্তি স্তম্ভ একটি জটিল স্থাপনা। এখানে জৈন তীর্থঙ্করদের মূর্তি দেখা যায়। স্তম্ভের শীর্ষভাগে একটি পর্যবেক্ষণাগার রয়েছে। সেখান থেকে দুর্গ ও তার আশেপাশের এলাকার সুন্দর দৃশ্য দেখা যায়। কীর্তি স্তম্ভ চিতোরগড়ের বিজয় স্তম্ভের চেয়েও প্রাচীন।


title: অশোকা (২০০১-এর চলচ্চিত্র)

text: অশোকা (, দেবনাগরী: अशोक) ২০০১ সালের ভারতীয় মহাকাব্যিক ঐতিহাসিক নাট্য চলচ্চিত্র। পরিচালনা করেছেন সন্তোষ সিভান। এটি ভারতীয় মৌর্য রাজবংশের সম্রাট অশোকের প্রাথমিক জীবনযাত্রার নাট্য সংস্করণ। যিনি ৩য় শতাব্দীতে ভারতীয় উপমহাদেশের অধিকাংশ অঞ্চল শাসন করেন।


title: অশোকা (২০০১-এর চলচ্চিত্র)

text: শাহরুখ খান, জুহি চাওলা এবং রাধিকা সাগুনি প্রযোজিত চলচ্চিত্রের চিত্রনাট্য লিখেছেন সন্তোষ সিভান এবং সাকেট চৌধুরী। সঙ্গীত পরিচালনা করেছেন সন্দীপ চওতা এবং অনু মালিক। অভিনয়ে ছিলেন শাহরুখ খান, কারিনা কাপুর, ড্যানি ডেনজংপা, আজিথ কুমার, রাহুল দেব এবং হৃশিতা ভট্ট।


title: অশোকা (২০০১-এর চলচ্চিত্র)

text: এটি মূলত ভারতে "অশোক দ্য গ্রেট" শিরোনামে মুক্তি পায়। তামিলে মুক্তির শিরোনাম ছিলো "সম্রাট অশোক"।


title: অশোকা (২০০১-এর চলচ্চিত্র)

text: চলচ্চিত্রটি ব্যাপকভাবে যুক্তরাজ্য এবং উত্তর আমেরিকা জুড়ে প্রদর্শন করা হয়। এবং ভেনিস চলচ্চিত্র উৎসব এবং টরন্টো আন্তর্জাতিক চলচ্চিত্র উৎসবে প্রদর্শণের জন্যে নির্বাচিত হয়, যেখানে এই চলচ্চিত্র ইতিবাচক সাড়া পায়। তবে, চলচ্চিত্রটি ভারতীয় সমালোচক ও দর্শকের মনপুত হয় নি এবং বক্স অফিসে ব্যর্থ হয়েছে।


title: অশোকা (২০০১-এর চলচ্চিত্র)

text: চলচ্চিত্রের অধিকাংশ চরিত্র ঐতিহাসিক ব্যক্তির কাল্পনিক সংস্করণ:


title: পরদেশ

text: পরদেশ () হল সুভাষ ঘাই পরিচালিত একটি বলিউড চলচ্চিত্র। ছবিটিতে অভিনয় করেছেন শাহরুখ খান, অমরিশ পুরি, আলোক নাথ, এবং নবাগত মাহিমা চৌধুরী এবং অপূর্ভা অগ্নিহত্রী।


title: পরদেশ

text: ছবিটি ১৯৯৭ সালের ৮ই আগস্ট ভারতে মুক্তি পায়। এটি বাণিজ্যিক, সমালোচনামূলক এবং মিউজিক্যাল সফল ছবি। মাহিমা চৌধুরী শ্রেষ্ঠ নবাগতার পুরস্কার জিতেছিল, নাদিম-শ্রাবণ শ্রেষ্ঠ সঙ্গীত পরিচালক হিসেবে স্টার স্ক্রিন পুরস্কার জিতেন এবং সুভাষ ঘাই শ্রেষ্ঠ পরিচালক হিসেবে ফিল্মফেয়ার পুরস্কার-এ মনোনীত হন।


title: কেস ওয়েস্টার্ন রিজার্ভ বিশ্ববিদ্যালয়

text: কেস ওয়েস্টার্ন রিজার্ভ বিশ্ববিদ্যালয় () যুক্তরাষ্ট্রের, ওহাইও অঙ্গরাজ্যের ক্লিভল্যান্ড শহরে অবস্থিত একটি বেসরকারী বিশ্ববিদ্যালয়। দুটি শিক্ষাপ্রতিষ্ঠানের সংযুক্তির মাধ্যমে এই বিশ্ববিদ্যালয়টি ১৯৬৭ সালে গড়ে উঠে। এই বিশ্ববিদ্যালয়টির সঙ্গে সংশ্লিষ্ট ১৬ জন ব্যক্তি নোবেল পুরস্কার পেয়েছেন। ১৯৬২ সালে এই বিশ্ববিদ্যালয়েই যুক্তরাষ্ট্রের সর্বপ্রথম কম্পিউটার প্রকৌশল বিভাগ চালু করা হয়।


title: জিঞ্জিরা (বাণিজ্যিক অঞ্চল)

text: জিঞ্জিরা বা জিনজিরা, বাংলাদেশের একটি ঐতিহাসিক প্রসিদ্ধ বাণিজ্যিক এলাকা। তাওয়াপট্টি, টিনপট্টি, আগানগর, বাসপট্টি, কাঠপট্টি, থানাঘাট, ফেরিঘাট এলাকার বাসাবাড়ি নিয়ে বিস্তৃতি ঘটেছে প্রায় ১২০০'রও বেশি ক্ষুদ্র ও কুটিরশিল্প। এ শিল্পগুলোর ওপর নির্ভর করছে ৩০ হাজার মানুষের জীবিকা নির্বাহ। ব্রিটিশ আমলে নদী সংলগ্ন জিঞ্জিরা ঘাট ছিল তৎকালীন ঢাকার উল্লেখযোগ্য একটি ঘাট।


title: জিঞ্জিরা (বাণিজ্যিক অঞ্চল)

text: জিঞ্জিরা ঢাকা জেলার কেরানিগঞ্জ উপজেলার একটি ইউনিয়ন। বুড়িগঙ্গা নদীর তীরে এর অবস্থান।


title: জিঞ্জিরা (বাণিজ্যিক অঞ্চল)

text: ঐতিহাসিক পলাশী যুদ্ধের পর সিরাজ উদ-দৌলার পতনের পর তাঁর মা আমেনা বেগম, স্ত্রী লূৎফা বেগম, মেয়ে কুদসিয়া বেগম ওরফে উম্মে জোহরা এবং খালা ঘসেটি বেগমকে কড়া পাহাড়ায় বন্দী করে রাখা হয় জিনজিরা প্রাসাদে। তাদের শিকল বা জিঞ্জির পরিয়ে বন্দি করে রাখা হয়, আর ঐতিহাসিকদের মতে এই জিঞ্জির পরানোর ঘটনা চাউর হয়ে গেলে তা থেকেই পরবর্তীকালে এ অঞ্চলের নাম হয় জিনজিরা। বাংলায় নবাবি আমল থেকে ঢাকার প্রধান বাণিজ্যকেন্দ্র হিসেবে জিঞ্জিরা প্রসিদ্ধ হয়ে উঠে। নদীপথে বিভিন্ন স্থান থেকে বিভিন্ন প্রকারের পণ্য বুড়িগঙ্গা নদী দিয়ে বিক্রির জন্য এখানকার হাটে তোলা হতো। ব্রিটিশ আমলে জিঞ্জিরা হাট কাঁচাপাট, পাটজাত দ্রব্য, টিনজাত সামগ্রী, মশলা, গজারি লাকরি (খুঁটি), বিভিন্ন প্রকারের সাইজ-কাঠ, বাঁশ ইত্যাদির জন্য বিখ্যাত হয়ে উঠে। এছাড়া মৃৎশিল্প, লোহার সামগ্রীর জন্যও জিঞ্জিরা একই সময়ে প্রসিদ্ধ হয়ে উঠে। এরই ধারাবাহিকতায় পাকিস্তান শাসনামলে জিঞ্জিরা এবং এর আশেপাশের এলাকাগুলোতে বেশ কিছু ক্ষুদ্র ও মাঝারি শিল্প গড়ে উঠে। এসবের মধ্যে আলকাতরা, নারিকেল তেল, সাবান, ডিটারজেন্ট, শাড়ি-লুঙ্গি উল্লেখযোগ্য। স্বাধীনতা-পরবর্তী রাসায়নিক পদার্থনির্ভর ভোগ্যপণ্য, মেলামাইনসহ আরও অনেক পণ্যের কারখানা গড়ে ওঠে এবং ক্রমেই এর প্রসার বাড়তে থাকে।


title: জিঞ্জিরা (বাণিজ্যিক অঞ্চল)

text: বাংলার নবাবি আমল, ব্রিটিশ ও পাকিস্তান আমলে জিনজিরা ঢাকার অন্যতম প্রধান বাণিজ্যকেন্দ্র হিসেবে পরিগণিত হলেও স্বাধীনতা পরবর্তী সময়ে এটি আরো সক্রিয় হয়ে উঠে। কিন্তু ১৯৮০'র দশকে এই বাণিজ্যিক অঞ্চলটি নকল সামগ্রী তৈরির জন্য কুখ্যাত হয়ে পড়ে।


title: জিঞ্জিরা (বাণিজ্যিক অঞ্চল)

text: জিঞ্জিরায় তিনটি পৃথক এলাকায় তৈরি করা পণ্যের নামানুসারে তিনটি স্থান আছে। যেখানে গড়ে উঠেছে বিভিন্ন কারখানা। তাওয়াপট্টিতে আছে ছোট-বড় প্রায় ৭০০ হালকা শিল্প-কারখানা আর এখানে মূলত তৈরি হয় গ্রিল কারখানা, তালা, ছাতার জালা, কব্জা, পাওয়ার প্রেস, প্লেঞ্জার, কেলাম, শিট, কয়েল, ওয়াশার, নাট-বোল্ট, স্ক্রু, তারকাঁটা, তোপকাটা, বালতি, অ্যালুমিনিয়ামের হাঁড়ি-পাতিল, কড়াই ইত্যাদি। টিনপট্টিতে তৈরি হয় টিন, শিট, কয়েল। এখানে ১৫-২০টি কারখানা আছে। তবে এর বাইরেও কয়েকটি প্রতিষ্ঠানে বিদেশ থেকে আমদানিকৃত সেকেন্ডারি শিট মজুদ এবং গোপনে ঢেউটিন তৈরির কাজ হয়। এ প্রতিষ্ঠানগুলো করোগেশন মেশিনে দিন-রাত আমদানিকৃত জিপি শিট কেটে ঢেউটিন তৈরি করে বাজারে বিক্রি করে থাকে।


title: জিঞ্জিরা (বাণিজ্যিক অঞ্চল)

text: জিঞ্জিরার বৈশিষ্ট্য হলো এখানে খুব স্বল্পমূল্যের সামগ্রী ব্যবহার করে কারিগরেরা তৈরি করতে পারেন মানসম্পন্ন অনেক পণ্য। এমনকি তাঁদের দাবি মাত্র ২০-৩০ হাজার টাকা মূল্যমানের যন্ত্রে যে প্লেনশিট থেকে যে ঢেউটিন তাঁরা তৈরি করতে পারেন, তার গুণগত মান যথেষ্ট ভালো। তবে এর সত্যতা নিশ্চিত করার মতো কোনো প্রামাণিক দলিল পাওয়া যায়নি। লোহার সামগ্রী তৈরিতে জিঞ্জিরার বিশেষ সুনাম রয়েছে। ২০১১ খ্রিস্টাব্দে জিঞ্জিরা বাজারে প্রায় দুশো'রও অধিক বিভিন্ন লোহার সামগ্রী তৈরির কারখানা রয়েছে, যা দেশের অভ্যন্তরীণ হার্ডওয়্যার শিল্পের বিশাল যোগান দেয় বলে অভিমত রয়েছে। জিঞ্জিরার কারখানায় উৎপাদিত বিভিন্ন সামগ্রীর মধ্যে ঢেউটিন, স্ক্রু, নাট-বল্টু, ক্লাম, তারকাটা, জিআই তার, আলতালা, হ্যাসবোল্ট, কব্জা, দা-বটি, শাবল, বালতি, চাপাতি, কুড়াল, কোদাল, কুন্নি, বিভিন্ন বৈদ্যুতিক সরঞ্জাম, ডেকোরেটর সামগ্রী, ওয়াশিং টব, পিতলের বার্নার(কেরোসিন চুলা), তামা ও পিতলের ডেগ, কলসি, ক্রোকারিজ, তাওয়া, টিফিন ক্যারিয়ার, চাইনিজ সাইলেন্সার/ডাব্বু, আশকল ডুম্বরি, নিক্তিকাঁটা, সাটার, কেচি গেট, লোহার জানালা, দরজা, অ্যালুমিনিয়ামের জগ-মগ ইত্যাদি অন্যতম। এসব উপকরণ তৈরির কাঁচামাল আসে ঢাকারই নবাবপুর, নারায়ণগঞ্জ, ফতুল্লা, পুরোন ঢাকা প্রভৃতি এলাকা থেকে। তাওয়াপট্টিতে তৈরিকৃত গ্রিল কারখানা, তালা, ওয়াসার, নাট-বোল্ট ইত্যাদি তৈরিতে নিজেদের তৈরি পাওয়ার প্রেসের মাধ্যমে বানানো হয়। একসময় পাওয়ার প্রেসসহ বড় বড় যন্ত্র বিদেশ থেকে আমদানি করতে হলেও স্থানীয় কারিগররা উদ্ভাবনী শক্তি দিয়ে সেখানে প্রতিস্থাপন করতে সমর্থ হয়েছেন সম্পূর্ণ নিজস্ব তৈরিকৃত যন্ত্র। তবে সবচেয়ে আকর্ষণীয় বিষয়টি হলো এখানকার সামগ্রীতে স্ক্র্যাপ মেটাল বা পরিত্যক্ত লোহার ব্যবহার, যা সংগৃহীত হয় ভাঙা জাহাজ কিংবা বিভিন্ন কারখানার ভাঙা সরঞ্জাম থেকে।


title: জিঞ্জিরা (বাণিজ্যিক অঞ্চল)

text: জিঞ্জিরা লোহার বিভিন্ন সামগ্রী ছাড়াও মেলামাইন, আলকাতরা, নারিকেল তেল, শাড়ি-লুঙ্গি ইত্যাদির জন্য প্রসিদ্ধ। এছাড়া জিঞ্জিরার কালিগঞ্জ দেশীয় গার্মেন্টস সামগ্রী, বিশেষত জিন্স প্যান্ট তৈরিতে সুনাম অর্জন করেছে। দেশীয় বাজারের জিন্সের প্রায় ৮৫ শতাংশ চাহিদা কালিগঞ্জ থেকে পূরণ হয় বলে স্থানীয়দের অভিমত পাওয়া যায়। এর পাশাপাশি রোহিতপুরের লুঙ্গি, জয়পাড়ার শাড়িও বিশেষ উল্লেখযোগ্য। এছাড়াও এই অঞ্চলে ভারত, জার্মানী, মালয়েশিয়া থেকে আনা কাঁচামালনির্ভর প্লাস্টিক সামগ্রী তৈরির কারখানা গড়ে ওঠে।


title: জিঞ্জিরা (বাণিজ্যিক অঞ্চল)

text: উল্লেখযোগ্য বিষয়টি হলো জিঞ্জিরার কারিগরেরা কাজ শেখেন দেখে দেখে। তারা প্রায় সবাই-ই স্বশিক্ষিত। কোনো প্রাতিষ্ঠানিক কারিগরি শিক্ষা তাঁদের নেই। তাই তাঁদের কাজে ত্রুটিও লক্ষ করা যায়। কোনো কোনো ব্যবসায়ী এজন্য পণ্যের সঠিক দাম পাননা বলেও অভিযোগ রয়েছে।


title: জিঞ্জিরা (বাণিজ্যিক অঞ্চল)

text: বাংলাদেশ স্বাধীন হবার পরে একটি জাতীয় দৈনিকে ""নকলের রাজ্যে কিছুক্ষণ"" শিরোনামে ধারাবাহিক প্রতিবেদনে জিঞ্জিরার কারিগরদের দ্বারা নকল পণ্য তৈরির অভিযোগ প্রথম উঠে। নামিদামি দেশি ও বিদেশি বিভিন্ন ব্র্যান্ডের সাবান, কসমেটিক্স সামগ্রী ইত্যাদি নকল করে সেসব ব্র্যান্ডের নামেই চালিয়ে দেবার অভিযোগ ওঠে তখন জিঞ্জিরার কারিগরদের উপর। এই অভিযোগ এতোটাই ছড়িয়ে পড়ে যে, "মেড ইন জিঞ্জিরা" বলতেই সাধারণ লোকজন বুঝে নেন এটা তৃতীয় শ্রেণীর পণ্য কিংবা সম্পূর্ণ নকল। এছাড়াও সাধারণ্যের মাঝে জিঞ্জিরার নকল সম্ভারকে কেন্দ্র করে ছড়িয়ে পড়ে "জিঞ্জিরা সংস্কৃতি" নামক বদনাম। কিন্তু জিঞ্জিরাবাসী কারিগরেরা (প্রেক্ষিত ডিসেম্বর ২০১১) এসব অভিযোগের সিংহভাগই ভিত্তিহীন বলে দাবি করেন। তাঁদের বক্তব্য অনুযায়ী সেসব নকল সামগ্রীর বেশিরভাগ পুরোন ঢাকার মৌলভী বাজার, চকবাজার ও বুড়িগঙ্গা তীরবর্তী বিভিন্ন চরে তৈরি হতো, কিন্তু জিঞ্জিরা ছিল এসব নকলমুক্ত। কারিগরদের দাবি অনুযায়ী যাও একটু নকল ছড়িয়ে ছিটিয়ে ছিল, তা ২০০৫/'০৬ খ্রিস্টাব্দের দিকে পুলিশী অভিযানে পাঁচ টাকার নকল কয়েন তৈরির সরঞ্জাম আটকের পর থেকে দূর হয়ে যায়। স্থানীয় প্রশাসনও জিঞ্জিরার নকল পণ্য তৈরির ব্যাপারে সজাগ এবং নকল পণ্য তৈরি হয়না বলে অভিমত পাওয়া যায় (২০১১)।


title: জিঞ্জিরা (বাণিজ্যিক অঞ্চল)

text: তবে অভিমত উল্টো কথা বললেও এখনও (ডিসেম্বর ২০১১) জিঞ্জিরার আগানগর, বাসপট্টি, থানাঘাট, ফেরিঘাট এলাকার বাসাবাড়িতে গোপনে হুবহু নকল পণ্য তৈরির ছোট ছোট গোপন কারখানা গড়ে উঠেছে; যেখানে ফ্লাস্ক, ওয়াটার হিটার, শ্যাম্পু, সাবান, আফটার শেভ লোশন, ত্বকে ব্যবহারের ক্রিমসহ বিদেশী জনপ্রিয় ব্র্যান্ডের নকল পণ্য তৈরি হয়ে থাকে। বিদেশি ব্র্যান্ডের মধ্যে পেনটিন প্রো-ভি, হেড অ্যান্ড শোল্ডারস, গার্নিয়ার, রিজয়েস, ডাভ, সানসিল্ক, অলক্লিয়ার শ্যাম্পু, ডাভ সাবান, জনসন বেবি লোশন, সাবান, ইম্পেরিয়াল লেদার, আফটার শেভ লোশন, নিভিয়া ইত্যাদিও তৈরি হয়ে থাকে বলে প্রতিবেদন প্রকাশিত হয়।


title: জিঞ্জিরা (বাণিজ্যিক অঞ্চল)

text: স্থানীয় কারিগর এবং মালিক সমিতি ছাড়াও অনেক সচেতন মানুষই এই অঞ্চলের উৎপাদিত সামগ্রীকে কেন্দ্র করে উজ্জল সম্ভাবনা দেখতে পান। ১৯৮০’র দশকে বেসরকারি এনজিও বিসিক জিঞ্জিরার ক্ষুদ্রশিল্পের বিকাশে একশত কোটি টাকার একটি প্রকল্প হাতে নেয়। কিন্তু কিছু ঋণ বিতরণের পর বন্ধ হয়ে যায় সেই প্রকল্পের কার্যক্রম। এছাড়া বিসিকের উদ্যোগে তৈরি করা বিভিন্ন শিল্পে গ্যাস ও বিদ্যুতের সঠিক সরবরাহ নিশ্চিত করা যায়নি বলেও সেসব শিল্প-উদ্যোগকে কাজে লাগানো যায়নি বলে অভিযোগ রয়েছে স্থানীয় ব্যবসায়ীদের। এরপর আর তেমন কোনো উদ্যোগ দেখা যায়নি কর্তৃপক্ষের পক্ষ থেকে। সেজন্য ক্ষুদ্র উদ্যোক্তারা নিজেদের সামর্থ্য অনুযায়ী পণ্য উৎপাদন করে থাকেন। বাংলাদেশের কাঁচামাল ও পণ্যের বিপুল ব্যবহার নিশ্চিত করে বলে জিঞ্জিরাকে দেশের অর্থনীতির জন্য সম্ভাবনাময় শিল্পাঞ্চল হিসেবে দেখা হয়, যদিও স্থানীয় প্রশাসন বা বাংলাদেশ সরকারের পক্ষ থেকে উল্লেখযোগ্য উদ্যোগ সেখানে নেই।


title: জিঞ্জিরা (বাণিজ্যিক অঞ্চল)

text: বাংলাদেশের অনেক কারিগরী শিক্ষা প্রতিষ্ঠান, এমনকি বাংলাদেশের প্রযুক্তিবিদ্যার শীর্ষ বিদ্যাপিঠ বুয়েটের অনেক কারিগরি সহায়তার জন্য শিক্ষার্থী এবং শিক্ষকগণ জিঞ্জিরা সামগ্রীর উপর নির্ভর করেন। এছাড়াও জিঞ্জিরায় তৈরি সামগ্রী ভারত, পাকিস্তান, মিয়ানমারসহ বিভিন্ন দেশে রফতানি হয়।


title: গিগাবাইট

text: গিগা বাইট ( ) হল ডিজিটাল তথ্য স্টোরেজের জন্য একাধিক একক বাইট । এটি স্টোরেজ ডিভাইস সমূহের ধারণ ক্ষমতার একক। আন্তর্জাতিক একক পদ্ধতিতে প্রেফিক্স গিগার অর্থ ১০, সুতরাং ১ গিগাবাইট হয় ১০০০০০০০০০ বাইট। গিগাবাইট এককের প্রতীক হল GB বা Gbyte।


title: গিগাবাইট

text: ঐতিহাসিকভাবে, শব্দটি কম্পিউটার বিজ্ঞান এবং তথ্য প্রযুক্তির কিছু ক্ষেত্রে ব্যবহৃত হয়েছে জিবিবাইট হিসেবে, অথবা ১০৭৩৭৪১৮২৪ (১০২৪ অথবা ২) বাইট। পেন ড্রাইভ, স্মার্ট কার্ড, মাল্টি মিডিয়া কার্ড (এমএমসি), মেমোরি স্টিক, কমপ্যাক্ট ফ্লাস কার্ড, পিকচার এক্সডি কার্ড বর্তমানে বহুল ব্যবহৃত এর ধারণ ক্ষমতার জন্য, এসডি কার্ড ইত্যাদি সব কার্ড এর মান ই গিগা বাইট দ্বারা হিসাব করা হয়। এছাড়া গ্রাফিক্স কার্ড, র‌্যাম, এগুলো তো আছেই।


title: কিলোবাইট

text: কিলোবাইট () (প্রতীক: KB) হল ডিজিটাল তথ্য স্টোরেজের জন্য একাধিক একক বাইট। এটি স্টোরেজ ডিভাইসসমূহের ধারণ-ক্ষমতার একক। আন্তর্জাতিক একক পদ্ধতিতে প্রেফিক্স কিলোর অর্থ ১০, সুতরাং ১ কিলোবাইট হয় ১০০০ বাইট। কিলোবাইট এককের প্রতীক হল KB বা kilobyte।


title: কিলোবাইট

text: ঐতিহাসিকভাবে, শব্দটি কম্পিউটার বিজ্ঞান এবং তথ্য প্রযুক্তির কিছু ক্ষেত্রে ব্যবহৃত হয়েছে কিবিবাইট হিসেবে, অথবা ১০২৪ (২) বাইট অথবা ১০০০ (১০) বাইট। পেন ড্রাইভ, স্মার্ট কার্ড, মাল্টিমিডিয়া কার্ড (এমএমসি), মেমোরি স্টিক, কমপ্যাক্ট ফ্লাস কার্ড, পিকচার এক্সডি কার্ড বর্তমানে বহুল ব্যবহৃত এর ধারণক্ষমতার জন্য, এসডি কার্ড ইত্যাদি সব কার্ডের মানই কিলোবাইট দ্বারা হিসাব করা হয়। এছাড়া গ্রাফিক্স কার্ড, র‌্যাম, এগুলো তো আছেই।


title: টেরাবাইট

text: টেরাবাইট হল ডিজিটাল তথ্য স্টোরেজের জন্য একাধিক একক বাইট। এটি স্টোরেজ ডিভাইসসমূহের ধারণক্ষমতার একক। আন্তর্জাতিক একক পদ্ধতিতে প্রেফিক্স টেরার অর্থ ১০, সুতরাং ১ টেরাবাইট হয় ১০০০ ০০০০ ০০০ ০০০ বাইট অথবা ১ ট্রিলিয়ন অথবা ১০০০ গিগাবাইট। ১ টেরাবাইট বাইনারি প্রেফিক্সতে ০.৯০৯৫ টেবিবাইট, অথবা ৯৩১.৩২ গিগাবাইট। এককের প্রতীক হল TB বা TByte। কিন্তু "Tb" বলতে বুঝায় টেরাবিট।


title: টেরাবাইট

text: ১ টেরা বাইট =১০২৪ গিগাবাইট, ১০৪৮৫৭৬ মেগাবাইট, ১০৭৩৭৪১৮২৪ কিলোবাইট, ১০৯৯৫১১৬২৭৭৭৬ বাইট। পেন ড্রাইভ, স্মার্ট কার্ড, মাল্টিমিডিয়া কার্ড (এমএমসি), মেমোরি স্টিক, কমপ্যাক্ট ফ্লাস কার্ড, পিকচার এক্সডি কার্ড বর্তমানে বহুল ব্যবহৃত এর ক্ষুদ্রতা ও ধারণক্ষমতার জন্য, এসডি কার্ড ইত্যাদি সব কার্ড-এর মানই মেগাবাইট দ্বারা হিসাব করা হয়। এছাড়া গ্রাফিক্স কার্ড, র‌্যাম, এগুলো তো আছেই।


title: জিঞ্জিরা (দ্ব্যর্থতা নিরসন)

text: জিঞ্জিরা বলতে বোঝানো হতে পারে:


title: ভাকল্যাভ হ্যাভেল

text: ভাকল্যাভ হ্যাভেল (; জন্ম: ৫ অক্টোবর, ১৯৩৬ - মৃত্যু: ১৮ ডিসেম্বর, ২০১১) চেক প্রজাতন্ত্রের রাষ্ট্রপতি ও প্রখ্যাত রাজনীতিবিদ ছিলেন। এছাড়াও, তিনি নাট্য নির্মাতা, প্রাবন্ধিক, কবি ও ভিন্নমতাবলম্বী ছিলেন।


title: ভাকল্যাভ হ্যাভেল

text: ১৯৮৯ থেকে ১৯৯২ সাল পর্যন্ত তিনি চেকোস্লোভাকিয়া রাষ্ট্রের ১০ম ও সর্বশেষ প্রেসিডেন্ট ছিলেন। চেকোস্লোভাকিয়া বিভাজনের পর চেক প্রজাতন্ত্রের ১ম প্রেসিডেন্ট হিসেবে ১৯৯৩ থেকে ২০০৩ পর্যন্ত ১ম প্রেসিডেন্ট হিসেবে দায়িত্ব পালন করেন।


title: ভাকল্যাভ হ্যাভেল

text: হ্যাভেল নোবেল শান্তি পুরস্কারের জন্য মনোনীত হয়েছিলেন।


title: ভাকল্যাভ হ্যাভেল

text: ভ্যাকলভ হ্যাভেল ৭৫ বছর বয়সে মৃত্যুবরণ করেন।


title: ভাকল্যাভ হ্যাভেল

text: তিনি ২০টিরও অধিক নাটক রচনা করেছেন। পাশাপাশি অনেক বাস্তবধর্মী প্রবন্ধ রচনা করেন যা বিশ্বব্যাপী অনুবাদিত হয়েছে।


title: সের্গেই ব্রিন

text: সের্গেই ব্রিন বা সের্গেই মিখাইলোভিচ ব্রিন () একজন রুশ বংশোদ্ভুত মার্কিন কম্পিউটার প্রকৌশলী ও ইন্টারনেট উদ্যোক্তা। তিনি সার্চ ইঞ্জিন "গুগল" এর অন্যতম প্রতিষ্ঠাতা।


title: সের্গেই ব্রিন

text: সের্গেই ব্রিন ১৯৭৩ সালে সাবেক সোভিয়েত ইউনিয়নের মস্কোতে একটি ইহুদি পরিবারে জন্ম গ্রহণ করেন। তার পিতার নাম মাইকেল ব্রিন ও মাতার নাম ইউজেনিয়া ব্রিন। মাইকেল ব্রিন "ম্যারিল্যান্ড বিশ্ববিদ্যালয়" এর গণিতের শিক্ষক ও ইউজেনিয়া ব্রিন নাসার "গোডার্ড খেয়াযান নিক্ষেপণ কেন্দ্র" এর গবেষক। ব্রিন ছয় বছর বয়সে যুক্তরাষ্ট্র প্রবাসী হন।